1st Unit Test -2021 -Subject- Elective Geography - Class IX - Time:2Hours -Marks -45 ( Assamese and English medium both) - Gorajan Goodluck Tutor Centre\nHome class ix geography Unit Test 1st Unit Test -2021 -Subject- Elective Geography - Class IX - Time:2Hours -Marks -45 ( Assamese and English medium both)\n1st Unit Test -2021 -Subject- Elective Geography - Class IX - Time:2Hours -Marks -45 ( Assamese and English medium both)\nAdmin September 29, 2021 class ix, geography, Unit Test,\n1 st Unit Test Examination 2021\nSubject : Geography (E)\nFull Marks : 45\n1. শুদ্ধ উত্তৰটো বাছি উলিওৱা ঃ 1 x5= 5\n(a) ঘনত্ব বাঢ়িলে বায়ুৰ চাপ –\n(i) কমে (ii) বাঢ়ে (iii) সমানে থাকে (iv) প্রথমে বাঢ়ে, তাৰ পিছত কমে।\nWhen density incresases ther air pressure-\n(i) Decreases (ii) increases\n(iii) Remains same (iv) First increases then decreases.\nAns: (ii) বাঢ়ে (increases)\n(b) বায়ুৰ জলীয়বাষ্প ধাৰণ ক্ষমতা\n(i) বায়ুৰ উত্তাপৰ ওপৰত (ii) বায়ুৰ চাপৰ ওপৰত\n(iii) বায়ুৰ ওজনৰ ওপৰত (iv) বায়ুৰ আদ্রর্তাৰ ওপৰত নিৰ্ভৰ কৰে।\nThe water vapour holding capasity depends on\n(i) Air Temperature (ii) air pressure\n(iii) weight of air (iv) Humidity of air.\nAns: (i) বায়ুৰ উত্তাপৰ ওপৰত(Air Temperature)\n(c) নিৰক্ষীয় অঞ্চলত সাধাৰণতে -\n(i) অৰণ্য বৃষ্টি\n(ii) পৰিচলন বৃষ্টি\n(iii) অক্ষীয় বৃষ্টি (iv) শৈল্যোৎক্ষেপ বৃষ্টিপাত হয়।\nThe type of rainfall which Occurs in equatorial region is --\n(i) Forest rainfall\n(ii) Convectional rainfall\n(iii) latitudinal rainfall (iv) Orographic rainfall\nAns: (ii) পৰিচলন বৃষ্টি((ii) Convectional rainfall)\n(d) ব্রাজিলৰ তৃণভূমি অঞ্চলৰ নাম হৈছে –\n(i) প্রেইৰী (ii) ডাউন (iii) কেম্পচ (iv) লানােজ।\nThe grasslands found in Brazil is called\n(i) Prairies (ii) Downs (iii) Campos (iv) lanas.\nAns: (iii) কেম্পচ(Campos )\n(e) ২০১১ বৰ্ষৰ লােকপিয়লৰ মতে পৃথিৱীৰ জনসংখ্যা\n(i) প্রায় ১৫০ কৌটি (ii) ৩৫০ কৌটি (iii) ৭০০ কৌটি (iv) ৯৫০ কৌটি।\nAccording to 2011 census report total population of the\nworld was -\n(i) about 150 Crores\n(ii) 350 (Crores\n(iii) 700 Crores (iv) 950 Crores.\nAns: (iii) ৭০০ কৌটি(700 Crores)\n2. অতি চমু উত্তৰ দিয়াঃ\nGive very short answers :\n(i) পৃথিৱীৰ কোনটো জলবায়ু অঞ্চলত ঋতু পৰিবর্তন নহয় ?\nIn which climatic region of the earth, there is no change of\nAns: বিষুৱীয় জলবায়ুত( In Equatorial Climate)\n(ii) এছিয়া মহাদেশৰ জনসংখ্যা বৃদ্ধিৰ মূল কাৰণটো কি?\nWhat is the main reason behind Asia's growth of\nAns: উচ্চ জন্মহাৰৰ বাবে (For high birth rate )\n(ii) ক্ৰটিহাৰ কি ?\nAns: ট্ৰপ'স্ফিয়েৰ স্তৰত ভূ-পৃষ্ঠৰ পৰা বায়ুমণ্ডলৰ মাজেৰে ওপৰলৈ প্ৰতি কিলোমিটাৰ বায়ুৰ উত্তাপ গড় হিচাপত ৬° ছেলচিয়াছ হাৰত কমিবলৈ ধৰে ৷ বাযুমণ্ডলৰ মাজেৰে উচ্চতা অনুসৰি বায়ুৰ উত্তাপ হ্ৰস হোৱা এই হাৰক ক্ৰটি-হাৰ বোলে ৷ (In troposphere, the air temperature decreases at the rate of 6.5 degree Celcius per km when one goes up through the atmosphere from earths surface. This rate of decrease of temperature in the troposphere on basis of increase in altitude is called lapse rate . )\n(iv) ওছেনিয়া মহাদেশৰ জনসংখ্যা ঘনত্ব কিমান ?\nWhat is the population density of Oceania?\nAns: প্ৰতি বৰ্গ কিলোমিটাৰত ৪ জন ৷ (4persons per sq.km)\n(v) মকৰ ক্ৰান্তিৰ কাষৰীয়া এখন মৰুভূমিৰ নাম লিখা।\nName one desert region near the Tropic of capricorn.\nAns: কালাহাৰি (Kalahari)\n3. চমু উত্তৰ দিয়াঃ (যিকোনাে চাৰিটাৰ)2x4= ৪\nGive short answers (any four)\n(i) বতৰ আৰু জলবায়ুৰ মাজত থকা দুটা পার্থক্য লিখা।\nWrite two differences between weather and climate.\nAns: (১) বতৰ বুলিলে কোনাে এখন ঠাইত কম সময়ৰ বাবে পৰিলক্ষিত হােৱা বায়ুমণ্ডলীয় অৱস্থাকে বুজায়। আনহাতে, জলবায়ু বুলিলে কোনাে এখন ঠাইত দীর্ঘ সময় ধৰি বিৰাজ কৰা বায়ুমণ্ডলৰ গড়অৱস্থাক বুজোৱা হয়।\n(২) আকৌ যিহেতু বতৰৰ উপাদান, যেনে— উত্তাপ, চাপ, আদ্রর্তা আদিৰ পৰিৱৰ্তন কম দূৰত্বৰ ব্যৱধানতে সংঘটিত হয়, গতিকে বতৰ বুলিলে কোনাে এখন সৰু ঠাই বা কোনাে সীমিত স্থানৰ বায়ুমণ্ডলৰ অৱস্থা বুজায়। কিন্তু জলবায়ুৰ ধাৰণাটো সাধাৰণতে একোটা বৃহৎ অঞ্চলৰ ভিত্তিত ব্যৱহাৰ কৰা হয়, যেনে— অসমৰ জলবায়ু, ব্রহ্মপুত্র উপত্যকাৰ জলবায়ু ইত্যাদি।\n(1) Weather means the atmo- spheric condition that occurs inaplace forashort period of\ntime, On the other hand, climate means the average condition of the atmosphere that prevails overaplace foralong period. of time.\n(2) Again as the elements of weather, such as temperature, pressure, humidity, etc. go on changing, withinashort distance, so weather indicates the conditions of the atmosphere inasmall place or limited area of the earth's surface. But, climate means the atmospheric conditions ofalarge area or an extensive region, for example, climate of Assam, climate of the Brahmaputra Valley,\n(ii) বায়ুমণ্ডলৰ নিম্ন ভাগত বায়ুৰ চাপ কিয় বেছি হয় ?\nWhy is the air pressure more at the lower layer of the\n(iii) মৌচুমী জলবায়ুৰ দুটা বৈশিষ্ট্য লিখা।\nWrite two characteristic features of Monsoon climate.\nAns: (১) মৌচুমী জলবায়ুৰ প্ৰভাৱত গ্ৰীষ্মকালত অধিক উত্তাপ আৰু বৰষুণ আৰু শীতকালত কম উত্তাপ আৰু বৰষুণ হোৱা পৰিলক্ষিত হয় ৷ (High temperature and rainfall during summer and low temperature and rainfall during winter are the chracteristics of this climate )\n(২) গ্ৰীষ্মকালত সাধাৰণতে ২৭° ৰ পৰা ৩২° চেণ্টিগ্ৰেড পৰ্যন্ত উত্তাপৰ তাৰতম্য ঘটে ৷ (In summer temperature generally varies from 27° to 32° . )\n(iv) জন-প্ৰব্ৰজন বুলিলে কি বুজা ?\nAns: কোনো লোক বা জনগোষ্ঠীয়ে তেওঁলোকৰ বাসস্থান ত্যাগ কৰি অন্য ঠাইলৈ গৈ কিছু দীৰ্ঘকালৰ বাবে বসবাস কৰিবলৈ লোৱা কাৰ্যকে জন-প্ৰব্ৰজন বোলা হয় ৷ এনে প্ৰক্ৰিয়াৰ জৰিয়তে মানুহৰ বসবাসৰ স্থানিক পৰিৱৰ্তন ঘটে ৷ (The phenomenon of movement ofaperson oragroup of people toanew place by leaving their place of residence foraconsiderably long period of time is known as human migration. The process results in the change of location of residence.)\n(v) পৃথিৱীৰ প্ৰধান ঘন লােক বসতি অঞ্চল চাৰিটাৰ নাম উল্লেখ কৰা।\nName four densely populated regions of the world.\nAns: পূব এছিয়া , দক্ষিণ এছিয়া, পশ্চিম ইউৰোপ আৰু আমেৰিকা যুক্তৰাষ্ট্ৰৰ উত্তৰ-পূব উপকূলীয় সমভূমি অঞ্চল ৷ (Asia, South Asia , Western Europe and North-eastern coastal plains of USA)\n4. একে অক্ষাংশতে অৱস্থিত যদিও শ্বিলং আৰু এলাহাবাদৰ জলবায়ুৰ মাজত কিয় পার্থক্য\nদেখা যায় ?\nWhy is climatic variation experienced in Allahabad and\nShillong although both the places are located in the same\nউষ্ণ মৰু জলবায়ু অঞ্চলত কিয় বৰষুণৰ পৰিমাণ কম হয়?\nWhy does the rain occur little in the tropical deserts?\nAns: (a) ভূপৃষ্ঠৰ উচ্চতাৰ পাৰ্থক্যৰ বাবে উত্তাপৰাে পার্থক্য হয়। সাধাৰণতে গড় হিচাবে প্রতি এক কিলােমিটাৰ উচ্চতা বৃদ্ধিত প্রায় ৬.৫ চেণ্টিগ্রেড উত্তাপ কমি যায়। এই কাৰণতে একে অক্ষাংশত অৱস্থিত হলেও অধিক উচ্চাত অৱস্থিত ঠাইৰ জলবায়ু শীতল হয়। বিষুৱ অঞ্চলত অৱস্থিত হলেও উচ্চ পার্বত্য অঞ্চলত শীতল জলবায়ু বিৰাজ কৰে আৰু পৰ্বতৰ শিখৰত অতি শীতল হৈ বৰফ জমা হয়। সেয়েহে, এলাহাবাদ আৰু শ্বিলং প্রায় একে অক্ষাংশত অৱস্থিত হলেও শ্বিলঙৰ উচ্চতা বেছি হােৱাৰ বাবে ইয়াৰ জলবায়ু এলাহাবাদতকৈ শীতল।( Latitude is the another important detemining factor of climate. The sun's rays fall sometimes vertically and sometimes obliquely over the globe at different latitudes and hence, there occurs variation in days and nights. When sun's\nray falls vertically onaplace, temperature increases. As against this, when it falls obliquely, its intensity becomes less and the temperature is also less. We all know that the sun's rays be-\ncome more and more oblique from the equator to the poles aslatitude increases. Moreover, the oblique rays have to travel longer distance through the atmosphere and thus these have\nlow temperature. That is why, with the increase of latitude from the equator (0°) to the north pole (90°N) and south pole (90°S), temperature decreases gradually. Asaresult, we expe-rience hot climate in the equatorial region temperate climate in the mid-latitude region and cold climate in the polar re-gions.on of temperature)\n5. বায়ুমণ্ডলৰ চাপৰ তাৰতম্য কি কি কাৰণত হয় ?\nWhat are the reasons for variation of Atmospherie pressure?\nAns: বায়ুমণ্ডলৰ চাপৰ তাৰতম্য প্রধানকৈ দুটা কাৰণত সংঘটিত হয়, যেনে—\n(ক) বায়ুৰ উষ্ণতাঃ()\nপৃথিৱীৰ পৃষ্ঠত তাপৰ বিতৰণ সকলাে ঠাইতে সমান নহয়। তাপ বিতৰণৰ এনে তাৰতম্যৰ ফলত পৃথিৱীৰ কোনাে অঞ্চল ঠাণ্ডা, কোনাে অঞ্চল নাতিশীতােষ্ণ আৰু কোনাে অঞ্চল গৰম হৈ পৰে। তাৰ এনে তাৰতম্যৰ বাবে পৃথিৱীৰ গাতে লাগি থকা বায়ুমণ্ডলৰ স্তৰত চাপৰাে তাৰতম্য ঘটে।\n(খ) পৃথিৱী পৃষ্ঠৰ উচ্চতাঃ\nসমুদ্রপৃষ্ঠৰ পৰা যিমানে ওপৰলৈ উঠা যায় সিমানেই বায়ুমণ্ডলৰ গভীৰতা কমি যায়। বায়ুমণ্ডলৰ গভীৰতা কমি গ'লে ইয়াৰ ভৰ কম হয় আৰু ফলত চাপাে কম হয়। সেয়েহে উচ্চতা বাঢ়িলে\nবায়ুমণ্ডলৰ চাপ হ্রাস হয় আৰু যি ঠাইৰ উচ্চতা বেছি সেই ঠাইত বায়ুৰ চাপ কম হয় আৰু যি ঠাইৰ উচ্চতা তুলনামূলকভাৱে কম তাত বায়ুমণ্ডলৰ চাপ বেছি।\nThe atmospheric pressure varies mainly on the basis of two reasons, viz (a) Air temperature (b) Surface elevation .\n(a) Air temperature:\nDistribution of temperature is not uniform over the earth's surface . Due to such teperature variation, some regions of the eartth become cold, some become teperate and some become warm and hot .\n(b) Surface elevation:\nWhen one goes up from the sea level through the atmosphere, the depth of atmosphere decreases, its mass also decreases and so its pressure also decreases. That is why, atmospheric pressure decreases with the increase in elevation.\n6. অন্তঃ প্ৰব্ৰজন আৰু বহিঃ প্ৰব্ৰজন বুলিলে কি বুজা?\nWhat do you mean by Internal Migration and External\nAns: প্ৰব্ৰজন যেতিয়া দেশ এখনৰ ভিতৰত সংঘটিত হয় তেতিয়া ইয়াক অন্তঃ প্ৰব্ৰজন বা অন্তর্দেশীয় প্ৰব্ৰজন (Internal Migration) আৰু এখন দেশৰ পৰা আন এখন দেশলৈ হ'লে বহিঃ প্ৰব্ৰজন (External\nMigration) বা আন্তঃদেশীয় প্রব্রজন (International Migration) বােলা হয়। উল্লেখযােগ্য যে আন্তঃৰাষ্ট্ৰীয় প্ৰব্ৰজনৰ ক্ষেত্ৰত প্ৰব্ৰজনকাৰীয়ে যেতিয়া নিজ দেশৰ পৰা অন্য দেশলৈ যায় তেতিয়া তাক বহিঃ প্রব্রজন (Emigration) আৰু যিখন দেশত বসবাসৰ বাবে প্ৰৱেশ কৰে তাৰ পৰিপ্ৰেক্ষিতত অনুপ্রৱেশ (Immigration) বােলে। অন্তর্দেশীয় প্ৰব্ৰজন এখন ৰাজ্যৰ পৰা আন এখন ৰাজ্যলৈ বা এখন জিলাৰ পৰা আন এখন জিলালৈ বা এখন জিলাৰ ভিতৰত এখন ঠাইৰ পৰা আন এখনলৈ হয়। এনে প্ৰব্ৰজন মুঠতে চাৰিটা দিশত হ’ব পাৰে গাৱৰ পৰা নগৰলৈ, নগৰৰ পৰা গাঁৱলৈ, নগৰৰ পৰা নগৰলৈ আৰু গাঁৱৰ পৰা গাঁৱলৈ।\n(When migration takes place withinacountry, then it is called Intranational or Internal migration, and when from one country to another, then it is caller International or External migration. In the case of International migration it may be mentioned that when the migrants from their country move to other countries, then it is called Emigration, and the process of migration with respect to the other countries for settlement is known as immigration. The internal migration can take place from one state to another state, or from one district to another, or from one place to another place within the same district. This type of migration\ncan take place in four different directions – from village to town , from town to village , town to town and from village to village)\n7. জনসংখ্যা বিতৰণৰ ওপৰত জলবায়ু আৰু খনিজ সম্পদৰ প্ৰভাৱ কেনেধৰণৰ ? ( What are the´impact of climate and mineral resources towards population distribution?)\nAns: জলবায়ুঃ জনসংখ্যা বিতৰণৰ ক্ষেত্ৰত প্রাকৃতিক কাৰকৰবাৰৰ ভিতৰত জলবায়ুৰ প্ৰভাৱ অতি গুৰুত্বপূর্ণ। এখন ঠাইৰ উষ্ণতাৰ অৱস্থা, বৰষুণৰ পৰিমাণ আৰু বছৰটোত কৃষিকাৰ্যৰ সময়সীমাই ঠাইখনৰ জলবায়ুৰ বৈশিষ্ট্য নির্ধাৰণ কৰে। যিদৰে উষ্ণতা আৰু বৰষুণৰ ক্ষেত্ৰত চৰমভাবাপন্ন, অর্থাৎ\nঅতিপাত ঠাণ্ডা বা গৰম আৰু অতিবৃষ্টি বা শুকান অঞ্চলবােৰ কৃষিকাৰ্যৰ বাৰে উপযােগী নহয়, ঠিক একেদৰে সেই ঠাইবােৰ মানুহৰ বসবাসৰ বাবেও সুচল নহয়। এইবাবেই চাহাৰাৰ দৰে অতি শুকান আৰু উষ্ণ মৰুভূমি আৰু তুদ্ৰাৰ দৰে অতি শীতল বৰফাবৃত মৰুভূমি অঞ্চলবােৰত জনসংখ্যা ঘনত্ব\nতেনেই কম। আনহাতে, ক্রান্তীয় মৌচুমী অঞ্চলত অৱস্থিত দক্ষিণ আৰু পূব এছিয়াত বিৰাজ কৰা উপযুক্ত উষ্ণতা আৰু অপর্যাপ্ত বৰষুণৰ বাবে কৃষিকা উন্নতমানৰ আৰু সেয়ে জনসংখ্যা ঘনত্বও অধিক।\nশক্তি আৰু খনিজ সম্পদঃ\nযিদৰে এখন ঠাইৰ অর্থনৈতিক উন্নয়ন ঠাইখনৰ শক্তি আৰু খনিজ সম্পদৰ প্ৰাচুৰ্য্যৰ ওপৰত নিৰ্ভৰ কৰে, ঠিক তেনেদৰে এনে সম্পদবােৰৰ প্ৰাচুৰ্য্যই ঠাইখনলৈ জনসংখ্যা আকর্ষণ কৰে আৰু ইয়াৰ ফলতেই জনসংখ্যা ঘনত্ব বৃদ্ধি পায়। উদাহৰণস্বৰূপে ভাৰতবৰ্ষৰ ছোটনাগপুৰ অঞ্চলত বিভিন্ন প্ৰকাৰৰ খনিজ সম্পদৰ প্ৰাচুৰ্য্যৰ বাবে জনসংখ্যা ঘনত্ব যথেষ্ট বৃদ্ধি পাইছে।\n8. পার্থক্য লিখাঃ ঘূর্ণী বৃষ্টি আৰু অক্ষীয় বৃষ্টি।\nDifferenciate between cyclonic rainfull and latitudinal rainfall.\nAns: যেতিয়া কোনাে ঠাইৰ বায়ু উত্তপ্ত হৈ নিম্ন চাপৰ সৃষ্টি হয়, তেতিয়া কাষৰীয়া অঞ্চলৰ পৰা শীতল বায়ু নিম্ন চাপ কেন্দ্ৰৰ ফালে প্রবাহিত হ’বলৈ ধৰে। নিম্ন চাপকেন্দ্রিক এনে বায়ুপ্রবাহে পনীয়াৰ ৰূপ লৈ ঘূর্ণী বতাহৰ সৃষ্টি কৰে। নিম্নচাপ কেন্দ্ৰৰ বায় উত্তপ্ত হৈ উর্ধগামী হয় আৰু উর্ধগামী বায়ুত থকা জলীয়বাষ্প ঘনীভূত হৈ পিছত বৰষুণৰ সৃষ্টি কৰে। ঘূর্ণীবতাহৰ লগত ধাৰাষাৰে হােৱা এনে বৃষ্টিপাতক ঘূর্ণাবৃষ্টি বুলি জনা যায়।\nনিয়ত বতাহ পৃথিৱীৰ কোনাে কোনাে অঞ্চলত গােটেই বছৰ ধৰি প্রবাহিত হৈ থাকে। যদি এনে বতাহ সাগৰ-মহাসাগৰৰ ওপৰেৰে প্রবাহিত হয়, তেনেহলে সেই বায়ুত যথেষ্ট পৰিমাণে জলকণা থাকে। পৃথিৱীৰ কিছুমান অঞ্চলত অর্থাৎ কোনাে কোনাে অক্ষাংশত এনে জলীয়বাষ্পপূর্ণ বতাহৰ দ্বাৰা\nসঘনে বৰষুণ হৈ থাকে। অক্ষাংশ সাপেক্ষে হােৱা এনে বৰষুণক অক্ষীয় বৃষ্টিপাত (Latitudinal rain) বােলা হয়। উদাহৰণস্বৰূপে, ৫০ আৰু ৬০° উত্তৰ আৰু দক্ষিণ অক্ষাংশৰ মাজত পশ্চিমাবায়ুৰ (Westerlies) প্রভাৱত অক্ষীয় বৃষ্টিপাত সংঘটিত হয়।\n9. আন্তঃৰাষ্ট্ৰীয় প্ৰব্ৰজন বুলিলে কি বুজা? উদাহৰণসহ দুটা আন্তঃৰাষ্ট্ৰীয় প্ৰব্ৰজনৰ কাৰণ উল্লেখ কৰা।\nWhat do you mean by International Migration? Mention two\n'reasons for International Migration along with example.\nজনপ্ৰব্ৰজনৰ দুটা বিকর্ষীকাৰক আৰু দুটা আকর্ষী কাৰক উল্লেখ কৰা।\nmention two push factors and two pull factors for human\n10. অসমৰ এখন আৰ্হি মানচিত্র অংকন কৰা আৰু তলত দিয়াসমূহ বহুওৱাঃ\n(i) এটা তেল শােধনাগাৰ (ii) দিহিং-পাটকাই ৰাষ্ট্ৰীয় উদ্যান\nDrawasketch map of Assam and locate the following:\n(i) An Oil refinery (ii) Dehing-patkai Nationl park.\nTags # class ix # geography # Unit Test\nTags: class ix, geography, Unit Test


নতুন দিল্লীৰ বিজ্ঞান ভৱনত আয়োজিত ষ্টাৰ্ট আপ শীৰ্ষক সন্মিলনত ছফ্ট বেংকৰ সংস্থাপক তথা মুখ্য প্ৰধান সঞ্চালক মাছায়শী ছনে ষ্টাৰ্ট আপৰ লগত জড়িত ১৪ টা গুৰুত্বপূৰ্ণ কথা উল্লেখ কৰে।'ফছট্ৰিঙ দ্য স্পিৰিট অৱ ইনভেশ্যন' শীৰ্ষক আলোচনাত ছনে উল্লেখ কৰে কেইটামান অতি গুৰুত্বপূৰ্ণ কথা।\n১.উদ্যোগীৰ মাজত কি দেখা পায়\nযেতিয়া বিনিয়োগৰ কথা আহে মই প্ৰথম এজন উদ্যোগীৰ চকুলৈ চাওঁ।এই কথা লক্ষ্য কৰোঁ সেই দৃষ্টিত কিমান আত্মবিশ্বাস আছে। তাৰপাছত চাওঁ তেওঁৰ লগত কেনে গোট আছে। বজাৰত প্ৰভাৱ পেলাব পাৰিবনে? স্নেপডীল,ইনমবি,হাওচিঙ,অ'য়ো আদি কম্পেনিত বিনিয়োগ কৰা আগশাৰীৰ বিনিয়োগকাৰী মাছায়শী ছনে বিনিয়োগৰ সন্দৰ্ভত এই গুৰুত্বপূৰ্ণ কথাবোৰ উল্লেখ কৰে।যেতিয়া তেওঁক প্ৰশ্ন কৰা হৈছিল যে স্নেপডীলৰ সহ- সংস্থাপক কুণাল বহল আৰু অ'য়োৰ নিতেশ অগৰৱালৰ মাজত তেওঁ কি দেখিছিল? উত্তৰত ছনে মন্তব্য কৰে যে তেওঁলোকৰ চকুত উজ্জ্বলতা দেখিছিল।\n২.ভাৰত এতিয়াও তেওঁৰ বাবে দহ অাৰব ডলাৰৰ বজাৰ নেকি\nপূৰ্বে এক সাক্ষাৎকাৰত ছনে মন্তব্য কৰিছিল যে অহা এক দশকত তেওঁ ভাৰতবৰ্ষত দহ আৰব ডলাৰ বিনিয়োগ কৰিব।ছনে মন্তব্য কৰে যে যোৱা বৰ্ষত ছফ্ট বেংকে ভাৰতীয় কম্পেনিত দুই আৰব আমেৰিকান ডলাৰ বিনিয়োগ কৰিছে। যেতিয়া তেওঁক প্ৰশ্ন কৰা হৈছিল যে ভাৰতৰ কি কথাই তেওঁক আকৰ্ষিত কৰে তেওঁ উত্তৰত কৈছিল, 'ভাৰতবৰ্ষ পৃথিৱীৰ বৃহৎ লোকতন্ত্ৰ।আশী কোটি যুৱ প্ৰজন্ম সকলো দিশতে আগবঢ়া।মোৰ মতে একৈশ শতিকাত ভাৰতৰ নাম উজ্জ্বল হৈ ৰ'ব।'\n৩) ভাৰতীয় ষ্টাৰ্ট আপ সকল লাভান্বিত কেতিয়া হ'ব\nছনৰ মতে ষ্টাৰ্ট আপৰ আৰম্ভণিৰ পাঁচৰ পৰা দহ বছৰলৈ লাভালাভ গুৰুত্বপূৰ্ণ নহয়।প্ৰথমতে গ্ৰাহক অধিগ্ৰহণ, গ্ৰাহকৰ সন্তুষ্টি আৰু ব্যৱসায়িক কৌশল বিকশিত কৰাৰ প্ৰয়োজন। যেতিয়া আপুনি এই সকলো কৌশল আয়ত্ব কৰি ল'ব তেতিয়া লাভৰ কথা চিন্তা কৰক। ছনৰ মতে কম্পেনি সমূহে মূৰ্খৰ দৰে পইচা ব্যয় কৰা উচিত নহয়। ছনক প্ৰশ্ন কৰা হৈছিল যে কোনবোৰ কম্পেনিয়ে মূৰ্খৰ দৰে টকা ব্যয় নকৰে। ছনে উত্তৰত ক'লে যে তেওঁ যিবোৰ কম্পেনিত বিনিয়োগ কৰিছে সেইবোৰে কৌশলেৰে টকা ব্যয় কৰে।\n৪) ষ্টাৰ্ট আপৰ সৈতে স্পীড ডেটিঙ\n২০০০ চনত যেতিয়া তেওঁ আলিবাবত বিনিয়োগ কৰিছিল তেতিয়া তেওঁৰ লগত কম্পেনিৰ পৃষ্ঠভূমি নীৰিক্ষণ কৰিব পৰাকৈ ডাঙৰ টীম নাছিল।তেওঁ কয় সেয়া বুজাবুজিৰে কৰা হৈছিল।বিশ্বাস আৰু বুজাবুজি অধিক গুৰুত্বপূৰ্ণ।\n৫)বিনিয়োগৰ দৃষ্টিভংগীৰ পৰিৱৰ্তন\nছফ্ট বেংকে প্ৰথমে ইনমবিৰ দৰে কম্পেনিত বিনিয়োগ কৰিছিল যি গোলকীয় বজাৰ সমূহক লক্ষ্য কৰিছিল।ছনৰ মতে সময়ৰ পৰিৱৰ্তন হৈছে,মঞ্চ আহি পৰিছে আৰু ভাৰতীয় অৰ্থব্যৱস্থাই প্ৰসাৰ লাভ কৰিছে। যোৱা দহ বছৰত চীনৰ অৰ্থনীতি যিদৰে প্ৰসাৰ হল, ভাৰতবৰ্ষইও সেইদৰে প্ৰসাৰতা লাভ কৰিব পাৰে।\n৬) গোলকীয় প্ৰতিযোগিতাত ভাৰতীয় ষ্টাৰ্ট আপ\nস্থানীয় উদ্যমী সকলৰ বহু সুযোগ আছে। উদ্যমী প্ৰতিভাশালী আৰু ক্ষমতাশালী হলেও বিশ্ব পৰ্যায়ৰ ব্যৱসায়ীৰ সৈতে প্ৰতিযোগিতাত তেওঁলোক সৰু হৈ পৰে।চীন আৰু ভাৰতৰ বহু স্থানীয় বজাৰ থকাৰ দৰে যথেষ্ট সম্ভাৱনাও আছে।\n৭)২০০০ চনৰ পৰা কি পৃথক\nছনৰ সম্পূৰ্ণ বিশ্বাস আছে যে এয়া সম্ভাৱনাপূৰ্ণ আৰম্ভণি। বিশেষকৈ ভাৰতবৰ্ষৰ কাৰণে এয়া বিগ বেঙৰ আৰম্ভণি।\n৮)কৃত্ৰিম মানৱৰ বুদ্ধি সাধাৰণ মানুহতকৈ বেছি হ'বগৈ\nছনৰ মতে তেওঁ ভাল ভবিষ্যৎবাণী কৰিব পাৰে।ত্ৰিশ বছৰৰ পিছত কি পৰিৱৰ্তন হ'ব তেওঁ ক'ব পাৰে।তেওঁ ৰোমন্থন কৰে যে ত্ৰিশ বছৰৰ আগতে তেওঁ ভবিষ্যৎবাণী কৰিছিল যে সকলোৰে লগত ব্যক্তিগত লেপটপ বা পি.চি.থাকিব। তেওঁৰ মতে অনাগত দিনত কৃত্ৰিম বুদ্ধিমত্তা মানৱ বুদ্ধিত কৈ বহু ক্ষেত্ৰত প্ৰখৰ হব।গণনাৰ ক্ষেত্ৰত দহ লাখ গুণ তীব্ৰ ক্ষিপ্ৰতাৰ লগতে দহ লাখ গুণ বেছি ষ্ট'ৰেজ আৰু দহ লাখ গুণ বেছি সংবাদ আদান-প্ৰদান কৰিব পৰা যাব। তেতিয়া ব্যৱসায় মডেল,জীৱনপ্ৰণালী আদি সকলো সলনি হ'ব।\nসকলো ধৰণৰ সমস্যা সমাধানৰ ক্ষেত্ৰত চৰকাৰৰ ভূমিকা থকা উচিত।বিশেষকৈ ভাৰতৰ ক্ষেত্ৰত চৰকাৰে আন্ত:গাঁথনিত গুৰুত্ব প্ৰদান কৰাৰ লগতে ব্ৰডবেণ্ড আৰু বিদ্যুৎ ব্যৱস্থা সুলভ হোৱাৰ ক্ষেত্ৰত গুৰুত্ব প্ৰদান কৰা উচিত।\n১০)ভাৰতীয় ই-কমাৰ্চৰ আই.পি.অ.\nভাৰতৰ ই-কমাৰ্চ ক্ষেত্ৰৰ আই.পি.অ. অহা পাঁচ ৰ পৰা দহ বছৰৰ ভিতৰত সম্ভৱ হব।ভাৰতীয় ই-কমাৰ্চত ছনে বিনিয়োগ কৰিছে।তেওঁৰ মতে আই.পি.অ.ৰ বাবে লৰালৰি কৰাৰ প্ৰয়োজন নাই।\n১১)ধনী হোৱাৰ অনুভৱ কেনেকুৱা\nছনে স্মৰণ কৰে ২০০০ চনত তেওঁ তিনি দিনৰ বাবে বিল গেটছতকৈ ধনী ব্যক্তি হিচাপে পৰিচিত হৈছিল।পিছৰ বৰ্ষত শ্বেয়াৰৰ দাম ৯৯ শতাংশ নিম্নগামী হৈছিল।এনে অসফলতা অতিক্ৰম কৰিবলৈ মানসিক শক্তিৰ প্ৰয়োজন।\n১২)ছফ্ট বেংকৰ ভিজন\nআমাৰ দৃষ্টি আছিল এক নম্বৰ বুদ্ধি আৰু জ্ঞান দাতা হিচাপে খ্যাত হোৱাত।বুদ্ধি আৰু জ্ঞানৰ দ্বাৰা সঞ্চালিত সূচনা ক্ৰান্তি ঔদ্যোগিক বিপ্লৱতকৈ এশ গুণ বেছি শক্তিশালী।\n১৩)যিসকল উদ্যমীয়ে অসফলতাৰ মুখামুখি হৈছে\nছনৰ মতে জাহাজৰ কেপ্তেইন জনে এই কথা জানিব লাগে যে জাহাজ খনে কোনো দুৰ্ঘটনাৰ সন্মুখীন হ'লে তেৱেঁই দায়িত্ব মূৰ পাতি ল'ব লাগিব। যেতিয়াই সংকটৰ মুখামুখি হ'ব লগা হয় এজন উদ্যমীয়ে বুজি পোৱা উচিত যে তেওঁ জাহাজৰ কেপ্তেইনৰ দৰে। তেৱেঁ জাহাজখন উদ্ধাৰ কৰিব লাগিব।\n১৪) ভাৰতৰ দৰে দেশত ডাঙৰ প্ৰত্যাহ্বান\nকেৱল বিনিয়োগৰ ওপৰতে ষ্টাৰ্ট আপ নিৰ্ভৰ নকৰে।ছনৰ মতে ভাৰতীয় উদ্যোগী সকলক শকত অংকৰ চেকে আকৰ্ষিত কৰে।কিন্তু উদ্যোগী সকলে এয়া ভাবিব নালাগে যে বিনিয়োগকাৰীয়ে ডাঙৰ চেক লিখিলে বুলিয়েই তেওঁলোকে ডাঙৰ মাছ জালত পেলালে।


"ফাটমেলা বসুমতী...." দিগন্ত কুমাৰ ভট্টাচার্য - সাহিত্য ডট অৰ্গ\nশহুৰ-শাহু অসমৰ পৰা অহা দুদিনমান হ’ল। ৰাতিপুৱাই অসমীয়া চেনেল লগাই সকলোৱে বাতৰি চাই আছোঁ। এনেতে ওচৰৰ ঘৰৰ কাম কৰা ছোৱালীজনী আহিল কোলাত তেওঁলোকৰ এবছৰীয়া কণমাণিটিক লৈ। তাইৰ হাতৰ বাটিত চেৰেল্যাক জাতীয় কিবা খোৱাবস্তু। এনেকৈ বাচ্ছাটোক খুৱাব তাই ইয়ালৈ আহে মাজে মাজে।\n‘এম.টি.ভি লগাও না ভায়া, বেবী কো খিলানা হ্যে’, সোমায়ে তাই মাত লগালে।\nকণমাণিটোক আকৌ গানৰ তালে তালেহে কিবা খুৱাব পাৰি। গানৰ তালত মুখখন মেলি দিয়াৰ লগে লগে তাৰ মুখত চামুচখন ভৰাই দিয়া হয় চান্স বুজি।\nমই এম.টি.ভি লগালোঁ। কিন্তু য’তে বাঘৰ ভয়, তাতে ৰাতি হয়। পৰ্দাত সেয়া ইমৰান হাছমীৰ গান। এইজনাক মোৰ বৰ ভয় লাগে। প্ৰেম-পীৰিতিৰ ক্ষেত্ৰত দুৰ্ধৰ্ষ উগ্ৰপন্থীৰ শাৰীতেই পৰে, হঠাতে ভয়াৱহ ৰূপ ধাৰণ কৰি সন্ত্ৰাসৰ সৃষ্টি কৰিব পাৰে এওঁ।\n‘কালিৰ খেলখনৰ বা কি হ’ল, চাই লওঁ ৰ’ব’- মই চেনেল বদলাই নিউজ চেনেল এটা লগালোঁ। মনতে ভাবিলোঁ, কালি কিবা খেল আছিল জানো? কণমাণিটোৱে কান্দোন আৰম্ভ কৰিলে। উপাই নাই, আকৌ বেক টু এম.টি.ভি!\n‘আজি বেচ গৰম পৰিব চাগে’- বতৰৰ বিষয়ে আলোচনা নীৰৱতা ভগাৰ অন্যতম উদাহৰণ।\n‘হুমমম…..’ শহুৰ দেউতাই বুজাব খুজিলে সেয়া কি ক’বলগীয়া কথা!\nদুচকু লুকাবলৈও ওচৰত নিউজ পেপাৰখন নাই। ক্ৰেডিট কাৰ্ডৰ এজেণ্টেও এনে ক্ৰিটিকেল সময়ত ফোন কৰি উঠি যোৱাৰ সুবিধাকণ কৰি নিদিয়ে।।\nৰাতি সকলোৱে বেংগলী ৰেষ্টুৰেণ্ট এখনত খাই ঘৰলৈ উভতিছোঁ। আগৰ ছিটত মোৰ কাষত শহুৰ দেউতা। পিছৰ ছিটত শাহু আৰু শ্ৰীমতী। তেওঁলোকৰ ঘৰৰ কাষৰ বিয়া এখনৰ পোষ্টমৰ্টেম কৰাত ব্যস্ত তেওঁলোক। কইনাৰ মেইন ছেটযোৰৰ পৰা আৰম্ভ কৰি কইনাৰ ভনীয়েকৰ নেকলেছলৈকে সকলোৰে বিশদ বিৱৰণ দাঙি ধৰিছে শাহু আয়ে।\nট্ৰেফিক চিগনেল এটাত ৰ’ব লগা হ’ল। হঠাতে বাইক এখন সাপৰ দৰে সোঁৱে-বাওঁৱে পিচৰ গাড়ীবোৰ অ’ভাৰটেক কৰি আহি আমাৰ গাড়ীখনৰ সন্মুখত কেৰেচকৈ শব্দ কৰি ৰৈ গ’ল। বাইক আৰোহী যুৱকৰ পিঠিত লিপিট খাই পৰিছে পিচত বহা যুবতী গৰাকীয়ে যেন পিঠি ভেদি বুকুৰে ওলাই গৈ কলিজাত লিখি থৈ যাব প্ৰেম কাহিনী। ‘চাইডভিউ’ কৰিলেও চাগে বাইকখনত এজন নে দুজন বহি আছে ধৰিবলৈ দিগদাৰ হ’ব। হাউলি দিওঁতে যুবতীৰ চুটি টি-চাৰ্টটোৰ তলৰ অংশ লাহে লাহে উঠি গৈ মাজ পিঠি পাইছে।\nসেউজীয়া লাইট জ্বলিবলৈ আৰু এক মিনিট বাকী। উহ, আৰু এক মিনিট সময় এই নাৰী ইমৰান হাছমীজনী চকুৰ আগত থাকিব।\n‘দেউতা মই প্ৰথম আহোঁতে এইবোৰ চব পথাৰ আছিল। এতিয়া ক’তো খালী ঠাই নাই। সেই বাওঁফালে মাল্টিপ্লেক্সটো যোৱাবছৰ সাজিছে।’\nশহুৰ আৰু মই বাওঁফালে লক্ষ্য কৰিলোঁ। মাল্টিপ্লেক্সৰ এক বিশাল হ’ৰ্ডিঙত জিলিকি আছে বিদ্যা বালানৰ অৰ্ধ উন্মুক্ত বক্ষেৰে ‘ডাৰ্টি পিকচাৰ’। চকুদুটাও যে আৰু। আন বহুত হ’ৰ্ডিং আছে। কিন্তু ইহঁত দুটাই এইবোৰহে বিচাৰি পায়। দুমাহ আগৰে পৰা আৰম্ভ হোৱা বাওঁফালে থকা পাৰ্কখন চাবলৈ শহুৰ দেউতাক ক’বলৈ সাহস ন’হল আৰু।\nগাড়ী চলিল। শ্ৰীমতীয়ে মাত লগালে ‘সোনকাল কৰা অলপ। ‘বড়ে অচ্ছে লগতে হ্যে’ আৰম্ভ হ’লেই। মাৰ প্ৰিয় ছিৰিয়েল’। কালি ৰাম আৰু প্ৰিয়াই যি পীৰিতি দেখুৱালে গোটেই এপিছ’ডটোত, আজিও চাগে তাৰ অন্তিম অংশ দেখুৱাব। নাই, আজি আৰু ৰিস্ক ল’ব নোৱাৰি। মই গাড়ীৰ স্পীড কমাই দিলোঁ। অ’ন কৰিলোঁ এফ.এম টো। তাত বাজি উঠিল গান- ‘ভাগ ভাগ ডি.কে. বোস, ডি.কে. বোস, ভাগ…..’।।\n← অপহৰণ, ভাবুকি, ডকাইতি আদিৰ বিষয়ে দুআষাৰ ডা° ভূপেন্দ্র শইকীয়া\nসংলাপ: নেপথ্যত ব’হাগ জ্যোতির্ময় শর্মা →


আবেলি | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nSeptember 17, 2012 May 18, 2018 ধনজিৎ কলিতা0Comments ধনজিৎ কলিতা\nদৰ্জাখনত দুই এটা সবল আৰু বহুকেইটা দুৰ্বল তথা অনিয়মিত হাৰত পৰা চাপৰত চিকুণ পুৱাৰ তন্দ্ৰালসাৰ পৰা অলপ জাগ্ৰত অৱস্থালৈ আহিলো যদিও কম্বলৰ তলতে জুপুকা মাৰি ৰ’লো। এই মুলুকত সাধাৰণতে কোনো কাৰো ঘৰলৈ বৰ বেছি অহা-যোৱা কৰা এতিয়ালৈকে দেখা নাই। ৰাতিপুওৱা ভালেমান পৰ হ’ল যদিও মোৰ ইয়ালৈ বুলি সপ্তাহত দুই-এবাৰ অহা বন্ধুকেইজনে যে এই ঠেঁটুৱৈ ধৰা শীতত বিচনাৰ এতৰপ ইলেকট্ৰনিক চাদৰেৰে গৰম কৰি লৈ দুতৰপ লেপৰ তলত সোমাই থকাৰ পৰা তলপেট ফাটি যাওঁ যাওঁ কৰিলেও সৰুপানী চুবলৈও নুঠে সেই বিষয়ে মোৰ ভালেখিনি জ্ঞান আছে।\nদ্ৰিলিং মেচিনৰ কৰ্কশ শব্দ এই বন্ধ হ’ব এই বন্ধ হ’ব বুলি ৰৈ থকাৰ দৰে দুৱাৰত পৰা চাপৰৰ শব্দখিনিও বন্ধ হ’ব বুলি ৰৈ থকা আশাত চেঁচাপানী ঢালি যেতিয়া বেছ কিছু সময়লৈ পৰ্বটি চলিয়ে থাকিল, উপায়ন্তৰ হৈ উৰি থকা কম্বলখনকে মেৰিয়াই দৰ্জাখন খুলিলো।\n: সুপ্ৰভাত! আশা কৰোঁ, আপোনাৰ ধুনীয়া ৰাতিপুৱাটিৰ কাৰ্যসূচীত ব্যাঘাত জন্মোৱা নাই?\nআকাশত সূৰ্যটি ডাৱৰৰ আৰত লুকাই থাকিলেও আশীঊৰ্ধ্ব বুঢ়ীগৰাকীয়ে ৰাতিপুৱাৰ ৰঙা বেলি এটি মুখত লৈ, আচল নে নকল বুলি সন্দেহ কৰিব পৰা দাঁতযোৰ উলিয়াই ভমকাফুলীয়া হাঁহি এটি মাৰি সুধিলে।\n: সুপ্ৰভাত! নাই নাই তেনেকুৱা একো নহয়।\nমুখত নিৰ্দয়ভাবে ফুটি উঠা বিৰক্তিখিনি যিমান পাৰি লুকুৱাবলৈ যত্ন কৰি, ৰাতি উদৰ পুৰাই খোৱা গাহৰি মাংসখিনিৰ পৰা ওৰে ৰাতি পোৱা শক্তিৰ সমস্তখিনি প্ৰয়োগ কৰি ওঁঠলৈ হাঁহি এটা আনিবলৈ চেষ্টা কৰি ক’লো।\n: আপোনালোক ভাৰতীয়সকলে গ্ৰেপফ্ৰুত বৰ ভাল পায় নহয়, সেয়ে এয়া আনিছিলো।\nঅভ্যাগতাই গোলনেমুৰ দৰে, কিন্তু তাতকৈ ডাঙৰ টেঙাজাতীয় ফলকেইটামান মোৰ হাতত গুজি দিলে।\nকেতিয়াও গ্ৰেপফ্ৰুত খাই নোপোৱা বা জন্মাবধি ভাৰততে থাকি, যোৱা সাতটি বছৰত ভাৰতবৰিষৰ অৰ্ধখণ্ড ঘূৰা-পকা কৰিও এই ফলটিৰ বিষয়ে ন্যূনতম জ্ঞান আহৰণত অপাৰগ হৈ থকাৰ পিছতো ‘ভাৰতীয়সকলে ভাল পায় বুলি কেনেকৈ জানিলে’ বুলি সুধিবলৈ মন গৈছিল যদিও ততাতৈয়াকৈ যান্ত্ৰিক ধন্যবাদ এটিৰে ফলকেইটা হাতত লৈ বৃদ্ধাগৰাকীক দুৱাৰমুখৰ পৰাই বিদায় দি মোৰ চিলমিলিয়া টোপনিৰ জিলমিলিয়া সপোনটোত কি হ’ল তাৰ পম খেদাহে শ্ৰেয় গুণিলো। আৰু কি কি লাগিব, মোৰ ওচৰত এইটো আছে, সেইটো আছে, কিবা লাগিলেই ক’বা ধৰণৰ উপুৰ্যুপৰি কেবাটিও বাক্যৰ আশিসেৰে মোৰ টোপনিৰ আধা জ্বাল কটাই দিয়াৰ পিছত কেনেবাকৈ যেনিবা বৃদ্ধাগৰাকী গ’লগৈ। যাওঁতে যাওঁতে তেওঁৰ লগত কথা পতাৰ বাবে অশেষ ধন্যবাদ দিবলৈও নাপাহৰিলে। গম পালো, বুঢ়ীগৰাকী একেটি চৌহদৰে পাঁচ নম্বৰ ঘৰটিত থাকে।\nসৰুৰে পৰা ওচৰচুবুৰীয়াই ইটো নিয়া, সিটো দিয়া পৰিৱেশৰ মাজতে ডাঙৰ হৈছোঁ।\n: অ’ ধনৰ মাক, আলিগুটি দুটামান দেচোন, এইবাৰ শুকুৰবৰীয়া বজাৰৰ পৰা আনি ঘূৰাই দিম দে।\n: তহঁতৰ জাতি পাণজোপাৰ পৰা দুপাতমান নিছোঁ দেই; আলহী আহিব আজি। দুটামান বুঢ়া তামোলো বাৰু হ’ব নেকি বোৱাৰী?\nকত শুকুৰবৰীয়া বজাৰ যায়, কত আহে; আলুগুটি বা চাউল সেৰ হ’লে ঘূৰি নাহে আৰু তাৰ বাবে কোনোৱে বৰকৈ মূৰো নঘমায়। অনা-নিয়া চলিয়ে থাকে। মাহঁতেও লাগ বুলিলেই চাউলখিনি চালিবলৈ, ধান দুনি জাৰিবলৈ মানুহ পায়। তাৰ পিছত দুদিনমানলৈ অনা-নিয়াৰ পৰ্বটি অলপ জোৰকৈয়ে চলে। দুদিনমানলৈ কোনেও আৰু সাপ্তাহিক বজাৰৰ নাম নলয়। আলহী নাহিলেও পিৰালিত থকা কলঠোকৰ এআষি-দুআষি নিব পাৰি বুলি ধৰি লয়। মা-আইতাহঁতেও নিজলৈ চাই অভাৱ-অনাটনৰ মাজত থকা চুবুৰীয়াখিনিক যিমান পাৰি দিবলৈ যত্ন কৰে।\nএই অনা আৰু নিয়া সংস্কৃতিৰ মাজত আমাৰ চুবুৰিৰ ‘চাবি-তলা’ বুঢ়ী আছিল অন্যতম। বুঢ়ীৰ আচল নাম কি কোনেও নাজানে। বুঢ়ীৰ ঢোবাং-বাং ঘৰটিৰ চাৰিখন বেৰৰ তিনিখনেই উৱলি যোৱা যদিও বুঢ়ীয়ে হেনো আগফালৰ দুৱাৰত সদায় তলা লগাইহে ঘৰৰ বাজ হৈছিল। ‘চাবি-তলা’ নামটো ডঙুৱা ডেকাকেইটাই প্ৰথমে বুঢ়ীক জোকাবলৈ বুলি ব্যৱহাৰ কৰিছিল। বুঢ়ীক ‘চাবি-তলা বুঢ়ী’ বুলি মাতে আৰু বুঢ়ীয়ে চৌদ্ধ পুৰুষ উজাৰি অশ্ৰাব্য গালি পাৰে। ল’ৰাবোৰেও ৰং পায়। লাহে লাহে বুঢ়ীৰ গালি পাৰিবলৈ এলাহ লগা হ’ল। বুঢ়ীক জোকোৱা ল’ৰাবোৰো চেঙেলীয়াৰ পৰা বাপেকী হ’ল। কিন্তু বুঢ়ীৰ নামটো তেনেকৈয়ে ৰ’ল।\nমাৰি-মৰঙত ডেকা পুতেক দুটা আৰু গিৰীয়েকক হেৰুওৱা বুঢ়ীজনী অকলশৰেই চুবুৰিৰ এচুকৰ জুপুৰি এটিত থাকে। এসময়লৈ হেনো ইঘৰ-সিঘৰত কাম-বন কৰিছিল, পিছে ককাল পৰি অহাৰে পৰা ইঘৰৰ একাপ চাহ, সিঘৰৰ এমুঠি ভাত, কাষৰীয়া গাঁওখনৰ সবাহৰ ভোগ বা ওচৰ-পাজৰৰ বিয়া-বাৰুৰেই বুঢ়ী চলি থাকে। অত্যন্ত লেতেৰা বাবে বুঢ়ীক মানুহে অলপ লেই লেই চেই চেই কৰি দূৰতে ৰাখিব খোজে। বুঢ়ীৰ ঘৰৰ চৌপাশৰ জাবৰৰ দম আৰু আগফালৰ পৰাই পোৱা কিঁয়া মাছৰ দৰে কেচেমা-কেচেম গোন্ধটিৰ বাবে বুঢ়ীৰ ঘৰত সোমাবলৈ কোনেও সাহস নকৰে। কেতিয়াবা খাবলৈ কিবা খুজিলেও বহুতে বুঢ়ীক কটু কথা শুনায়। বুঢ়ীৰ হেনো হাতখনো অলপ লৰ। আমাৰ আইতাই সেয়েহে বুঢ়ীয়ে বৰকৈ আগফাল-পাছফাল কৰি থকাটো ভাল নাপায়। আইতাই বুঢ়ীক কেতিয়াবা বেছিকৈ কথা শুনালে অৱশ্যে দেউতাই কয়,— হ’ব দে, আজিলৈনো কোনটো লাগৰ বস্তু নোহোৱা হৈছে? এমাহ আগতে পিছচোতালত থকা ফুটা কেৰাহীটো নোহোৱা হৈছিল। তাৰ কেইদিনমান আগতে মামৰ ধৰি হৈ এলাগি পৰি থকা দা এখন। মাজে মাজে পিছফালৰ পিৰালিত আইতাই কৰবাৰ পৰা গোটাই থোৱা সুগন্ধি গোপিনী পাণকেইখিলা বা আইতাৰ বাহিৰ ফুৰিবলৈ ব্যৱহাৰ কৰা পুৰণি মেখেলাখন নোহোৱা হয়। অৱশ্যে দুদিনমান পিছত কথাৰ লাচত বুঢ়ীয়ে নিজেই কয় বোলে— সিবিধ ময়ে নিলো দে সিদিনা। আইতাই বুঢ়ীক ‘মৰঙত মাৰি’ বুলি চিঞৰি গালি পাৰি কয়— আমিনো তোক কোনদিনা কিবা লাগৰ ভাগৰ বস্তু খুজিলে নিদিয়াকৈ আছোঁ যে তই বস্তুকেইপদ মনে মনে নিব লগা হ’ল? ‘চাবি-তলা’ বুঢ়ীয়ে আইতাক একো উত্তৰ নিদিয়ে। বুঢ়ীৰ এই ইহাত-সিহাত অৱশ্যে চলিয়ে থাকে।\nলাহে লাহে অলৰ হৈ অহা বুঢ়ীগৰাকী বছৰদিয়েক পিছত মানুহৰ কেটেৰা-জেঙেৰাৰ মাজেৰেই সিপুৰীলৈ গ’লগৈ। জীৱনৰ আধা বয়স অকলশৰে কটাই, জীৱনৰ সীমনা পাৰ হৈ বুঢ়ী গিৰীয়েক-পুতেকহঁতৰ লগ হ’লগৈ। বুঢ়ী মৰিবৰ আগে আগে নাকত গামোচা বান্ধি বুঢ়ীক খুৱোৱা-ধুৱোৱা কৰিবলৈ যোৱা গাঁৱৰ মানুহকেইজনে কৈছিল যে বুঢ়ীৰ ঘৰটো হেনো ইবিধ-সিবিধ অব্যহাৰযোগ্য আওপুৰণি বস্তুৰে ভৰি আছিল। বুঢ়ীয়ে সেহাই সেহাই হেনো বস্তুবিলাকত হাত দিবলৈ মানা কৰি কৈছিল যে সেইবিলাক হেনো বুঢ়ীৰ শেষ সময়ৰ সম্পত্তি। তাৰ কেইদিনমান পিছত বস্তুবিলাক তেনেকৈয়ে এৰি থৈ বুঢ়ী অজান দেশলৈ গ’লগৈ। বস্তুবোৰ পিছে বুঢ়ীৰ শেষ সময়ৰ সহায় হ’বগৈ নোৱাৰিলেগৈ।\nলাহে লাহে মই এই অজান্তি মুলুকত অভ্যস্ত হৈ আহিব ধৰিছোঁ। আটাইতকৈ সস্তা ‘মাফিন’ ক’ত পায়, ক’ত আটাইতকৈ কম খৰচত চুলি কটাব পাৰিৰ পৰা আৰম্ভ কৰি কোনদিনাৰ ৰাগবি খেলখনৰ উত্তেজনা আতাইতকৈ বেছি আছিল ধৰণৰ কথাবোৰ কাকো এবাৰো নোসোধাকৈ ক’ব পৰা হৈছোঁ। অকণমান ৰ’দ ওলোৱাৰ সুবিধা লৈ চাহকাপৰ সৈতে আগফালৰ বাৰান্দাত বহি লৈ ৰাস্তাৰে অহা-যোৱা কৰা সকলো অচিনাকি মানুহকে ‘বতৰটো বৰ ভাল, আপোনাৰ দিনটো কুশলে যাওক’ বুলি কৈ সম্ভাষণ জনাব পৰা হৈছোঁ। সিদিনাৰ অচিনাকি চহৰখনৰ চিনাকি হৈ অহা পথবোৰত এনেয়ে তহল দি ফুৰোঁ। ভাল লাগে। সু-সজ্জিত চহৰখনত প্ৰকৃতি আৰু মানুহৰ সৃষ্টিশীলতা সুন্দৰভাবে বিৰাজমান। প্ৰতিটো চাৰিআলিৰে মাজৰ গোলখিনিতে থকা খ্ৰীষ্টমাছ গছজোপাৰে সৈতে থকা ফুলবোৰে বা ৰাস্তাৰ কাষত প্ৰতিঘৰ মানুহৰ ঘৰৰ সম্মুখত থকা সৰু বাগিচাবোৰে মনটোলৈ এটি প্ৰশান্তি আনে। ঐশ্বৰ্যৰ মাজত থকা কিন্তু সম্পত্তিৰ হাবিয়াস নকৰা, প্ৰকৃতিৰ লগত নিবিড় সম্পৰ্ক ৰাখি ভাল পোৱা, জাতিগতভাবে নিজকে নিজৰ ৰাষ্ট্ৰীয় পক্ষীটিৰ নামেৰে মাতি ভাল পোৱা, জীৱনৰ পৰা চেপি চেপি ৰস নিগৰাই ইয়াক সম্পূৰ্ণকৈ উপভোগ কৰাতেই জীৱনৰ পৰমাৰ্থ বুলি ভবা এই দেশখনৰ মানুহখিনিৰ বাবে স্বাধীনতা আৰু স্বনিৰ্ভৰশীলতা বৰ প্ৰিয় বস্তু। গতিকে স্বাভাবিকতে কাৰোবাৰ লগত বৰ বেছি দিয়া-লোৱা কৰা দেখা নাযায়।\nকিন্তু এলেনোৰৰ বাবে যেন এই প্ৰচলিত ধাৰাণা অচল। যেন সাত-সাগৰ তেৰ নদী পাৰ হৈয়ো (সাত সাগৰ নহ’লেও চাৰি পাঁচমানতো হ’বই! নদী অৱ্শ্যে তেৰখনতকৈ নিঃসন্দেহে বেছি হ’ব!) আমাৰ গাঁৱৰ কোনোবা আপোন চুবুৰীয়াহে। বুঢ়ীগৰাকীৰ নাম এলেনোৰ।\nইতিমধ্যে কেবাদিনো এলেনোৰৰ কৃপাত বিভিন্ন শাক-পাচলি, ফল-মূল পৰম প্ৰশান্তিৰে উদৰস্থ কৰিছোঁ। দুদিনমান তেওঁৰ পাকঘৰত সোমাই পিজ্জা-পাই আদি খোৱাৰ সৌভাগ্যও বৰ উদাৰতাৰেই আদৰি লোৱা হৈছে। দিয়া-লোৱাৰ (আচলতে অকল লোৱাৰহে) এই পৰ্বত এলেনোৰৰ খুওৱাৰ ইচ্ছা আৰু খোৱা-লোৱাৰ প্ৰতি থকা অমাৰ উদাৰ মনোভাবেৰে সৈতে আগ্ৰহৰ সুবাদত লাহে লাহে এলেনোৰ নামৰ আমাৰ সুশীল প্ৰতিবেশীগৰাকীৰ লগত এক আত্মিক সম্পৰ্ক গঢ়ি উঠিছে। ময়ো চাহ খোৱাৰ সময় সলনি কৰি পিৰালিত বহি এলেনোৰৰ লগত এষাৰ কথা পাতি ভাল পোৱা হ’লো।\nচৌহদত সোমোৱাৰ বাটত প্ৰথম ঘৰটোৱেই মই থকাটো হোৱা বাবে ক’ৰবালৈ যাওঁতে-আহোতে এলেনোৰে মই ঘৰত থাকিলে এবাৰ ভুমুকিয়ায় (এলেনোৰ অৱশ্যে যাবনো ক’লৈ বা মইনো ঘৰত থাকোৱেই কেতপৰ! কেতিয়াবা এবাৰ এনেয়ে ফুৰিবলৈ গৈ কিবা বস্তু কিনি ওভতে বা কেতিয়াবা বস্তু দুই-এপদ কিনিবলৈ গৈ এপাক ফুৰি আহেহে মাথোঁ)। এলেনোৰৰ নিত্য কৰ্মৰ ভিতৰত কিছু সস্তীয়া পাওৰুটি বা বিস্কুট কিনি আনি খিৰিকী কাষত বনৰীয়া চৰাইবোৰৰ বাবে ৰখাটো অন্যতম। এলেনোৰৰ ঘৰৰ সম্মুখৰ বাৰাণ্ডাখনৰ কাষত থকা সৰু জোপোহাকেইটাত চৰাইবোৰে যেতিয়া বৰকৈ কিচ্-মিচাই থাকে, এলেনোৰে সিহঁতক মৰমেৰে দবিয়ায়, বোলে, মই চৌৰাশী বছৰীয়া বুঢ়ীজনীয়ে তহঁতক খুৱাব লাগে যে নিজে জোগাৰ কৰি খাব নোৱাৰ নেকি? চৰাইবোৰে বেয়া নাপায়। তাৰপিছত অলপ পাওৰুটি গুড়ি কৰি ছটিয়াই দি বুঢীয়ে এটি প্ৰশান্তিৰ হাঁহি মাৰে। বৃদ্ধাৱস্থাত হোৱা চানি পৰা ৰোগৰ বাবে এলেনোৰে চকুৰে ভালকৈ মনিব নোৱাৰে। প্ৰায়ে ব্ৰেইল পদ্ধতিৰ সহায়ত কিবা নহয় কিবা কিতাপ এখন পঢ়ি থাকে। নহ’লে হেনো প্ৰকাণ্ড তিনি কুঠলীয়া ঘৰটোৱে তেওঁৰ লগত সেইবোৰ কথা পতাত ব্যস্ত হৈ পৰে, যিবোৰ কথালৈ হেনো এলেনোৰৰ আজিকালি সেই দ্বিতীয় মহাযুদ্ধৰ জাৰ্মান-জাপানৰ বোমাবৰ্ষণতকৈও ভয় লগা হ’ল। ঘৰটোৰ ভিতৰত বিৰাজ কৰা নৈশব্দবোৰ হেনো সেই যুঁজৰ বিমানৰ শব্দবোৰৰ দৰেই বুকুৰ ভিতৰলৈ গো-গোৱাই যায়।\nদ্বিতীয় মহাযুদ্ধৰ সময়ত ইউৰোপৰ আন বহু চহৰৰ দৰেই আয়াৰলেণ্ডৰ এলেনোৰৰ গৃহ চহৰখনো যুদ্ধৰ ক’লা ছায়াই প্ৰায় মৰিশালি কৰি তুলিছিল। সেই ক’লা ধোঁৱা আৰু ছাইৰ মাজত যেতিয়া এলেনোৰে এখনো চিনাকি মুখ বিচাৰি উলিয়াব পৰা নাছিল, তেতিয়াই চিৰদিনৰ বাবে চহৰখন এৰাৰ সিদ্ধান্ত লৈছিল। কেইবছৰমান লণ্ডনৰ এখন মিচনেৰিত ব্যৱহাৰিক শিক্ষা গ্ৰহণৰ পিছত বৃটিচ চৰকাৰৰ ফালৰ পৰা এই সপোন যেন ধুনীয়া দ্বীপৰাষ্ট্ৰখনলৈ গাণনিকৰ চাকৰিৰ বাবে আহিল।\nতাৰ পিছৰ ত্ৰিছ-পঁয়ত্ৰিছ বছৰ, এলেনোৰৰ ভাষাত, চৰাইকেইটিয়ে দুটি পাউৰুটি খোৱাৰ জোখৰ সময়তে হেনো পাৰ হ’ল। সপোন কোঁৱৰজনক ইয়াতেই লগ পাই বিয়া পাতিলে। এলেনোৰ আৰু পিটাৰৰ তিনিটি ল’ৰা-ছোৱালীৰে সংসাৰ মুখৰিত হ’ল। প্ৰকৃতিৰ বৰপুত্ৰ যেন এই ঠাইতে চকুৰ পঁচাৰতে সিহঁতৰ পাখি গজিল। চাওঁতে চাওঁতেই এদিন নিজৰ বাহ বিচাৰি সিহঁতে উৰা মাৰিলে এলেনোৰৰ বুকুৰ পৰা। বুকু ডাঠ কৰি সংসাৰৰ চিৰাচৰিত নিয়ম মানি ল’লে এলেনোৰে। সময় চলিয়ে থাকিল যদিও, এলেনোৰৰ ভাষাত, ঘড়ীটি হেনো বেছ ভাগৰুৱা হৈ পৰিছিল। হঠাৎ এদিন বিশেষ আগজাননী অবিহনেই পিটাৰৰ জীৱন ঘড়ীও থমকি ৰ’ল। তাৰ পিছত যোৱা তেইছ বছৰ এলেনোৰৰ বাবে তেইছটি যুগৰ দৰে পাৰ হ’ল।\n: আপুনি আকৌ বিবাহ নকৰালে কিয়?— যিমান পাৰোঁ মোৰ ভিতৰৰ ভাৰতীয়জনক লুকুৱাই ৰাখিবৰ চেষ্টা কৰি সুধিলো।\n: মোৰ সৰু ছোৱালীজনীৰ বিয়াৰ বিছ বছৰৰ পিছত জোঁৱায়ে আন এজনী তিৰোতাৰ লগত থাকিবলৈ লৈছে; তেওঁলোকে এতিয়া এজনে আনজনক বুজিবলৈ সময় পাব জানো?— উত্তৰত এলেনোৰে এটি প্ৰশ্নহে কৰিলে।\nমই একো নুশুনা যেন এটি ভাবেৰে মুখখন আনফালে ঘূৰালো। লুকাই-চুৰকৈ এলেনোৰৰ মুখখনৰ পিনে চাই ডাঠ ফ্ৰেমৰ চচমাৰ তলত তেওঁৰ দুচকু জিলমিলাই উঠা দেখিলো। যেন বিলৰ পানীত অস্তমিত সূৰুযৰ হেঙুল।\nপাখি লগা কাঁড়ৰ দৰেই সময়বোৰ গৈ আছে। ভাড়া আৰু আন কিছু সুবিধা বিশিষ্ট কাৰণত এসময়ত একেখন চহৰৰে আন এটি ঘৰলৈ বুলি বাসস্থান সলনি কৰিবলগা হ’ল।\nপৃথিৱীৰ সকলো হস্পিটেলৰ যেন একেই সেই পৰিৱেশ। কৰিদৰবোৰত অনবৰতে কিবা এটা গোমা ভাব এক অদ্ভুত আৰু অসহ্যকৰভাৱে বিৰাজমান। যেন এই আহিব এই আহিব বুলি কোনোবা কোণত লুকাই থাকে এজাক ধুমুহাৰ এটি ভয়াল জাননী। হঠাৎ ব্ৰহ্মপুৱাতে চিতি কাউন্সিলৰ মানুহজনৰ পৰা টেলিফোন কল এটি পাই দৌৰা দৌৰিকৈ চিতি হস্পিটেললৈ বুলি ঢপলিয়াই আহিলো। প্ৰথমতে ভালদৰে বুজিব পৰা নাছিলো যদিও কৰবাত কিবা এটা যে ঘটিছে তাক গমিব পাৰিলো।\nকাউন্সিলৰ মানুহজনে মোৰ মোবাইল নম্বৰ এলেনোৰৰ টেলিফোন ডায়েৰিৰ ‘কন্তেক্ত ইন ইমাৰ্জেন্সি’ শিতানত লিখি থোৱা পাইছিল। বহুদিনেই হৈছিল এলেনোৰক লগ ধৰিবলৈ নোযোৱাৰ। মাজতে বহুদিন যাম যাম বুলিও বেছিভাগ সময়ৰ অভাৱত বা কেতিয়াবা এলাহতে যোৱা হোৱা নাছিল। তাৰ পিছত গৈ এলেনোৰক যে এনেদৰে লগ ধৰিব লগা হ’ব সেয়া কাহানিও ভবা নাছিলো।\nমৃতঘৰৰ ভিতৰৰ তীব্ৰ ঠাণ্ডাতো মোৰ কপালত ঘামৰ টোপাল স্পষ্টভাৱে অনুভৱ কৰিলো। কিবা এক অসহ্য বেদনাত উচপিচাই চিঞৰি দিবৰ মন গ’ল। নোৱাৰিলো। যন্ত্ৰবৎ মানুহজনক অনুসৰণ কৰি গ’লো।\nএলেনোৰৰ ঘৰৰ পৰা কিঁয়া মাছৰ দৰে কিবা এক কেচেমা কেচেম গোন্ধ পাই হেনো ওচৰৰ মানুহঘৰে চিতি কাউন্সিলক ফোন কৰি গোন্ধটিৰ বিষয়ে জনাইছিল। পোষ্ট ম’ৰ্টেম ৰিপোৰ্টত পোৱা মতে, তিনিদিন আগেয়েই মৃতকে অন্তিম উশাহ লৈছিল। ঘৰৰ মজিয়াতে হেনো পৰি আছিল মৃতদেহটি।\n: আপোনাৰ লগত কেনেকুৱা সম্পৰ্ক আছিল বাৰু?— মানুহজনে মোক সোধাত বহুসমলৈ মই একো উত্তৰ বিচাৰি নাপাই মনে মনে ৰ’লো।\n: অৱশ্যে তেওঁৰ পুতেক আৰু জীয়েকহঁতক খবৰ দিয়া হৈছে।— মানুহজনে মই অস্বস্তিত ভোগা বুলি গম পাই যেন মোক সকাহ দিবলৈকে ক’লে।\n: এয়া চাওক।— মানুহজনে বাকচ এটি খুলি শৱদেহটিৰ পিনে দেখুৱাই ক’লে। ডাঠ স্বচ্ছ প্লাষ্টিকেৰে মেৰিয়াই থোৱা এলেনোৰ যেন গভীৰ প্ৰশান্তিৰে ৰাতিপুৱাৰ টোপনি এটিত মচগুল। মোৰ বুকুৰ ঢপ-ঢপনি তীব্ৰ হৈ আহিল। ভয় হ’ল, সেই ঢপ-ঢপনিত এলেনোৰৰ চিকুণ টোপনি ভাগি তেওঁ সাৰ পাই নুঠেতো!\nগাঁৱৰ ‘চাবি-তলা’ বুঢ়ীৰ অন্তিম সময়ৰ বাবে গোটাই থোৱা সম্পত্তিবোৰৰ কথা মনত দোলা দি গ’ল। হয়, সঁচাইচোন পৃথিৱীখন ঘূৰণীয়া।«\nএখন নদীৰ মৃত্যু


শৈশৱৰ দেওবৰীয়া আমেজ- আৰমান হাজৰিকা – ফটাঢোল\nJuly 1, 2021 দৈনন্দিন\t2 Comments\nশৈশৱৰ দেওবৰীয়া আমেজ- আৰমান হাজৰিকা\nআমি প্ৰাথমিক বিদ্যালয়ত পঢ়ি থকা দিনতেই, শনিবাৰৰ দিনা, দুপৰীয়া সময়ত স্কুলৰ পৰা ওভতোঁতে, আমাতকৈ ডাঙৰবোৰে গোৱা দেখি, আমিও সমানে সমানে “আজি হাফ, কালিলৈ মাফ, পৰহিলৈ বাপৰে বাপ” বুলি, কিবা এটা ছন্দ মিলাই গোৱাদি, গাই গাই ওৰেটো বাট কোৰ্হাল লগাই আহিছিলোঁ। আমি প্ৰাথমিক বিদ্যালয় পাছ কৰি হাইস্কুললৈ যাওঁতেও, ডাঙৰ চামে আমাক দিয়াদি, আমাতকৈ সৰুচামক, সেইকেইষাৰ বাক্য উত্তৰাধিকাৰী সূত্ৰে দিয়াদি দি আহিছিলোঁ।\nতেতিয়াৰ দিনত ‘স্কুললৈ যোৱা’ বুলিলে আমাৰ যে কিবা এটা মানসিক উৎকণ্ঠা বা তেনেধৰণৰ ‘ভয় খাব’লগীয়া পৰিস্থিতি উদ্ভৱ হৈছিল, তেনে একো নহয়। বৰঞ্চ, দুই তিনিটা কিবা চৰকাৰী ছুটী মিলি, স্কুল সৰহ দিনলৈ বন্ধ থাকিলেহে আমাৰ দৈনন্দিন কথাবোৰত বেমেজালি হোৱাদি হৈছিল।\nস্কুললৈ সদায়ে সময়তকৈ সোনকালে যাবলৈ তৰানৰা চিঙো। মানে ৰেডিঅ’ত পুৱা চাৰে আঠবজাৰ গীতিমল্লিকা অনুষ্ঠান আৰম্ভ হওঁতেই দুয়োখন ভৰিত দুমগ (কলাফুল দুটাৰো পিছফালে, আঠুৰ ভাজৰ পৰা তললৈ V আকাৰত নিতিতেই) আৰু দুয়োখন হাতত মিলাই এমগ পানী ঢালি, লগতে চুলিখিনিত অকণমান পানী চটিয়াই তিয়াই আহিব পাৰিলেই আমি স্কুললৈ যাবলৈ ইউনিফৰ্ম পিন্ধিবলৈ সাজু! মায়ে যদি, তাতে ওলোটাপাকে ধৰি, ‘গা ধুবলৈ’ হুকুম জাৰি কৰিলে, আমিও “স্কুলৰ পৰা আহোঁতে গৰম লাগি আহে। তেতিয়া গা ধুম!” বুলি অনেকটা বাহানা উলিয়াই ওগোৰমতিখন কৰোঁ। তাতে যদি মায়ে, কথা নবঢ়াই দুৱাৰৰ চৌকাঠৰ ওপৰত থৈ দিয়া চিৰিপনি ডাল নমাই লয়, তেতিয়া আমিও কথা নবঢ়াই, পিন্ধি থকা হাফপেণ্টটো খুলি, গামোচাখন কঁকালত মেৰিয়াই, মাৰ পৰা দহ হাতমান আঁতৰেদি পানীকললৈ দৌৰ দিওঁ। অন্যথাই, সেইভাগেই ইউনিফৰ্মযোৰ গাত ওলোমাই, কিতাপৰ জোলোঙাটো ডিঙিৰ পৰা ওলোমাই লৈ, “মা, আহিলোঁ দেই” বুলি চিঞৰ এটা দি দৌৰ লগাই দিওঁ। তথাপিও মায়ে যদি আখল ঘৰৰ পৰা ওলাই আহি, “এতিয়াই ক’লৈ যাৱ! আঞ্চলিক বাতৰি দিয়াই নাই!” বুলি চিঞৰি কয়, মই কিন্তু ইতিমধ্যেই প্ৰদীপহঁতৰ ঘৰটোৰ পদূলিৰ পৰা, “ঐ দিপ্তী, মই আহিলোঁ দেই” বুলি চিঞৰটো মাৰি, সিহঁতৰ পদূলিটোও চেৰাই যাওঁগৈ।\nস্কুললৈ যাবলৈ এনেকৈ তৰানৰা চিঙি ওলোৱাৰ প্ৰধান কাৰণ, ‘আমি যে অত্যন্ত বিদ্যানুৰাগী ছাত্ৰ’ সেইটো মুঠেই নহয়। আমাৰ কথা হ’ল, ‘এজাক সমনীয়াৰ লগত মিলি, স্কুলৰ আগফালৰ, পিছফালৰ দুয়োখন চোতালতে পাৰেমানে চেকুৰি চেকুৰি, খেলিবলৈ পোৱা সময়খিনি উপভোগ কৰা। তথাপিও আমি গাই ভাল পাইছিলোঁ বাবেই, শনিবাৰৰ দিনা স্কুলৰ পৰা ওভতোঁতে “আজি হাফ, কালিলৈ মাফ….” গাই গাই উভতিছিলোঁ।\nঅৱশ্যে, ‘হাফছুটী’ৰ শনিবাৰৰ পিছদিনাৰ ‘ফুলছুটী’ৰ দেওবাৰৰ দিনটোৰো এটা সুকীয়া আমেজ আছে! সপ্তাহৰ অন্তত, সেইটো দিনৰো যিখিনি এটা সুকীয়া সৌন্দৰ্য্য আছে, আমি তাকো ষোল্লঅনাই উপভোগ কৰিবলৈ চেষ্টা কৰিছিলোঁ। গতানুগতিক কামবোৰৰ পৰা ৰেহাই পাই, পঢ়া-লিখাৰ দৰে বিৰক্তিকৰ কামবোৰ নিলগাই থৈ, দিনটো অলপ বেলেগ ধৰণেৰে চলাব খুজোঁ। আব্বাই একো নেমাতে যদিও, মায়ে পিচে, মুঠেই ৰেহাই নিদিয়ে। কেতিয়াবা আনকি অকণমান বেছি বেছিহে কৰি, চিৰিপনিডাল নমাই লৈ, “খবৰদাৰ, আজি মই নোকোৱালৈকে, পঢ়াৰ পৰা নুঠিবি!” বুলি পঢ়ামেজতে চিৰিপনি ডালেৰে সৰৌপ সৰৌপকৈ দুছাট লগাই দি, আমাৰ অকণমানি কলিজাখনকে কঁপাই পঠিয়ায়। গতিকে আমিও অবুজ বালকৰ দৰে কথা নবঢ়াই, “নিচিনো তোমাক ক’ত আছা প্ৰভু….” বুলি ভগৱানকে ধিয়াই চিঞৰি চিঞৰি আঁওৰাই যাওঁ।\nআনদিনা আমি শুই উঠাৰ আগতেই কামজাৰিলৈ দৌৰ দিব লগা হোৱাত আব্বাই, দেওবাৰৰ দিনা, ‘মাছৰ চিকুন মোৱা, টোপনিৰ চিকুন পুৱাৰ’ আমেজটো বঢ়িয়াকৈ উপভোগ কৰি লয়। শুই উঠিও আনদিনাতকৈ অলপ আলম-বিলমকৈ খালি চাহটোপা খাই, শাকনিলৈ পাক এটা মাৰে। গোটেই বাৰীখনৰ আদিৰ পৰা অন্তলৈকে ভালকৈ এভূমুকি চাই, উভতি আহোঁতে, বাৰীৰে ৰঙালাও এটা বা ভোল দুটামান চিঙি হাততে লৈ উভতি আহে। মায়ে পিচে তেনেকৈ পাচলি চিঙি, হাততে আনিলে অলপ বেয়া পায়। মাৰ মতে, পাচলি চিঙোতে ডাঙৰ খৰাহী পাতি ধৰিব লাগে। তেতিয়া হেনো গছজোপায়ো উৎসাহ এটা পাই, সৰহ সৰহকৈ গুটি লাগে। মায়ে পিচে তথাপিও, আমাক শুনোৱাদি আব্বাক এজাউৰি নুশুনায়।\nআব্বাই অনা পাচলিকেইটাৰে, তেতিয়াই ভাজি এখন কৰি, তপতে তপতে আমাক ৰুটীৰ লগত খাবলৈ মাতে। গাইপতি দুখনকৈ পৰা ৰুটীয়ে কমহে পৰা যেন লাগেগৈ। মাক ফুচুলাই আৰু এখন লওঁ। জুইৰ চৌকাত তাৱাত সেকি সেকি শেষত ডালডা ঘি অকণ বোলাই দিয়া মচমচীয়া কৰি দিয়া ৰুটীটোৰ লগত, আখলতে বিন্ধনি দি ৰখা আনটো চৌকাৰ ওপৰত, এইমাত্ৰ বাৰীৰ পৰা চিঙি অনা ৰঙালাওৰ লগত আলুগুটি দি ৰন্ধা, কেৰাহীত সিজি থকা ভাজিকণৰ পৰা এহেতা গৰমে গৰমে বাঢ়ি দিয়া ভাজিৰ সৈতে যেয়ে খাই পোৱা নাই, সি জীৱনৰ এটা মধুৰ সোৱাদেই লৈ পোৱা নাই! তাৰ লগতে নুমলীগড়তে বহি নুমলীগড় চাহ বাগিচাৰ চাহপাতেৰে বাকী দিয়া একাপ গৰম গৰম চাহ!\nপিচে, সেইকণ সময়ৰ ৰসভঙ্গ হ’বলৈ বেছি পৰ নেলাগে। মায়ে সৈন্যবাহিনীৰ কামাণ্ডাৰৰ সুৰত কৈ দিয়ে, “ওঁ, এতিয়া খালি বলি, আকৌ পঢ়াত বহগৈ!” বিদ্যা কৈছোঁ, সৰগৰ পৰা আহি মাটিত ঠেকেচা খাই পৰা যেন লাগে! অকল “পঢ়িছোঁ” বুলি ক’লেও নহ’ব। মায়ে পাকঘৰলৈকে “চাৰি সাঁতং (সাতগুন) আঠাইশ, চাৰি আঠং (আঠগুন) বত্ৰিছ …. ” স্পষ্টকৈ শুনি থাকিবলৈ পাব লাগিব। ঘড়ীটোত নটা বাজিলেহে আৰু ৰেডিঅ’ত “এতিয়া আঞ্চলিক বাতৰি শুনক, কৈছোঁ নৱ শৰ্মাই…” বুলি ক’লেহে মনটো ভাল লাগে। তাৰ অলপ পিছতেই ৰেডিঅ’ত আৰম্ভ হয়, “কণ কণ ভাইটী-ভণ্টিসকলৰ উদ্দেশ্যে প্ৰচাৰিত কৰা হৈছে, অকণিৰ মেল”! তেতিয়া আমাক ‘অকণিৰ মেল’ শুনিবলৈ এৰি দিবই লাগিব বুলি এক অঘোষিত নিয়মেই আছিল।\nঅকণিৰ মেল শেষ হওঁতেই আব্বা সাজু হৈয়ে থাকে। কেতিয়াবা মোক মাতে “লুৰা”(ল’ৰা) বুলি। কেতিয়াবা ‘সৰুটো’ (মই ঘৰৰ সৰু) বুলি মাতে। এই দুটা সম্বোধনেৰে আব্বাই মোক মাতিলে ময়ো জানো, আব্বা খোচ মিজাজত আছে যদিও মোক অলপ উচটাই হ’লেও কিবা এটা কামলৈ পাচিব। পিচে দেওবাৰৰ এইটো কামৰ কথালৈ মোক বেলেগকৈ একো সকিয়াবই নেলাগে, মানে মই একেবাৰে ‘এভাৰেদি’ হৈয়ে থাকোঁ। কামটো হ’ল, এতিয়া আব্বাই ময়ে বজাৰলৈ যাম। আব্বাই বজাৰ কৰিব, মই মোনাভাৰী হ’ম।\nমই একেবাৰে প্ৰশিক্ষণ প্ৰাপ্ত মোনাভাৰীৰ দৰে, আখল ঘৰৰ দুৱাৰৰ পিছফালে ওলোমাই থোৱা চ’তি কাপোৰৰ বজাৰ কৰা মোনা দুটা লৈ, লগতে মাছ কিনি ভৰাবলৈ, অলপ দাগ লাগি লেতেৰা হোৱা ধৰণৰ সৰু মোনা এটা লৈ ওলাওঁৱেই। মায়েহে পিচে, “অকণমান মানুহমুৱা হৈ যাচোন!” বুলি, কেতিয়াবা পিন্ধি থকা চোলাটো সলাই ‘মোক ভাল মানুহৰ পোৱালি’ যেন দেখা চোলা এটা পিন্ধোৱাই পঠিয়ায়।\nবজাৰখন আমাৰ ঘৰৰ পৰা বেছি দূৰৈত নহয়। আমাৰ ঘৰৰ পদূলিত থিয় দিলে, পকীআলিয়েদি যোৱা মানুহবোৰ ‘মতা নে মাইকী’ ধুনীয়াকৈ ধৰিব পাৰি। পকীআলিত উঠি আকৌ সিমানকণ দূৰ উত্তৰলৈ গ’লেই তিনিআলিতে বহা বজাৰখন পায়। বজাৰ বুলি কোনো চালি-তালি নাই। আচল চালি লগা বজাৰখন তাৰ পৰাও দুইকিলোমিটাৰ পশ্চিমলৈহে আছে। বিহৰা বজাৰ। সেইখন বজাৰত দেওবাৰে দিনটোতে পুৱাৰ পৰা দুপৰীয়ালৈকে পাঁচহেজাৰমান মানুহে বোধহয় বজাৰ কৰে। বিশেষ কিবা বজাৰ কৰিব লগীয়া নেথাকিলে আব্বা সেইখন বজাৰলৈ নেযায়। গ’লেও, মই ‘কষ্ট পাম’ বুলি মোক নিনিয়ে। অৱশ্যে দুই চাৰিদিন নিনিয়াও নহয়। মোক নিবলৈ হ’লে, চাইকেলৰ ফ্ৰেমৰ ওপৰৰ লোৰ পাইপডালত চকীৰ কুচন এটা ৰচিৰে বান্ধি, মোক হাতেৰে দাঙি দুফালে দুখন ভৰি মেলাই কুচনটোৰ ওপৰত বহুৱাই দিয়ে। মই দুয়ো হাতেৰে চাইকেলৰ হেণ্ডেলত সাৱধানে ধৰোঁ। বিশেষকৈ বাওঁহাতখন অলপ বেছি সাৱধান হোৱা দৰকাৰ। অলপ গণ্ডগোল কৰিলেই, চাইকেলৰ ব্ৰেক মাৰিবৰ সময়ত বাওঁহাতৰ আঙুলিতে আৰু তলুৱাত চেপা খোৱাটো নিৰ্ঘাত। ভৰিদুখন চাইকেলৰ ফৰ্কডালৰ আৰু ফ্ৰেমটোৰ যোৰাটোতে ৰখাই থওঁ। বজাৰ গৈ পাই চাইকেলৰ পৰা নমাৰ পিছত, কোনোবা এখন ভৰিত সাৰ সিকতি নোহোৱাৰ দৰে লাগে। অলপ লেকুচিয়াই লেকুচিয়াই দুখোজমান দিওঁতেও, ভৰিৰ তলুৱাত বেজিয়ে মিহিমিহিকৈ বিন্ধাৰ দৰে জিনজিননি উঠি থাকে। এক-দেৰমিনিটমান খোজ কঢ়াৰ পিছতে অৱশ্যে ঠিক হৈ যায়।\nনুমলীগড়ৰ তিনিআলিতে বহা বজাৰখনলৈ যাবলৈ হ’লে সেইবোৰ ‘তাম-ঝাম’ নাই। মোনাকেইটা লৈ আব্বাতকৈ চাৰিখোজমান পিছে পিছে বজাৰলৈ আহি থাকোঁ। পকী আলিটোত উঠিয়ে আব্বাই অলপ দক্ষিণলৈ চায়। সুমথিৰাটেঙাৰ দিনত কাৰ্বি পাহাৰৰ কাৰ্বি মানুহে পিঠিত ভাৰ বৈ, হোৰাত ভৰাই সুমথিৰা টেঙা আনে। সুমথিৰাৰ ৰঙ দেখিয়ে, ভাল-বেয়া অনুমান এটা কৰি, কোনোবা এজনক “অ ক্ক” (হেৰা ককাই) বুলি আলিৰ কাষলৈ মাতি লয়। তেতিয়াৰ দিনত নুমলীগড়ত সুমথিৰা বৰ সস্তা! তথাপিও দৰদাম কৰে। ‘ক্ব’য়ে দুটকাত কুৰিটা দিয়ে, আব্বাই তেইছটা বিচাৰে। কেতিয়াবা ‘তেইছ’ বুলিলে, ক্কয়ে হেবাং লাগি ৰৈ থাকে। আব্বাই দুয়োখন হাতৰ আঙুলিকেইটা মেলি জপাই দুবাৰ দেখুৱাই ‘কুৰি’, আকৌ অকলে তিনিটা আঙুলি দেখুৱাই ‘তেইছ’ বুলি বুজায়। ক্কয়েও মুখেৰে মাতবোল নকৰি, একেটা গততে ‘বাইশ’ত সন্মত বুলি বুজাই দিয়ে। আব্বাই তাৰে এটা মোক খাবলৈ লৈ দি, মোৰ পৰা ‘মিঠা নে টেঙা’ অভিমতটো বিচাৰে। দেইথৰ পাহাৰৰ সুমথিৰা টেঙা হোৱাৰ প্ৰশ্নই নুঠে। তথাপিও মই মতামত নিদিয়ালৈকে ক্ক আৰু আব্বাই মোৰ মুখলৈকে চাই থাকে। ময়ো সুমথিৰাৰ সোৱাদৰ বিষয়ে ‘মইহে একমাত্ৰ বিশেষজ্ঞ’ ধৰণে বেছ গপছকৈ সুমথিৰা ফুটা মুখত দি অকণমান চোবাই গিলি, মোৰ মূৰটো জোকাৰোঁ। তাৰমানে Quality control ৰ টেবুলখন পাছ হ’ল। বাইশটা সুমথিৰাৰে, বজাৰকৰা মোনাটো প্ৰায় ভৰিয়ে যায়। তাৰপিছতো ক্কয়ে মোৰ পিঠিখনত হাতেৰে মোহাৰি মৰম কৰি, হোৰাটোৰ পৰা এটা সুমথিৰা মোক সুকীয়াকৈ দিয়ে। অৰ্থাৎ, দুটকাৰে চৌবিশটা সুমথিৰা টেঙা পাইছিলোঁ। আজিকালিৰ মানুহে মোক ওচৰত পালে ঢকা এটা দি ক’ব, “আমাক অকৰা পাই বম ফুটাবলৈ আহিছ!”\nতেনেকৈয়ে আনাৰসৰ দিনত কাৰ্বিলোকে হোৰাত অনা আনাৰস কিনো। আনাৰসত পৰীক্ষা কৰি টেঙা মিঠা চাই দিয়াৰ কোনো ব্যাবস্থা নাই। সেই বিষয়ত Quality control officer খোদ আব্বা! হোৰাত থকা আনাৰসৰ ৰঙ, গোন্ধ আৰু চেহেৰা চাই আনাৰস কিনে। সৰু হ’লে, গোটে পোন্ধৰ বা বিশ পইছা। ডাঙৰ হ’লে গোটে শিকি। কেতিয়াবা বৰ ভীমকায় একোটাহঁত আনাৰস আনে। সেইবোৰ টকাত তিনিটা মানকৈহে দিয়ে। সেইবোৰ ইমানেই ডাঙৰ হয় যে, আমি ঘৰখনৰ চাৰিটা ল’ৰা-ছোৱালীৰ মাজত এবাৰত এফাল আনাৰসেই আটি যায়গৈ।\nসুমথিৰা বা আনাৰসৰ পৰ্বটো তাতে সামৰি আব্বাই মোক সেইবোৰ ঘৰত থৈ আহিবলৈ পঠিয়াই দিয়ে। ময়ো ঘৰলৈ আহিয়ে ডলা এখনৰ ওপৰত বেগটো ওবুৰিয়াই দি, আকৌ খালি মোনাটো হাতত লৈ বজাৰকৈ চেকুৰ ধৰোঁ। আব্বাই মোলৈ ৰৈ নেথাকি বজাৰ পায়গৈ। ময়ো আব্বাক বজাৰত বিচাৰি উলিয়াব লগীয়া ঠাইডোখৰ বঢ়িয়াকৈ চিনি পাওঁ। সেই সময়ত আব্বাই বজাৰৰ পশ্চিমফালে বহা মাছৰ বেপাৰীকেইজনৰ ওচৰতে, মাছ সম্পৰ্কে বিষদ ভাবে নিৰিক্ষণ কৰি থাকেহি। দুই এজন বিহাৰী মাছৰ বেপাৰী থাকে যদিও, আব্বাই পিচে, ওচৰৰ মিচিং গাঁৱৰ পৰা নিজে মাছ ধৰি বজাৰত বেচিবলৈ অনা মিচিং মানুহকেইজনৰ পৰাহে লোৱাটোত গুৰুত্ব দিয়ে। মাছৰ বজাৰত দাম-দৰ লৈ বৰ পেৰাপেৰি চলে। কোনোবা বাৰ “এহ থাকক দিয়া, নলওঁ” বুলি এৰি থৈ অহাৰ পিছত, পিছৰ পৰা মাতি, “হ’ব হ’ব, নিয়কহি” বুলিও মাতে। বিহাৰী মাছবেপাৰীসকলৰ বাদে বাকীসকলৰ পৰা সাধাৰণতে ডাঙৰ মাছবোৰ আকাৰ চায়ে কিনা যায়। সৰু সৰু মাছবোৰ ভাগ ভাগকৈ ভগাই থয়। পিচে কেতিয়াবা মাছৰ উজান পৰা দিনত, ওপৰত কাঠৰ এডাল শকত নাল লগোৱা, আৰু নালডালৰ এমূৰৰ পৰা উলমি থকাকৈ, তলত এখনহে বাঁহৰ চালনিৰ দৰে পাল্লা লগোৱা ‘তুলাচনী’ লৈও আহে। এইবোৰ তুলাচনী পিছলৈ ‘জোখমাপ বিভাগ’ৰ মানুহে জব্দ কৰি কৰি নিয়াৰ বাবে, বজাৰত নেদেখা হ’লোঁ। পিচে, ডাঙৰহৈ পিছলৈ মাল কঢ়িওৱা ট্ৰাকবোৰ জোখা ‘ধৰমকাঁটা’ মেচিনত, এই গাঁৱলীয়া তুলাচনীৰ কৌশলৰ উন্নত প্ৰয়োগ দেখি বেচ মজা পাইছিলোঁ।\nমাছ কিনাৰ পিছত, আব্বাই পিছৰ পৰ্য্যায়ত কৰা বজাৰ হ’ল, ইতিমধ্যে কিনা মাছৰ লগত মিলাই পাচলি কিনা। যদি, শাল বা শ’ল জাতীয় মাছ কিনিলে, তেনে তাৰ লগত জালি বিধৰ জাতিলাও বা মূলা লাগিব। যদিহে, লাচোন-ভাঙন জাতীয় মাছ কিনিলে, তাত বিলাহী-বেঙেনা আৰু মটৰ মাহ হে মিলিব। নতুবা, কাৱৈ মাগুৰ জাতীয় মাছৰ লগত পালেংশাকহে জুতি লগা হ’বগৈ। ৰৌ, বাহু, আৰি, ভেউ হ’লে, আব্বাই পাক্কা অসমীয়া মুছলমানৰ দৰে তেলচুৰুহাহে পচন্দ কৰে। অৱশ্যে লগতে নতুন আলুগুটি ঘূৰণীয়া ঘূৰণীয়াকৈ চকলিয়াই মেলি দিলে ভাল পায়। গোটেইবোৰৰ ওপৰতে শেষত মেমেধু (ধনীয়া) শাক মিহিকৈ কুটি চটিয়াই দিলে, গোন্ধটোৱেই ভাল ওলায়। কিন্তু, পাভমাছ পালে, মায়ে বেহুৱাবটা আৰু কেচা জলকীয়া দি বৰ বঢ়িয়াকৈ পাতত দি ‘পাতুৰি’ ৰান্ধে। কেতিয়াবা আকৌ টানকৈ বন্ধ হোৱা সৰু টেমা এটাতে তেনেকৈ ভৰাই ভাতৰ নিসনি কঢ়াৰ আগেয়ে টেমাটো ভাতৰ মাজত সোমোৱাই থৈ একেটা জুতিকে তোলে। মাক সুধিলে কয়, “ভাতুৰি ৰান্ধিছোঁ!”\nমাছৰ সিধাটো হৈ যোৱাৰ পিছত, আব্বাই বতৰৰ পাচলি এটা আৰু অঙঠাত দি এটামান পুৰি পিটিকা খাব পৰাকৈ বৰ বেঙেনা একিলোমান কিনি মোৰ হাতত দি, ঘৰলৈ পঠিয়াই দি মোক কয়, “মোনাটো খালি কৰি লৈ আহিবি!”\nমোক তেনেকৈ দুপৰীয়াৰ সিধাটো পূৰাই খৰখেদাকৈ পঠিয়াই দিয়ে, যাতে মায়ে দুপৰীয়াৰ ভাত সাঁজৰ বাবে চৰু যুৰিবলৈ পলম নহয়। সেইখিনি সময়তে আব্বাৰ বাকীবোৰ বজাৰো হৈ যাব।\nআব্বাই ইটো মোনা নিজে ৰাখি বজাৰ কৰাত লাগে। তেতিয়াৰ দিনত নুমলীগড়ত সদায়ে বজাৰ নবহে। গতিকে, শুক্ৰবাৰে চাহ বাগিচাত বহা, সপ্তাহী দৰমহাৰ বজাৰ আৰু দেওবাৰৰ বজাৰখনেই একমাত্ৰ ভৰষা। আব্বাই মোক লগত লৈ আলিমূৰতে সুমথিৰা কিনা, মাছ আদিৰে দুপৰীয়াৰ সিধাৰ যোগাৰ আদিৰে, মোক যিবোৰ শিক্ষা দিলে, পিছত সেইবোৰকে ইঞ্জিনীয়াৰিঙত পঢ়োঁতে প্ৰডাক্সন টেকনলজি বিষয়ত, কাষ্টমাৰ আৰু ভেণ্ডৰ ৰিলেশ্যন, টাইম মেনেজমেণ্ট, কোৱালিটি কণ্ট্ৰল, প্ৰডাক্ত অপটিমাইজেশ্যন আনকি ক্ৰিটিকেল পাঠ মেঠড আদি জটিল বিষয়বোৰ পঢ়োঁতে, এইবোৰ ঘটনাৰে ৰেঙনি দেখিয়ে যাওঁ।\nবজাৰ কৰি উভতোঁ মানে, মাৰ ভাতপানী প্ৰায় আগবাঢ়িয়ে থাকে। তথাপিও সেইদিনা মাৰ গাত অন্নপূৰ্ণা লম্ভে। আচলতে মূল গুৰি হ’লগৈ আব্বা। দেওবাৰৰ দিনা, ভাতখোৱা মেজখনত বিধে বিধে ৰন্ধন প্ৰকৰণ থাকিলে, আব্বাই ভাল পায়। সপ্তাহৰ বাকী কেইদিন সময়ৰ দাস হৈ চলিব লাগে বাবে, মন নোযোৰে। সেয়ে দেওবাৰৰ দিনা ভাতৰ পাতত, মাছ বা মাংসৰ উপৰিও বিভিন্ন পাচলিৰ খৰখৰিয়াকৈ ভজা, মাছৰ পিটিকা, খৰিকাত দিয়া, পেটুভজা আকৌ পদিনাৰ চাটনিলৈকে এগালমান ব্যঞ্জনে মোক খা, মোক খা কৈ থাকে।\nবাৰমান বজাত ৰেডিঅ’টো লগাই দি শব্দটো একেবাৰে টিংখোপত দিওঁ, যাতে মায়ে আখলৰ পৰাই শুনি থাকে। মায়ে বাঁহৰ খৰিকাডালেৰে ভজামাছ লুটিয়াই থকা অৱস্থাত, বাৰে বাৰে মাৰ কাষলৈ গৈ, “ভাত হ’লনে?” বুলি সুধি থাকি বিপদ চপাই লোৱা ধৰণৰ মূৰ্খ মই নাছিলোঁ। কিয়নো, এই মাছ লুটিওৱা এই খৰিকাবাৰীডাল নিমিষতে এচাৰিলৈও পৰিবৰ্তন কৰি ল’ব পাৰে। গতিকে এইটো আওপকীয়া উপায়ে কাম দিয়ে। মায়ে “এহ গীতিমঞ্জৰি দিলেই! দেৰিয়ে হৈছে!” বুলি নিজেই খৰধৰ কৰে।\nভাত পানী খাই মায়ে আখল সামৰে মানে, ৰেডিঅ’ত সৈন্যবাহিনীৰ অনুষ্ঠানৰো সামৰণি পৰেগৈ। তেতিয়া ৰেডিঅ’টো মাক এদনীয়াকৈ দি দিয়াত আমাৰ কোনো আপত্তি নেথাকে। মায়েও ৰেডিঅ’টোৰ ওচৰত আচুদা(এদনীয়া)কৈ বহি লৈ একান্ত মনে ‘আইদেওৰ বুলনি’ শুনে। সেইখিনি সময়ত আব্বায়ো পূৰ্ণোদ্যমে নাকেৰে ভটভটী চলাই থাকে। গতিকে, ঘৰৰ বাহিৰৰ পৃথিবীখনত আমাক হকা-বাধা কৰোঁতা কোনো নেথাকে। তেতিয়াই চুবুৰিৰ আমাৰ চামৰ মাজত “ডাক ৰে ডাক কিচকো ডাক..” কৰি টাংগুটি আৰম্ভ হৈ যায়। সাধাৰণতে এশত ‘গেমআপ’ হোৱা টাংগুটি খেলখন, দেওবাৰে পোৱা অপৰ্যাপ্ত সময়ৰ বাবেই দুশ বা তিনিশত হে “গেমআপ” বুলি নিৰ্ণয় কৰি লওঁ। কেতিয়াবা আনকি চুবুৰিৰে বৰবৌ, খুৰীদেউহঁতেও চুবুৰিৰ কাৰোবাৰ পদূলিত থিয় দি মেল মাৰি মাৰি আমাৰ খেলৰ ৰহইচ উপভোগ কৰি থাকে। কেতিয়াবা খেলত বেছি ‘গেজু’ হ’লে, আমি “থুকুম” বুলি খেল সাময়িক ভাবে স্থগিত কৰি, এই মহিলা মেলৰ খুৰীদেউহঁতৰ ৰায় ল’বলগীয়া হয়গৈ। পিচে কি কথা ক’ব নোৱাৰোঁ, বেছিভাগে মোকেই “গেজু কৰিছোঁ” বুলি দোষী সাব্যস্ত কৰে।\nআবেলি পাঁচটা বজাত আকাশবাণী ডিব্ৰুগড়ৰ পৰা বিহুৰ অনুষ্ঠান আৰম্ভ হোৱাৰ শব্দ শুনাৰ লগে লগেই গোটেইবোৰে খেল সামৰি, যাৰে ঘৰত ৰেডিঅ’ বাজিছিল, তাৰে ঘৰতগৈ ৰেডিঅ’ৰ সন্মুখত লেপেটা কাঢ়ি বহি লওঁগৈ।\nবিহু সামৰাৰ পিছত টাংগুটি, হৈগুডু জাতীয় বেছি মতাখেল খেলিবলৈ সময় নেথাকে। তেতিয়া অতি বেছি হ’লে, “ইপিটিপি দাচ, ৰঙ এটা বিচাৰা..” হে খেলিব পাৰি। তাৰ মাজতে মাহঁতৰ পৰা চমন আহি যায়, “ঘৰলৈ আহ! হাত ভৰি ধুই পঢ়া-লিখাত বহহি!”\nসপ্তাহৰ অন্তত অহা, বাৰে ৰহনীয়া দেওবাৰ এটাৰ মোহনীয় আমেজখিনি এনেকৈয়ে অন্ত পৰেগৈ।\n« সম্পাদকীয় পৃষ্ঠাৰ আঁক্-বাঁক্\nষ্টেণ্ডাৰ্ড : চন্দামিতা শৰ্মা »\nদেওবৰীয়া প্ৰচিডিং খন পঢ়ি ভাল লাগিল


যুৱ প্রজন্মৰ মাজত মহাপুৰুষীয়া ধর্মৰ প্রভাৱ\nHome > Opinion > Articles and Features\nPublished on November 8, 2019 | News Source: শ্রীশ্রীপৰমানন্দ দেৱ গোস্বামী\nমহাপুৰুষীয়া ধর্ম মানে বৈষ্ণৱসকলৰ আৰাধ্য, যিসকল লোকে মহাপুৰুষৰ ভূমিকা লৈ কৃষ্ণকেন্দ্রিক ধর্মীয় আৰু সাংস্কৃতিক পৰম্পৰা জন্ম দি সমাজক এক নতুন মূল্যবোধৰ জন্ম দি গৈছে, তেওঁলোকৰ প্রচাৰিত ধর্মক বুজায়৷ এই অর্থত অসমৰ মহাপুৰুষীয়া ধর্মৰ মুখ্য প্রচাৰকগৰাকী হ’ল মহাপুৰুষ শ্রীমন্ত শংকৰদেৱ৷ শংকৰদেৱৰ পাছত মাধৱদেৱ, হৰিদেৱ, দামোদৰদেৱ, অনিৰুদ্ধদেৱ, নাৰায়ণ দাস ঠাকুৰ আতা, গোপালদেৱ, মথুৰাদাস বুঢ়া আতা, বদলাপদ্ম আতা, গাৰোৰ গোবিন্দ আতা, চান্দসাই আতৈ, পৰমানন্দ মিৰি আতৈ, ভূটীয়াৰ দামোদৰ আতৈ, কছাৰীৰ ৰমাই আতৈ, কোঁচৰ মূৰাৰী আতৈ, কৈৱর্তৰ ৰাধিকা শান্তি আদিয়ে মহাপুৰুষীয়া বৈষ্ণৱ ধর্মটোক প্রচাৰ আৰু প্রসাৰৰ ক্ষেত্রত গুৰুত্বপূর্ণ ভূমিকা গ্রহণ কৰি গৈছে৷ মহাপুৰুষীয়া ধর্মৰ মূল বাণী হ’ল ‘এক দেৱ এক সেৱ, এক বিনে নাই কেৱ৷’ অর্থাৎ, এক সৃষ্টিকর্ৰূপী ভগৱানৰ সাধনাৰে পৰম মুক্তিৰ সন্ধান কৰোৱাটোৱেই হ’ল মহাপুৰুষীয়া ধর্মৰ মূল কথা৷ এই ধর্ম ব্যৱস্থাই নৱবিধ ভক্তিৰ শ্রৱণ আৰু কীর্তনত গুৰুত্ব দিয়ে৷ নৱবিধ ভক্তি হ’ল–\nশ্রৱনং কীর্তনং বিষ্ণুস্মৰণং পদসেৱম৲\nঅর্চনং বন্দনং দাস্য সখ্যামাত্ম নিবেদনম৲৷\nএই নৱবিধ ভক্তিৰ মাজৰ পদসেৱন দাস্যভাব আৰু সখিত্বই মহাপুৰুষীয়া ধর্মক এক সাম্য চৰিত্র প্রদান কৰিছে৷ সেইবাবেই দেখা যায় যে কৃষ্ণকেন্দ্রিক মহাপুৰুষীয়া ধর্মক এক সাম্য চৰিত্র প্রদান কৰিছে৷ সেইবাবেই দেখা যায় যে কৃষ্ণকেন্দ্রিক মহাপুৰুষীয়া ধর্মত জাত বিচাৰৰ বিশেষ প্রাধান্য নাই৷ সকলোকে সমভাৱে আঁকোৱালি ল’ব পৰাটোৱেই মহাপুৰুষীয়া ধর্মৰ বিশেষ বৈশিষ্ট্য৷\nমহাপুৰুষ শ্রীমন্ত শংকৰদেৱ, মাধৱদেৱৰ ভাগৱত, ভক্তি প্রদীপ নামঘোষা আদিৰ মাজেৰে মহাপুৰুষীয়া ধর্মক বিশেষ মহিমাৰে মহিমামণ্ডিত কৰিছে৷ কৃষ্ণক নিৰাকাৰ ভগৱান ৰূপে তেৰাসৱে যি ভক্তি-সাহিত্য ৰচনা কৰি গৈছে তাৰ মাজেৰে কেৱল আধ্যাত্মিকতাই নহয়, বহল অর্থত সাংস্কৃতিক ঐতিহ্য আৰু মানৱীয় মূল্যবোধৰ ভেটি গঢ়ি থৈ গৈছে৷ সেয়ে শংকৰদেৱে অংকন কৰা শ্রীকৃষ্ণৰ মাজত আমি দয়া, ক্ষমা, মানৱতা, বিশ্বপ্রেম, সংস্কৃতি আদিৰ অলেখ সমাৱেশ দেখিবলৈ পাওঁহক৷\nআজিৰ যুৱ প্রজন্মই আনুষ্ঠানিক শিক্ষাৰে নিজক চহকী কৰাৰ সমান্তৰালভাৱে আধ্যাত্মিক আৰু নৈতিকভাৱে চহকী হ’বলৈ মহাপুৰুষসকলক অনুকৰণ কৰাৰ প্রয়োজন আহি পৰিছে৷ কাৰণ মহাপুৰুষীয়া ধর্ম হ’ল সুস্থ আৰু সমৃদ্ধ জীৱন যাপনৰ ক্ষেত্রত নৈতিক পথ নির্দেশনা৷\nআজি সমগ্র বিশ্বজুৰি যি ভোগবাদী প্রৱণতা গঢ় লৈ উঠিছে তাৰ পৰা উদ্ধাৰ পাবলৈ মহাপুৰুষীয়া ধর্মৰ শিক্ষা আৰু বাণীৰে নিজকে চহকী কৰিব লাগিব৷ ভোগবাদে মানুহৰ নৈতিক স্খলন ঘটায়৷ তদুপৰি অখাদ্য খাই তেওঁলোকে নিজৰ পার্থিৱ শৰীৰ নষ্ট কৰে, ফলত নিজৰ জীৱনৰ উপৰি পিতৃ-মাতৃ আৰু পৰিয়ালৰ সদস্যসকলৰ জীৱনলৈয়ো অশান্তি নামি আহে৷ সেয়ে যুৱ প্রজন্মই নিজক সংযত আৰু মানসিকভাৱে সমৃদ্ধ কৰিবলৈ মহাপুৰুষীয়া ধর্মত থকা নৈতিকভাৱে জ্ঞান আহৰণ কৰিব লাগিব৷\nআজিৰ পৃথিৱীখন ৰাজনীতি আৰু ধর্মৰ নামত বিষাক্ত হৈ পৰিছে৷ ধর্মই কাকো হিংসা কৰিবলৈ কোৱা নাই৷ ‘শৃস্বন্তু বিশ্বে অমৃতস্য পুত্র’ অর্থাৎ ‘বিশ্বৰ সকলো মানুহ অমৃতৰ পুত্র’ বুলি যি মহৎ বাণী শাস্ত্রই শুনাই আহিছে, তাৰ সাৰমর্ম যেন আজিৰ ধর্মীয় বৈষম্য আৰু ৰাজনীতিয়ে নাইকিয়া কৰিবলৈ ওলাইছে৷ সেয়ে এই সময়ত আমি মহাভাৰতৰ ধর্মৰ মাধ্যমেৰে ধর্ম নাশ ধর্ম, কু-ধর্মক–অর্থাৎ, সেই ধর্মই ধর্ম নহয় যি ধর্মই আনক জোৰ-জুলুম কৰে৷ এই অমৰ বাণীৰে যুৱ প্রজন্মৰ হূদয় নিকা কৰিব লাগিব৷ ধর্ম যে বাণিজ্য নহয় সেই সম্পর্কেও মহাভাৰতত কৈছে– ‘ধম্মোর্ বাণিজ্যকো হীনা ধর্ম্মবাদীনাম৲’ অর্থাৎ, আমি ধর্মক নিজৰ ব্যৱসায় বা স্বার্থত ব্যৱহাৰ কৰাৰ পৰা বিৰত থাকিব লাগিব৷ আজিৰ যুৱ প্রজন্মই এই কথা সাৰোগত কৰি ধর্মৰ প্রকৃত মহত্ত্বৰে নিজক চহকী কৰিব লাগিব৷ মহাপুৰুষীয়া ধর্মই এক সাংস্কৃতিক মূল্যবোধৰ প্রতিনিধিত্ব কৰে৷ য’ত আছে হিংসাৰ বিপৰীতে অহিংসা, বিভাজনৰ বিপৰীতে ঐক্য, অমানৱীয়তাৰ বিপৰীতে মনোভাব অমৃতবাণী৷ সেয়ে আজি স্খলিত সমাজৰ পৰা নিজক সুৰক্ষিত কৰিবলৈ হ’লে যুৱ প্রজন্মই কৃষ্ণকেন্দ্রিক সংস্কৃতিৰ চর্তো গুৰুত্ব দিব লাগিব৷ গড়মূৰীয় সত্রাধিকাৰ পীতাম্বৰ দেৱ গোস্বামী প্রভুৱে এইক্ষেত্রত যুৱ প্রজন্মৰ মানসিক, শাৰীৰিক, আধ্যাত্মিক আৰু অর্থনৈতিক উন্নয়নৰ দিশত অনেক কথাই কৈ গৈছে৷ উচচ-নীচ মনোভাবৰ বিৰুদ্ধেও তেৰাই কৈছে– উচচ-নীচ, স্পৃশ্য-অস্পৃশ্য আৰু বাহ্যভিমান আদি কৰা যুক্তিৰ নীতিৰে এই অজ্ঞানতা, শাস্ত্রজ্ঞানহীনতা আৰু জোৰ-জবৰদস্তিৰ কথাহে৷ এতেকে মহাপুৰুষ শংকৰদেৱৰ পৰা আৰম্ভ কৰি পীতাম্বৰ দেৱ গোস্বামী প্রভুলৈকে যিসকল মহাপুৰুষে আমাক আধ্যাত্মিকভাৱে পথ দেখুৱাই থৈ গৈছে তেওঁলোকক স্মৰণ কৰি আগবাঢ়ি যাব পাৰিলে আজিৰ যুৱ সমাজে নিজকে প্রকৃত মানৱ ৰূপে গঢ় দিব পাৰিব৷\nআদৌ শ্রদ্ধা ততঃ সঙ্গস্তুতোহথ ভজন ক্রিয়াততোহনর্থ নিবৃতিঃ স্যাৎ ততো নিষ্ঠা ৰুচিস্ততঃঅথাসক্তি স্ততো ভাৱস্ততঃ প্রেমাভু্যদঞ্চতিসাধকানাং অয়ং প্রেম্নঃপ্রাদুর্ভাৱে ভৱেৎক্রমঃ৷৷\nলেখক মাজুলীৰ শ্রীশ্রীগড়মূৰ সত্রৰ অধিকাৰ\nsponsored ads 28/05/2020\nReba Bora | Dark clouds hover over Guwahati city\nPapon in awe of Dibrugarh boy who made portraits of Mother Teresa, Hima and him\nAyushmann Khurrana shares 'Jootam Phenk' song from 'Gulabo Stabo'\n৪.২৫ কোটি টকাত বিক্ৰী এযোৰ পুৰণি জোতা\nVidya Balan reveals first look of her short film 'Natkhat'\nনতুনকৈ জন্ম পোৱা সন্তানৰ নাম হৈছেগৈ লকডাউন যাদৱ, চেনিটাইজাৰ, কৰ'না আৰু কোভিড\nচিৰিয়াখানাৰ ভিতৰত ভালুকক প্ৰাণে মৰাৰ চেষ্টা নিচাসক্ত যুৱকৰ\nAimee Baruah wishes peace and unity on Eid\nBarsha Rani Bishaya extends Eid greetings\nFifteen more test COVID-19 positive in Assam, tally reaches 798\nArunachal registers one more COVID-19 positive case\nManipur youth creates 'Iron Man' replica out of electronic waste\nManipur CM N Biren discusses COVID-19 combat strategies with Tribal communities\nগেৰুকামুখৰ জলবিদ্যুৎ প্রকল্পত ভূমিস্খলন\nৰাজ্যত প্রথমটো বানৰ তাণ্ডৱ অব্যাহত\n10 new cases of COVID-19 reported in Tripura, state tally at 242\nকোৱাৰেণ্টাইনত উদ্ভণ্ডালি কৰা- সকলক কঠোৰ সকীয়নি স্বাস্থ্য মন্ত্রীৰ\nCoronavirus global death toll surpasses 349,000\nকৰ'নাত সৰ্বাধিক আক্ৰান্ত বিশ্বৰ দহখন দেশৰ নাম জানেনে ? তালিকাত ভাৰতৰ স্থান কিমান ?\nকৰ'না: এদিনতে আক্ৰান্ত ৬৫৬৬ জন: মৃত্যু ১৯৪ জনৰ\nReports regarding postponement of World Cup are 'inaccurate': ICC\nFrance officially bans hydroxychloroquine as treatment against COVID-19\nAll Rights Reserved 2020 © The Janambhumi | Total visits : 20975422


আপোনাৰ শিশুক ৱাকাৰ দিছে নেকি? কিন্তু কিয়? — Vikaspedia\nএটি শিশুৰ এবছৰ হোৱাৰ পূৰ্বেই শিশুটিক এখন ৱাকাৰত থৈ চলি-ফুৰি থাকিবলৈ দিয়াটো আমি সকলোৱেই দেখোঁ। এই ৱাকাৰখন এটা যেন ভাল উপহাৰ। মাক-দেউতাকে চিন্তা কৰাৰ আগতেই ঘৰৰ অন্য কোনো এজনে এই ৱাকাৰখন আনিবৰ বাবে পৰিকল্পনা কৰি থাকে।\nকেতিয়াবা ১৫-১৮ মহীয়া শিশুক মোক দেখুৱাবলৈ আনিলে অভিভাৱক/পিতৃ-মাতৃক মই সোধো- আপোনাৰ কেঁচুৱাটোৱে খোজ কাঢ়িব পৰা হৈছেনে? কেতিয়াবা উত্তৰটো এনেদৰে পাওঁ…….. ‘হয়। এনেই নোৱাৰে, কিন্তু ৱাকাৰখনত দিলে একেবাৰে দৌৰি ফুৰে’।\nকথাটো সঁচা, পিছে এইখিনিতেই আমাৰ অলপ শিকিবলগীয়া থাকি গ’ল। বহুতে বিশ্বস কৰে যে ৱাকাৰখন শিশু এটিক থিয় হ’বলৈ বা খোজ কঢ়াত সহায় কৰে। পিছে তেনে নহয়।\nপ্ৰকৃততে এটি নমহীয়া শিশুৱে অ’ত-ত’ত ধৰি থিয় হ’বলৈ চেষ্টা কৰে। এনে সময়ৰ পৰাই তেওঁলোকৰ খোজকঢ়াৰ প্ৰৱণতা বাঢ়ে।\nপ্ৰথমটো জন্মদিন যোৱাৰ পিছতেই নধৰাকৈ থিয় হৈ থাকিব পৰা হয়। লগতে এখোজ বা দুখোজ নধৰাকৈ দিবলৈ চেষ্টা কৰে। প্ৰায় ১৫-১৮ মাহত সুন্দৰকৈ খোজ কাঢ়িব পৰা হয়।\nকিন্তু ৱাকাৰখনত বহাই দিয়াৰ লগে লগে শিশুটোৱে অনায়াসে চৌপাশৰ ঠাইবোৰ বিচৰণ কৰিব পৰা হয়। এনে কৰাৰ ফলত শিশুৰ নিজৰ ভাৰসাম্য ৰক্ষা কৰিব পৰা গুণ আৰু খোজকঢ়াৰ প্ৰকৃত কৌশলটো পূৰ্ণাংগৰূপে বিকশিত হৈ নুঠে। দেখা যায় যে যিসকলে শিশুক প্ৰতিদিনে এঘন্টাৰ পৰা দুইঘন্টামান ৱাকাৰ খোজ কাঢ়িবলৈ দিয়া হয়, তেওঁলোকৰ স্বয়ংক্ৰিয়ভাৱে খোজ কঢ়াৰ কৌশল প্ৰকৃততে এক-দুই মাহমান দেৰিহৈ হৈ পৰে।\nৱাকাৰখনত খোজ কাঢ়ি থকাৰ সময়ত ভালদৰে মন কৰিলে দেখা যায় যে তেওঁলোকৰ কঁকালৰ অংশ আৰু আনকি ভৰি দুয়োখনো চিধা হৈ নাথাকে। শিশুটিয়ে ভৰিৰ আঙুলিৰে নিজকে ঠেলি ঠেলি লৈ যায়। পিছৰ পৰ্যায়ত এনে শিশুৰ খোজ বিকৃত হৈ ৰয় আৰু যিটো শুদ্ধ কৰোৱাটো বৰ সহজ নহয়।\nৱাকাৰখনে শিশুটোক প্ৰয়োজনতকৈ বেছি বেগেৰে যোৱাত সহায় কৰে। এনে হোৱাৰ বাবে শিশুটিয়ে ঘৰৰ যিকোনো আচবাবত খুন্দা খোৱাই নহয়, অন্য ডাঙৰ বিপদ হোৱাৰো শংকা থাকে। বহু ক্ষেত্ৰত দেখা যায় অতি গতিবেগেৰে আহি শিশুটি ৱাকাৰখনৰ পৰা ওলাই পৰি আঘাতপ্ৰাপ্ত হয়।\nএনেবোৰ বহু কাৰণত আমেৰিকা, ছিংগাপুৰ আদি বহু উন্নত দেশে এনেবোৰ বস্তু ব্যৱহাৰত আগ্ৰহ দেখুওৱা নাই। বিশেষভাৱে ক’বলৈ গ’লে কানাডা হেন দেশত এনে ৱাকাৰৰ ব্যৱহাৰত বাধা প্ৰদান কৰি ৰখা হৈছে।\nশিশুসকলক খোজ লোৱাত আমিহে সহায়ক হোৱা উচিত। খোজ লোৱাৰ সময়ত উৎসাহিত কৰক। তাৰ আঙুলিত ধৰি অলপ সহায় কৰক। এবাৰ-দুবাৰ থুপুচকৈ পৰিবলৈও দিয়ক, সি আকৌ উঠি চেষ্টা কৰিব। তেতিয়াহে মনৰ দৃঢ়তা বাঢ়িব আৰু আত্মবিশ্বাসে গঢ় দিব। শিশুৰ বৃদ্ধি আৰু বিকাশৰ পৰ্যায়বোৰ বৰ আমোদজনক।


খেল (অৰুণাভ মহন্ত) - সাহিত্য ডট অৰ্গ\nবহুদিনৰ পৰা ভাবি আছিলো ক্ৰীড়াভিত্তিক কিবা এটা লিখিম বুলি। অনেক চিন্তা-ভাৱনা অলপ কৰিলো –শচীনৰপৰা মেছিলৈকে, মেৰী ক’মৰ পৰা দূৰ্গা বড়োলৈকে। নতুনত্ব থকা কিবা এটা যে লিখিব নোৱাৰিম খুব সোনকালেই বুজি উঠিলোঁ। কিবা এটা কাম জোৰ-জবৰদস্তি কৰিব গ’লে, যথাযোগ্য জ্ঞান নাথাকিলে, ওস্তাদি মাৰিলে বা নুবুজিলে ভাল নহয়,কেতিয়াবা হাঁহিয়াতৰ পাত্ৰও হোৱা যায়। ঠিক তেনেকুৱাই খেল সম্পৰ্কীয় কেইটামান নিজে দেখা-শুনা ঘ্টনাৰ বিষয়ে অলপ লিখো বুলি ভাবিলোঁ।\nতেতিয়া স্কুলত, টিভি নাছিল, খেলা-ধূলাৰ খবৰ পিছদিনা বাতৰি কাকতত হে পাইছিলোঁ। হেভিৱেইত বক্সিঙৰ এখন খুব গৰম খেল আছিল- মাইক টাইছন আৰু ইভেণ্ডাৰ হলিফিল্ডৰ মাজত (মই আছিলোঁ মাইক টাইছনৰ ফেন)। লগৰ এজনে ৰাতি ঘৰৰ লেন্ডলাইনত ফোন কৰি জনালে যে টিভিৰ বাতৰিত দিছে খেলখনত মাইক টাইছনৰ মৄত্যু ঘটিল! মই বিশ্বাস কৰা নাছিলো, কিন্তু সি বাৰে বাৰে একেটা কথাই ক’লে- হিন্দী বাতৰিৰ হেডলাইনত বাৰে বাৰে কৈ আছে হেনো। বহুত দূখ পালো, দেউতাকো দূখৰ খবৰটো জনালোঁ, দেউতাই ৰেডিও চলাই খবৰটো লব চেষ্টা কৰিলে, কিন্তু একো খবৰ নাপালে। ইতিমধ্যে মই খবৰটো আন কেইজনমানলৈ প্ৰচাৰ কৰিলো “ব্ৰেকিং নিউজ” হিচাপত। পিছদিনা বাতৰি কাকতৰ সমুখৰ পৄষ্ঠাত বিচাৰিলো, নাই একো তেনেকুৱা “ব্ৰেকিং নিউজ”টো নাই। শেষ পৄষ্ঠাত সৰুকৈ আহিছে এটা খবৰ- টাইছন হাৰিছে বুলি, কিন্তু মৄত্যুটো হোৱা নাই। বেলেগ খং উঠিল লগৰজনৰ ওপৰত, ফোন কৰি ভালদৰে জাৰিলো- কিন্তু সি নিজৰ কথাত অচল, সি নিজ চকুৰে দেখিছে টিভিত। ওলোটাই আকৌ মোক চেলেঞ্জ কৰি তৎক্ষণাত মাতিলে তাৰ ঘৰলৈ, ২০ মিনিট পাছত আকৌ হিন্দী বাতৰি আহিব। ময়ো চাইকেলখন লৈ দৌৰা-দৌৰিকৈ ওলালো, তাৰপৰাই বাহিৰে বাহিৰে স্কুললৈ যাম বুলি। বাতৰি চালো- “ইভেণ্ডাৰ হলিফিল্ড কে হাথো মাইক টাইছন কি মাত”- ‘মাত’টো বেচেৰাই ‘মৌত’ ভাবিলে কাৰণেই যে খেলিমেলিখন হ’ল বুজিলো। স্কুললৈ চাইকেল চলাই গৈ থাকোতে এটা কথাই ভাবিলো- ৰাতি যিকেইজনক “ব্ৰেকিং নিউজ”টো দিছিলো সিহঁতক কি বুলি বুজাম?\nকোন চনত, কি টূৰ্ণামেন্ট মনত নাই- এবাৰ মালয়েছিয়াত ভাৰতে ফুটবলৰ কিবা প্ৰতিযোগিতা এখনত খুব ভাল প্ৰদৰ্শন কৰি ফাইনেল জিকিছিল। বাইচুং ভূটিয়া আছিল অন্যতম নায়ক। টিভিত খেলখন চাই ওলাই বাহিৰলৈ আহিয়েই ওচৰৰ চিনাকি এজনক ৰাস্তাত পালো। EXCITED হৈ সুধিলো –“বাইচুঙৰ খেল কেনেকুৱা পালা? সি উত্তৰত মোক ক’লে-“ইষ্ট বেংগল জিকিব বুলি জানিছিলোৱেই..” সেই সময়তেই ওচৰেৰে পাৰ হৈ যোৱা শি‌ক্ষক এজনে আকৌ এটা লেভেল ওপৰলৈ গৈ সুধিলে- “গাংগুলী কিমান মাৰিলে?” বুজি উঠিলোঁ যে কিছুমান ইমোচন নিজৰ লগত ৰখাটোৱেই ভাল।\n২০০৬ ফুটবল ৱৰ্ল্ডকাপ, ফুটবলৰ জ্বৰত বেয়াকৈ আক্ৰান্ত। সেই সময়তেই চেষ্টা কৰি আছিলোঁ দিল্লীবাসী এজন বাল্যবন্ধুৰ লগত মোৰ এজনী ইন্টাৰ্নেট চাট ফ্ৰেইন্ডৰ (‘ঘটকা’মি কৰি) কিবা এটা চেটিং কৰি দিয়াৰ। আমি দুয়োজন ফুটবল পাগল, ইপিনে তাইৰ অকণো আগ্ৰহ নাই। মই অলপ ব্ৰেইন-ৱাছ কৰিলো- এনেকুৱা ধৰণে বুজালো যে তাইৰ চাগে’ ভাব হ’ল যে ফুটবল নোচোৱাটো এটা ক্ৰাইম। অৱশেষত এদিন তাই মাজৰাতি বাপেক আৰু খুড়াকক আচৰিত কৰি খেল চাই দিলে তেওঁলোকৰ লগত। পিছদিনা লগৰজনে পুৱাই ফোন কৰি মোক ভৱিষ্যতলৈ যাতে তেনেকুৱা কাম নকৰো তাৰ ববে কাতৰ অনুৰোধ কৰিলে। লগতে ক’লে যে তাক হেনো ছোৱালীজনীয়ে ৰাতি ২.৪৫ত ফোন কৰি সুধিলে-“এই হাতমোজা পিন্ধি থকা মানুহ্জনে বাৰে বাৰে কিয়নো বলটো হাতেৰে ধৰি দিয়ে? খেলখনৰ ‘টেম্পো’টো নষ্ট হৈ যায় একদম”।\n২০১৪ৰ ফুটবল ৱৰ্ল্ডকাপ, ফেচবুকৰ যুগৰ ফুটবল ৱৰ্ল্ডকাপ- গ’ল,ফাউল,হতাশা,উত্তেজনা সকলো ফেচবুকৰ আপডেটত। তাৰে মাজতে কেইজনমানে আকৌ দেখাক-দেখি হোৱাই-নোহোৱাই আপডেট দিয়ে। তেনেকুৱা এটা আপডেট- “ব্ৰাজিল-কলম্বিয়াৰ কোৱাৰ্টাৰ ফাইনেল ড্ৰ”। নিদ্ৰাদেৱীৰ আহ্বানত তেখেতৰ চাগে’ অতিৰিক্ত সময় আৰু টাই-ব্ৰেকাৰ চাবলৈ মন নগ’ল, নক-আউট খেলৰ ৰিজাল্ট ড্ৰ বুলি ঘোষণা কৰি শুই গ’ল। ৰাতিপুৱা চাগে’ ব্ৰাজিল জিকা বুলি খবৰ পাই আচৰিত হৈছিল- কেতিয়া জিকিলে,মইটো পুৰা ৯০ মিনিট খেল চাইছিলো !!\nফিৰোজশ্বাহ কোটলাত ভাৰত বনাম পকিস্তান- ঐতিসাহিক খেল- অনিল কুম্বলেৰ ১০টা উইকেট হবলৈ ওলাইছে। কামৰ মাজতেই ফুটপাথত টিভিৰ দোকান এখনৰ সমুখত ঠিয় হৈ খেল চাইছো ১০-১৫জন মানে। সকলোৰে এটাই টেনশ্যন-কুম্বলে ১০টা উইকেট পাবগৈ নে? মাজতে এজনে সুধিলে-“যোৱাকালিলৈকে কেইটা পাই আছিল কুম্বলেই?” ওচৰতে থকা এক বঙালী ভদ্ৰলোকে আচৰিত,উত্তেজিত হৈ চিয়ঁৰি উঠিল- “বাপৰে…খেল কি চাৰাৰাত ছলছে নাকি???”\nমাষ্টৰ — মণ্টু কুমাৰ ডেকা


শৰণ লোৱা (বৌদ্ধ ধৰ্ম) - অসমীয়া ৱিকিপিডিয়া\nশৰণ লোৱা (বৌদ্ধ ধৰ্ম)\nদ্বিতীয় শতিকা খ্ৰীষ্টাব্দৰ গান্ধাৰৰ মূৰ্তি: ত্ৰিৰত্নক নমন।\nবৌদ্ধ ধৰ্মত শৰণ বা শৰণ লোৱা এটি ধাৰ্মিক কাৰ্য, য'ত প্ৰায় এটি প্ৰাৰ্থনা গোৱা হয় অভ্যাসকালৰ আৰম্ভণিত। সূত্ৰযানত তিনি ৰত্নৰ ওচৰত শৰণ লোৱা হয়: বুদ্ধ, ধৰ্ম আৰু সংঘ। বজ্ৰযানত তিনি ৰত্ন আৰু তিনি গুড়িৰ ওচৰত শৰণ লোৱা হয়।শৰণ লোৱা হ'ল এই আকাংক্ষা যে ত্ৰিৰত্নক অন্তৰত স্থান দি জীৱন যাপন কৰা হ'ব। শৰণ ল'বলৈ এটি চুটি মন্ত্ৰ উচ্চাৰণ কৰা হয়, যি মন্ত্ৰত বুদ্ধ, ধৰ্ম আৰু সংঘৰ উল্লেখ থাকে। বৌদ্ধ ধৰ্মৰ আৰম্ভণিৰ কালত শৰণ লোৱা আছিল বুদ্ধৰ মাৰ্গ অনুসৰণ কৰাৰ সংকল্পৰ প্ৰকাশ, দায়িত্বৰ ত্যাগ নহয়। শৰণ লোৱা আতাইকেইখন মুখ্য বৌদ্ধ পৰম্পৰাৰ অংগ।\nশৰণ লোৱাৰ সময়ত ভিন ভিন ভাষাত ভিন মন্ত্ৰ উচ্চাৰণ কৰা হয়। সংস্কৃত ভাষাতো এনে মন্ত্ৰ পোৱা যায়। পালি ভাষাত নিম্নলিখিত মন্ত্ৰ উচ্চাৰণ কৰা হয়:\nবুদ্ধং শৰণং গচ্ছামি (বুদ্ধৰ শৰণলৈ যাওঁ)\nধম্মং শৰণং গচ্ছামি (ধৰ্মৰ শৰণলৈ যাওঁ)\nসংঘং শৰণং গচ্ছামি (সংঘৰ শৰণলৈ যাওঁ)\nদুতিয়াম্পি বুদ্ধং শৰণং গচ্ছামি (দ্বিতীয়বাৰ বুদ্ধৰ শৰণলৈ যাওঁ)\nদুতিয়াম্পি ধম্মং শৰণং গচ্ছামি (দ্বিতীয়বাৰ ধৰ্মৰ শৰণলৈ যাওঁ)\nদুতিয়াম্পি সংঘং শৰণং গচ্ছামি (দ্বিতীয়বাৰ সংঘৰ শৰণলৈ যাওঁ)\nততিয়াম্পি বুদ্ধং শৰণং গচ্ছামি (তৃতীয়বাৰ বুদ্ধৰ শৰণলৈ যাওঁ)\nততিয়াম্পি ধম্মং শৰণং গচ্ছামি (তৃতীয়বাৰ ধৰ্মৰ শৰণলৈ যাওঁ)\nততিয়াম্পি সংঘং শৰণং গচ্ছামি (তৃতীয়বাৰ সংঘৰ শৰণলৈ যাওঁ)\nএই মন্ত্ৰৰ উপৰিও পালি ধৰ্মশাস্ত্ৰত অন্য মন্ত্ৰৰ উল্লেখ আছে। ব্ৰেট শ্বাল্‌ট্‌জৰ মতে, সম্ভৱতঃ বৌদ্ধসকলে ঋগবেদ আৰু চাণ্ডোগ্য উপনিষদত পোৱা তিনি শৰণৰ পৰা প্ৰেৰণা লভিছিল।\nসাধাৰণ লোকে শৰণ লোৱাৰ সময়ত সাধাৰণতে পঞ্চশীল বা ৫ উপদেশ গ্ৰহণ কৰে। এই শীল বৌদ্ধ ভিক্ষুৱে তেওঁলোকক গ্ৰহণ কৰোৱায়। এই ৫ শীল হ'ল:\nহত্যাৰ পৰা বিৰত থকা\nচুৰি কাৰ্যৰ পৰা বিৰত থকা\nমিথ্যাৰ পৰা বিৰত থকা\nঅনুচিত যৌন কাৰ্যৰ পৰা বিৰত থকা\nমাদক দ্ৰব্য গ্ৰহণৰ পৰা বিৰত থকা\nআৰম্ভণিৰ বৌদ্ধ গ্ৰন্থসমূহত এই ৫ উপদেশৰ লাহে লাহে বিকাশ দেখা গৈছে। প্ৰথমে, এই পাঁচোটা উপদেশকে একেলগ কৰি ত্ৰিৰত্ন, অৰ্থাৎ বুদ্ধ, বুদ্ধৰ বাণী (ধৰ্ম) আৰু সংঘৰ ওপৰত আস্থাৰ এটি ঘোষণা ব্যৱহাৰ কৰা হৈছিল। তাৰ পাছত, ৫ উপদেশ সাধাৰণ মানুহৰ বৌদ্ধ ধৰ্ম পালনৰ গুড়ি হৈ পৰিল। এই উপদেশসমূহ মনৰ বিকাশৰ বাবে মুখ্য প্ৰাৰম্ভিক চৰ্ত গণ্য কৰা হ'ল। তৃতীয় স্তৰত, এই উপদেশসমূহক ত্ৰিৰত্নৰ সৈতে একেলগেই উল্লেখ কৰা হোৱা হ'ল, যেন এই ৫ উপদেশ তিনি ৰত্নৰেই অংশ। অৱশেষত, এই ৫ উপদেশ আৰু ৩ ৰত্ন সাধাৰণ মানুহে বৌদ্ধ ধৰ্ম গ্ৰহণ কৰাৰ বাধ্যতামূলক চৰ্ত হৈ পৰিল, কাৰণ আনুষ্ঠানিকভাৱে শৰণ ল'লেহে বৌদ্ধ ধৰ্ম গ্ৰহণ কৰিব পৰা হোৱা হ'ল। বৌদ্ধ ধৰ্মৰ ভৌগোলিক প্ৰসাৰৰ লগে লগেই ভিন ভিন স্থানত উপদেশসমূহৰ মহত্ত্ব ভিন ভিন হ'বলৈ ধৰিল। যি ঠাইত বৌদ্ধ ধৰ্ম মুখ্য ধৰ্ম হৈ পৰিল, যেনে থাইলেণ্ডত, সেই ঠাইত উপদেশ আৰু শৰণ লোৱাৰ মাজৰ সম্পৰ্ক প্ৰায় অস্তিত্বহীন হৈ পৰিল। উপদেশ গ্ৰহণ, তেনে ঠাইত, এটি ঔপচাৰিক শুদ্ধিৰ প্ৰক্ৰিয়াহে হৈ পৰিল। তেনে ঠাইত মানুহক জন্মৰে পৰাই বৌদ্ধ গণ্য কৰা হয়, শৰণ লোৱাৰ প্ৰয়োজিনীয়তা বোধ কৰা নহয়। পিচে চীনৰ দৰে দেশত, য'ত বৌদ্ধ ধৰ্ম একমাত্ৰ মুখ্য ধৰ্ম নহয়, শৰণ লোৱা কাৰ্য এটি মহত্ত্বপূৰ্ণ অনুষ্ঠান। যি সাধাৰণ মানুহে এই ৫ উপদেশ মানি চলে, তেওঁক "সাধাৰণ মানুহৰ মাজৰ ৰত্ন" বোলা হয়।\n↑ Ray, Reginald A., ed. (2004). In the Presence of Masters: Wisdom from 30 Contemporary Tibetan Buddhist Teachers, p. 60. Boston, Massachusetts: Shambhala Publications. ISBN 1-57062-849-1.\n↑ Irons 2008, পৃষ্ঠা. 403.\n↑ Robinson & Johnson 1997, পৃষ্ঠা. 43.\n↑ Kariyawasam, A.G.S. (1995). Buddhist Ceremonies and Rituals of Sri Lanka. The Wheel Publication. প্ৰকাশক Kandy, Sri Lanka: Buddhist Publication Society. http://www.accesstoinsight.org/lib/authors/kariyawasam/wheel402.html। আহৰণ কৰা হৈছে: 23 October 2007.\n↑ "The Three Treasures" (en ভাষাত). Harvard UniversityThe Pluralism Project. https://pluralism.org/the-three-treasures। আহৰণ কৰা হৈছে:6May 2020.\n↑ Shults, Brett (May 2014). "On the Buddha’s Use of Some Brahmanical Motifs in Pali Texts". Journal of the Oxford Centre for Buddhist Studies খণ্ড 6: 119. http://jocbs.org/index.php/jocbs/article/view/76/96.\n↑ Getz 2004.\n↑ "Festivals and Calendrical Rituals". Encyclopedia of Buddhism. The Gale Group. 2004. https://www.encyclopedia.com/religion/encyclopedias-almanacs-transcripts-and-maps/festivals-and-calendrical-rituals.\n↑ Harvey 2000, পৃষ্ঠা. 80.\n↑ "The Eight Precepts: attha-sila". www.accesstoinsight.org. http://www.accesstoinsight.org/ptf/dhamma/sila/atthasila.html.\n↑ "Uposatha Sila: The Eight-Precept Observance". www.accesstoinsight.org. http://www.accesstoinsight.org/lib/authors/nanavara/uposatha.html.\n↑ Sāmi, Dhamma. "The 8 precepts". en.dhammadana.org. http://en.dhammadana.org/dhamma/practice/8_precepts.htm.\n↑ Kohn 1994, পৃষ্ঠা. 173সাঁচ:En dash4.\n↑ Terwiel 2012, পৃষ্ঠা. 178.\n↑ Kohn 1994, পৃষ্ঠা. 173.\n↑ Terwiel 2012, পৃষ্ঠা. 178সাঁচ:En dash9, 205.\n↑ De Silva 2016.\n"https://as.wikipedia.org/w/index.php?title=শৰণ_লোৱা_(বৌদ্ধ_ধৰ্ম)&oldid=321678"ৰ পৰা অনা হৈছে\nএই পৃষ্ঠাখন 20 মে' 2022 তাৰিখে ১৩:৫৪ বজাত অন্তিম সংশোধন কৰা হৈছিল।


Class6History Jatiya Bidyalay | Class6History Question Answer AJB | Question Answer Jatiya Bidyalay | Class6History Jatiya Bidyalay Suggestion | Class6History Jatiya Bidyalay Notes | জাতীয় বিদ্যলয় ইতিহাস প্ৰশ্ন আৰু উত্তৰ | Assamese medium | Download Free Book PDF ।জাতীয় বিদ্যলয় ইতিহাস সহায়িকা ~ Daily Assam Class6History Jatiya Bidyalay | Class6History Question Answer AJB | Question Answer Jatiya Bidyalay | Class6History Jatiya Bidyalay Suggestion | Class6History Jatiya Bidyalay Notes | জাতীয় বিদ্যলয় ইতিহাস প্ৰশ্ন আৰু উত্তৰ | Assamese medium | Download Free Book PDF ।জাতীয় বিদ্যলয় ইতিহাস সহায়িকা\nHomeClass6History AJBClass6History Jatiya Bidyalay | Class6History Question Answer AJB | Question Answer Jatiya Bidyalay | Class6History Jatiya Bidyalay Suggestion | Class6History Jatiya Bidyalay Notes | জাতীয় বিদ্যলয় ইতিহাস প্ৰশ্ন আৰু উত্তৰ | Assamese medium | Download Free Book PDF ।জাতীয় বিদ্যলয় ইতিহাস সহায়িকা\nClass6History Jatiya Bidyalay | Class6History Question Answer AJB | Question Answer Jatiya Bidyalay | Class6History Jatiya Bidyalay Suggestion | Class6History Jatiya Bidyalay Notes | জাতীয় বিদ্যলয় ইতিহাস প্ৰশ্ন আৰু উত্তৰ | Assamese medium | Download Free Book PDF ।জাতীয় বিদ্যলয় ইতিহাস সহায়িকা\nClass6History Jatiya Bidyalay Question and Answer | Class6History Question Answer AJB | Question Answer Jatiya Bidyalay | Class6History Jatiya Bidyalay Suggestion | Class6History Jatiya Bidyalay Notes | জাতীয় বিদ্যলয় ইতিহাস প্ৰশ্ন আৰু উত্তৰ | Assamese medium | Download Free Book PDF ।জাতীয় বিদ্যলয় ইতিহাস সহায়িকা\nইতিহাস ষষ্ঠ মানৰ বাবে\nষষ্ঠ মানৰ ইতিহাস (অসম জাতীয় বিদ্যালয়)\nClass6History Question & Answer\n১. নৰনাৰায়ন আৰু চিলাৰায়\n২. আহোম ৰাজত্বকালত মুছলমানৰ প্ৰথম অসম\n৩. স্বৰ্গদেউ প্ৰতাপসিংহৰ ৰাজত্বকালত আহোম আৰু মোগলৰ সম্পৰ্ক\n৪. মিৰজুমলা অসম আক্ৰমণ\n৫. চিহাবুদ্দিন তালিছৰ অসম বিৱৰণ\n৬. শৰাইঘাটৰ যুদ্ধ আৰু লাচিত বৰফুকন\n৭. আতন বুঢ়াগোহাঁই\n৮. ডেবেৰা বৰবৰুৱা আৰু লালুকসোলা বৰফুকন\n৯. কীৰ্তিচন্দ্ৰ বৰবৰুৱা\n১০. বৰৰজা ফুলেশ্বৰী কুঁৱৰী\n১১. পূৰ্ণানন্দ বুঢ়াগোহাঁই\n১২. বদনচন্দ্ৰ বৰফুকন\nClass6History AJB


Assam tech » Page 10 of 13 » Internet ki puri jankari hindi me!\nHow to Mobile Recharge By Atm Card ৷৷ Assam tech\nNovember 3, 2018 | By Nabin darjee | 1 Comment\nবন্ধুসকল কি খবৰ? আজি আমি আলোচনা কৰিম মোবাইল ৰিচার্জৰ বিষয়ে। এতিয়া আমি সহজেই বেংক একাউণ্ট ৰ পৰা মোবাইল ৰিচার্জ কৰিব পাৰিম ATM কাৰ্ড ৰ সহায়ত বা নেট বেংকিং ৰ যোগেদিও মোবাইল ৰিচার্জ কৰিব পাৰিম। আজিৰ দিনত আমাৰ কাৰণে ইন্টাৰনেট এটা বহুত দৰকাৰী ৰাস্তাত পৰিণত … [Read more...]\nFiled Under: Bangking\nHow to Transfer Money From Paytm to Bank Account In Assamese.\nNovember 1, 2018 | By Nabin darjee | LeaveaComment\nPytmৰ পৰা বেংক একাউণ্টলৈ টকা কেনেকৈ ট্ৰান্সপাৰ কৰিব? আপুনি paytm money ট্ৰান্সপাৰ কৰিব বিচাৰে নেকি? আজি আপুনি এইটো পোষ্ট ত জানিবলৈ পাব কেনেকৈ টকা কেনেকৈ ট্ৰান্সপাৰ কৰা হয়। 2017 ৰ ট্ৰিক্স টো অতি সহজ ভাবে কবলৈ চেষ্টা কৰিম। আপুনি paytm ট্ৰিক্স জানিব … [Read more...]\nWhatsApp messenger ek freeware or cross-platform messaging and voice service provide karne wala app hai. Ye application users ko text messaging, voice calls, video calls, images, documents or user location send karne ki permission allow karta hai. Is … [Read more...]


সাংবাদিক অৰ্ণৱ গোস্বামীৰ গ্ৰেপ্তাৰৰ সম্পৰ্কত মুখ্যমন্ত্ৰীৰ প্ৰতিক্ৰিয়া প্ৰকাশ - NE FOCUS\nসাংবাদিক অৰ্ণৱ গোস্বামীৰ গ্ৰেপ্তাৰৰ সম্পৰ্কত মুখ্যমন্ত্ৰীৰ প্ৰতিক্ৰিয়া প্ৰকাশ\n২০১৮ চনত সংঘটিত এক ঘটনাৰ সূত্ৰ ধৰিয়েই আজি গ্ৰেপ্তাৰ কৰে সাংবাদিক অৰ্ণৱ গোস্বামীক। সাংবাদিক গৰাকীক গ্ৰেপ্তাৰ কৰাৰ পিছত সমগ্ৰ দেশজুৰি প্ৰতিবাদ আৰম্ভ হয়।এই সম্পৰ্কে ৰাজ্যৰ মুখ্যমন্ত্ৰী সৰ্বানন্দ সোণোৱালে প্ৰতিক্ৰিয়া প্ৰকাশ কৰি টুইটাৰ যোগে এনেদৰে মন্তব্য কৰে -A Black Day for Indian Democracy.I strongly condemn the assault on senior journalist #ArnabGoswami by Mumbai police. Vendetta politics should be stopped and freedom of press should be maintained in Maharashtra by releasing Mr Goswami immediately.\nআনহাতে ৰাজ্যৰ স্বাস্থ্যমন্ত্ৰী হিমন্তবিশ্ব শৰ্মাইও এই কাৰ্যক মুম্বাই আৰক্ষীৰ প্ৰতিশোধ পৰায়ণতা বুলি মন্তব্য কৰিছে।\nPrevPreviousইংৰাজীলৈ অনুবাদ হ’ল অসীমত যাৰ হেৰাল সীমা\nNextইজৰাইলৰ ৰাষ্ট্ৰদূত ৰণ মালকাৰ বঙৰাস্থিত টেকচিটি পৰিদৰ্শনNext


সম্পাদকীয় : ৩য় বৰ্ষ, ষষ্ঠ সংখ্যা - সন্ধান\nYou are at:Home»সম্পাদকীয়»সম্পাদকীয় : ৩য় বৰ্ষ, ষষ্ঠ সংখ্যা\nসম্পাদকীয় : ৩য় বৰ্ষ, ষষ্ঠ সংখ্যা\nBy সন্ধান on December 21, 2014 সম্পাদকীয়\nপ্ৰকৃতিৰ সৈতে কিছু পল… !!!\nসময়ৰ আৰম্ভণিৰ পৰা অথবা মানৱ সভ্যতাৰ ইতিহাস কালৰ পৰা বৰ্তমানলৈ এক অদম্য শক্তিৰূপে পৰিচিত “প্ৰকৃতি” ৷ প্ৰকৃতিয়ে হ’ল সৃষ্টিকৰ্তা, পালন কৰ্তা আৰু ধ্বংসকৰ্তা ৷ প্ৰকৃতিৰ কৰ্মৰাজীক আজিলৈ কোনেও দমাব পৰা নাই ৷ আৰু নিসন্দেহে প্ৰকৃতি সকলোৰে উৰ্দ্ধত ৷ প্ৰকৃতিৰ সৃষ্টি অতুলনীয় আৰু ইয়াৰ উদাহৰণ হিচাপে বিচাৰিব গ’লে আমি আমাৰ ঘৰৰ ঠিক ওচৰতে থকা নাৰিকল গছবোৰত ধুনীয়া আকাৰত ওলমি থকা চৰাইৰ বাহ কেইটালৈ চালে অনুমান কৰিব পাৰি ৷ বাহ কেইটা সামান্য হ’লেও অলপ ভালদৰে মন কৰিলে ই নিসন্দেহে এক কাৰিকৰিক পৰিপূৰ্ণতা ৷ মই যেতিয়াই বাহ কেইটালৈ মন কৰো মোৰ মনত অলেখ প্ৰশ্নই উজান মাৰে ৷ কেনেকৈ সাজিলে বাৰু বাহটো ? কিমান সময় লাগে বাৰু বাহটো সাজোঁতে ? বাহটোৱে বা সিহঁতৰ ওজন সহিব পাৰিবনে নাই ? আৰু নোৱাৰি যদি পৰি যায় তেতিয়া সিহঁতৰ পোৱালী কেইজনীৰ কি হ’ব? ইত্যাদি ইত্যাদি ধৰণৰ অলেখ প্ৰশ্নৰ ঢৌ খেলে মোৰ মনত ৷ আৰু নেখেলাবনো কিয় !! অকল কিছুমান ধানখেৰৰ সহায়ত ইমান মৰমলগা ঘৰ এটা বনালে প্ৰশ্নটো উঠিবই ৷\nওপৰত উল্লেখিত উদাহৰণটি হ’ল এক সচৰাচৰ দেখি অহা প্ৰকৃতিৰ সৃষ্টি ৷ এনেকুৱা আৰু বহুত উদাহৰণ পোৱা যায় প্ৰকৃতিৰ ওপৰত বিশদ ভাৱে অধ্যয়ন কৰিলে ৷ কিন্তু দুখৰ কথা এই যে খুব কম সংখ্যক মানুহ হে প্ৰকৃতিৰ ওপৰত অধ্যয়ন কৰা দেখা যায় ৷ বিশেষকৈ ভাৰতবৰ্ষত এনে ছাত্ৰ-ছাত্ৰীৰ সংখ্যা তেনেই ক’ম ৷ আচৰিত কথা এই যে ভাৰতবৰ্ষৰ নিচিনা প্ৰাকৃতিক সম্পদেৰে পৰিপূৰ্ণ দেশ এখনত সময়ে সময়ে ছাত্ৰ-ছাত্ৰী বোৰে পঢ়িব একো বিষয় বস্তু বিচাৰি নোপোৱা পৰিলক্ষিত হয় ৷ যাৰ ফলত আমাৰ দেশৰ হাবি বননি, দ্বীপ, ইত্যাদি বোৰত বাহিৰৰ বহু ইচ্ছুক প্ৰাৰ্থীয়ে আহি বছৰ বছৰ ধৰি পুংখানুপুংখ ভাবে অধ্যয়ন কৰি প্ৰচুৰ পৰিমাণে লাভান্বিত হৈছে ৷ ভাৰতৰ বহু ঠাই যেনে উত্তৰ পূৰ্বাঞ্চল এলেকা, আন্দামান দ্বীপ-পূঞ্জ, কাশ্মীৰ ইত্যাদিৰ এতিয়াও বহুখিনি প্ৰকৃতিক সম্পদ সময়ৰ সোঁতত ইতিহাস হ’ব ধৰিছে ৷ জনতাৰ অবহেলিত ভাৱধাৰাৰ ফলত এই সম্পদৰ নামত এক বৃহৎ চোৰাং ব্যৱসায়ৰ সৃষ্টি হোৱা দেখা গৈছে ৷ সেয়েহে ছাত্ৰ-ছাত্ৰীৰ লগতে অভিভাৱক সকলো এই বিষয়ে সচেতন হোৱা উচিত ৷\nবৰ্তমান সময়ত ভাৰতবৰ্ষৰ শিক্ষা ব্যৱস্থাত এভুমুকি মাৰিলে আমি দেখিম যে প্ৰতি বছৰে লাখ লাখ ছাত্ৰ-ছাত্ৰী স্নাতক পৰ্য্যায়ত কলা, বিজ্ঞান , অভিযান্ত্ৰিক , চিকিৎসা সেৱা অধ্যয়ন কৰে ৷ ইয়াৰে অধিক সংখ্যকে অভিযান্ত্ৰিক আৰু চিকিৎসা ৰ ফালে ঢাল খাই ৷ অৰ্থাৎ ইয়াৰ দ্বাৰা এইটোৱে বুজাব বিচৰা হৈছে যে বিগত কিছু বছৰ ধৰি আমাৰ ছাত্ৰ-ছাত্ৰী বোৰে একেটা পথেৰেই গতি কৰি আছে আৰু এতিয়া সেই গতিটোত নিজস্ব বুলিবলৈ একো নাই ৷ বৰঞ্চ ইয়াৰ ফলত কিছুমান বিভাগত অধিক ছাত্ৰ-ছাত্ৰীৰ ফলত ব্যাপক হাৰত নিবনুৱা সমস্যাই দেখা দিছে ৷ আৰু আনহাতে বহুতো বিশ্ববিদ্যালয়ৰ বহু বিভাগ ছাত্ৰ- ছাত্ৰীৰ অভাৱত শুপ্ত অৱস্থাত পৰিণত হৈছে ৷\nসেয়েহে আমি সকলো এতিয়া সজাগ হোৱা উচিত ৷ প্ৰকৃতিৰ সুৰক্ষাৰ অৰ্থে সকলোৱে সকলোকে সহায় কৰা উচিত ৷ আৰু এই সুৰক্ষাত অকল দেশ খনৰ চৰকাৰ বা প্ৰতিৰক্ষা বিভাগেই যথেষ্ট নহয় ৷ ইয়াত সমূহ বিশ্ববিদ্যালয়বোৰৰো দায়িত্ব আছে ৷ বিশ্ববিদ্যালয় সমূহে প্ৰকৃতিৰ বিষয়ে অধ্যয়ন কৰিবলৈ দেশ খনৰ উঠি অহা চামক আহ্বান জনোৱা উচিত ৷ যাতে এক উচিত মানদণ্ডৰ শিক্ষা লাভৰ দ্বাৰা আমাৰ দেশৰ ছাত্ৰ-ছাত্ৰীবোৰেও নিজৰ প্ৰাকৃতিক সম্পদৰ চোৱা চিতা কৰিব পাৰে ৷ আৰু তেনে কৰিলে নিশ্চয়কৈয়ে সময়ৰ কোলাত শুই যোৱা বহু প্ৰাকৃতিক সম্পদে নিজৰ দেশৰ মানুহৰ হাতত প্ৰাণ পাই উঠিব ৷ আৰু ইয়াৰ ফলত প্ৰতিজন নাগৰিকৰ স্বকীয়তা প্ৰকাশ পাব ৷ আৰু এনেকুৱা ধৰণৰ ভাৱধাৰা অতি সোনকালেই মানুহৰ মাজত জাগি উঠাটো নিত্যান্তই প্ৰয়োজনীয় ৷ নহ’লে সেই দিন বেছি দুৰ নহয় যেতিয়া আমি কাজিৰঙা সুন্দৰবনৰ জ্ঞান কোনো বিদেশীৰ পৰা কিনিব লাগিব ৷\nসম্পাদকীয় - ১ম বছৰ, ২য় সংখ্যা\nসম্পাদকীয় : ২য় বৰ্ষ, ৫ম সংখ্যা\nসম্পাদকীয় : ২য় বৰ্ষ, ৬ষ্ঠ সংখ্যা\nসম্পাদকীয় : ৩য় বৰ্ষ, চতুৰ্থ সংখ্যা\nNext Article ৱিকিপিডিয়া:প্ৰচাৰপত্ৰিকা/নৱেম্বৰ, ২০১৪\nসম্পাদকীয় : ৩য় বৰ্ষ ১১ সংখ্যা\nসম্পাদকীয় : ৩য় বৰ্ষ, অষ্টম সংখ্যা\nসম্পাদকীয় : ৩য় বৰ্ষ, সপ্তম সংখ্যা


ক) অতি চমু প্ৰশ্নঃ (প্ৰতিটো প্ৰ্শ্নৰ মূল্যাংক ১)\n১) কবি কেশব মহন্তই কোনখন কাব্যগ্ৰন্থৰ বাবে সাহিত্য অকাডেমী বঁটা লাভ কৰিছিল?\nউত্তৰঃ কবি কেশব মহন্তই ‘মোৰ যে কিমান হেঁপাহ’ নামৰ কাব্যগ্ৰন্থখনৰ বাবে সাহিত্য অকাডেমী বঁটা লাভ কৰিছিল৷\n২) কেশৱ মহন্তৰ দ্বাৰা ৰচিত এখন গীতৰ পুথিৰ নাম লিখা৷\nউত্তৰঃ কেশৱ মহন্তৰ দ্বাৰা ৰচিত গীতৰ পুথিসমূহ হ’ল – ‘মোৰ যে কিমান হেঁপাহ’৷\n৩) ‘পছোৱা’ আলোচনী কোনগৰাকী সাহিত্য‍িকে সম্পাদনা কৰিছিল?\nউত্তৰঃ ‘পছোৱা’ আলোচনীখন হেম বৰুৱাই সম্পাদনা কৰিছিল৷\n৪) কেশৱ মহন্তই কোনখন আলোচনীত প্ৰথমতে কবি হিচাপে আত্মপ্ৰকাশ কৰিছিল?\nউত্তৰঃ কেশৱ মহন্তই ‘জয়ন্তী’ নামৰ আলোচনীখনত প্ৰথমতে কবি হিচাপে আত্মপ্ৰকাশ কৰিছিল৷\n৫) ‘আঘোণৰ কুঁৱলী’ শীর্ষক কবিতাটিত উল্লেখ থকা ‘সেউতী’ কোন?\nউত্তৰঃ সেউতীৰ পৰিচয় কবিয়ে স্পষ্টকৈ কবিতাটোৰ উল্লেখ কৰা নাই যদিও ‘বৌদেউ, আপুনিযে কৈছিল সেউতীৰ কথা…..’ কবিতাফাঁকিৰ পৰা সেউতী কবিৰ প্ৰেয়সী বুলি ধাৰণা কৰিব পাৰি৷.\nখ) চমু প্ৰশ্ন৷ (প্ৰতিটো প্ৰশ্নৰ মূল্যাংক – ২ অথৱা ৩)\n১) ‘জয়ন্তী’ৰ কবিসকলৰ কবিতাৰ দুটা বৈশিষ্ট্য লিখা৷\nউত্তৰঃ ‘জয়ন্তী’ৰ কবিসকলৰ কবিতাৰ দুটা বৈশিষ্ট্য হ’ল –\n১) কবিতাৰ মাজেৰে প্ৰগতিবাদী ভাৱধাৰাৰ প্ৰকাশ ‘জয়ন্তী’ৰ কবিতাৰ অন্যতম বৈশিষ্ট্য৷ প্ৰধানতঃ কৃষক, শ্ৰমিক আদি সাধাৰণ শ্ৰেণীৰ জীৱন সংগ্ৰামৰ ছবি ‘জয়ন্তী’ৰ কবিতাবোৰত দেখা পোৱা যায়৷\n২) ‘জোনাকী’ যুগৰ অসমীয়া কাব্যসাহিত্যৰ বাস্তৱবিমূখ আৰু কল্পনাসর্বস্ব কাব্যৰ বিপৰীতে ‘জয়ন্তী’ৰ কবিতাবোৰত ক্ৰান্তিকাৰী চেতনা আৰু সমাজবাদী ধাৰণাৰ বাহকৰূপে কবিতাক প্ৰতিষ্ঠাৰ প্ৰয়াস দেখা যায়৷\n২) অসমীয়া কবিতাৰ আধুনিক যুগ সৃষ্টিত বিশেষ অৰিহণা যোগোৱা তিনিখন আলোচনীৰ নাম লিখা৷\nউত্তৰঃ অসমীয়া কবিতাৰ আধুনিক যুগ সৃষ্টিত বিশেষ অৰিহণা যোগোৱা তিনিখন আলোচনী হ’ল – ‘জয়ন্তী’, ‘পছোৱা’ আৰু ‘ৰামধেনু’৷\n৩) কেশৱ মহন্তৰ দুখন কবিতাপুথিৰ নাম লিখা৷\nউত্তৰঃ কেশৱ মহন্তৰ দুখন কবিতাপুথি হ’ল – ‘আমাৰ পৃথিৱী’, ‘আগন্তুক’, ‘তোমাৰ তেজ’, ‘মোৰ শুকান কলিজাৰ কুঁহিপাত’, ‘ৰ’দ জিকিমিকি’, ‘কুঁৱলী আঁতৰি যা’, ‘দিশ ধৱলী বৰণ’, ‘বুকুত এজাক ধুমুহা’ আদি৷ (ইয়াৰে যিকোনো দুখন লিখিবা৷)\n৪) ‘আঘোণৰ পথাৰত কাম আৰু কাম’ – কবিয়ে আঘোণৰ পথাৰত থকা কি ‘কাম’ৰ বিষয়ে ইংগিত কৰিছে?\nউত্তৰঃ কৃষিজীৱী ৰাইজৰ বাবে আঘোন মাহ অতি ব্যস্ত মাহ৷ বছৰটোৰ বাবে ধানকেইটা আনি ভৰালত নেপেলোৱালৈকে ব্যস্ততাৰ অন্ত নাই৷ ধান কটা, তমাল তোলা, ডাঙৰি বন্ধা, ডাঙৰি কঢি়ওৱা আদি এশ-এবুৰি কামেৰে ব্যস্ত আঘোণৰ পথাৰ৷ কবিয়ে আঘোণৰ পথাৰ এনেবোৰ কামৰ কথাকে উক্ত কবিতাফাঁকিৰ মাজেৰে ইংগিত কৰিছে৷\n৫) ‘উৰুলি’ আৰু ‘ৰাগি’ শব্দ দুটাৰ অর্থ লিখা৷\nউৰুলি – শুভ কার্যত তিৰোতাসকলে মুখেৰে কৰা ধ্বনি বিশেষ৷\nৰাগি – নিচা৷\n১) আঘোণৰ কুঁৱলীয়ে কবিক কিদৰে আমনি কৰিছে বুজাই লিখা৷\nউত্তৰঃ ‘আঘোণৰ কুঁৱলী’ নামৰ কবিতাটোৰ মাজত আঘোণৰ পথাৰৰ এখন অতি হৃদয়স্পর্শী চিত্ৰ প্ৰকাশ পাইছে৷ কবিতাটোৰ মাজত কবিয়ে আঘোণ আৰু কুঁৱলী এই দুটা বিপৰীতমুখী ব্যঞ্জনা প্ৰয়োগ কৰিছে৷ এফালে আঘোনৰ সমৃদ্ধি, প্ৰাপ্তি; আনফালে কুঁৱলীৰ ধূসৰতা, অস্পষ্টতাৰ আচ্ছাদন৷\nআঘোণৰ লগত অসমীয়া জনজীৱন প্ৰাচুর্য, প্ৰাপ্তি আৰু সম্ভাৱনা একাকাৰ হৈ আছে৷ মাহজোৰা ব্যস্ততা আৰু হাড়ভঙা পৰিশ্ৰমৰ অন্তত আঘোনলৈ কৃষিজীৱী জনতাই অধীৰ আগ্ৰহেৰে বাট চায়৷ আঘোনৰ ব্যঞ্জনাৰে কবিয়ে কবিতাটোত অসমৰ কৃষি‍কেন্দ্ৰীক গ্ৰাম্যজীৱনৰ সেই প্ৰাপ্তি আৰু পৰিপূর্ণতাৰেই ইংগিত প্ৰকাশ কৰিছে৷\nআনহাতে, কুঁৱলী শব্দটোৱে অস্পষ্টতাৰ কথা ব্যঞ্জিত কৰিছে৷ কুঁৱলীৰ সিপাৰৰ ধূসৰ জগতখন দেখা পাবলৈ কবি সক্ষম হোৱা নাই৷ কবিৰ প্ৰেম-ভালপোৱাবোৰ, সমৃদ্ধিৰ সৌন্দর্যবোৰ সেই ধূসৰতাৰ সিপাৰে অস্পষ্ট্ হৈ পৰিছে৷ প্ৰচুৰ প্ৰাপ্তিৰ সম্ভাৱনাৰ মাজতো এক অনাকাংক্ষ‍িত অপ্ৰাপ্তিয়ে কবিক ব্যাকুল কৰি তুলিছে৷ কুঁৱলীৰ আচ্ছাদনৰ বাবেই কবিয়ে দেখা পাবলৈ সক্ষম হোৱা নাই আঘোণৰ পথাৰৰ সোণালী ধানবোৰ, ধান কটা খৰ কাঁচিবোৰ, ব্যস্ত দাৱনিৰ খোপাবোৰ৷ সেই সমৃদ্ধিময় পথাৰৰ মাজত কবিয়ে প্ৰেয়সীৰ সন্ধান কৰিছে যদিও কুঁৱলীৰ আচ্ছাদনৰ বাবে তেওঁ ব্যর্থ হৈছে৷\n২) আঘোনৰ পথাৰৰ মন পৰশা চিত্ৰ ‘আঘোনৰ কুঁৱলী’ত কেনেদৰে প্ৰকাশ পাইছে আলোচনা কৰা৷\nউত্তৰঃ ‘আঘোণৰ কুঁৱলী’ নামৰ কবিতাটোৰ মাজত আঘোণৰ পথাৰৰ এখন মন পৰশা চিত্ৰ প্ৰকাশ পাইছে৷ কবিতাটোৰ মাজত কবিয়ে আঘোণ মাহ আৰু কুঁৱলী এই দুটা বিপৰীতমুখী ব্যঞ্জনা প্ৰয়োগ কৰিছে৷\nআঘোণৰ লগত অসমীয়া জনজীৱন প্ৰাচুর্য, প্ৰাপ্তি আৰু সম্ভাৱনা একাকাৰ হৈ আছে৷ আহাৰ, শাওন, ভাদৰ মাহ-মাহ জোৰা ব্যস্ততা আৰু হাড়ভঙা পৰিশ্ৰমৰ অন্তত আঘোনলৈ কৃষিজীৱী জনতাই অধীৰ আগ্ৰহেৰে বাট চায়৷ আঘোনৰ পথাৰত ধানে পক ধৰে৷ পকা ধানৰ গোন্ধই পৰিবেশ মনোমোহা কৰে৷ কৃষকৰ সপোন বাস্তৱ হয়৷ পথাৰৰ সোণগুটি চপাই বছৰটোৰ বাবে নিশ্চিন্ত হোৱাৰ মধুৰ আনন্দই হিয়া নধৰা হয়৷ আঘোনৰ পথাৰত থকা ব্যস্ততা, তাৰ মাজতে থকা প্ৰেমৰ অনুভূতি আদিবোৰো কবিতাটোৰ মাজত কবিয়ে উল্লেখ কৰিছে৷ আঘোনৰ ব্যঞ্জনাৰে কবিয়ে কবিতাটোত অসমৰ কৃষি‍কেন্দ্ৰীক গ্ৰাম্যজীৱনৰ সেই প্ৰাপ্তি আৰু পৰিপূর্ণতাৰ ইংগিত প্ৰকাশ কৰিছে৷\n৩) ‘আঘোনৰ কুঁৱলী’ শীর্ষক কবিতাটিত সহজ-সৰল প্ৰেমৰ চিত্ৰ কেনেদৰে অংকিত হৈছে বুজাই লিখা৷\nউত্তৰঃ ‘আঘোণৰ কুঁৱলী’ নামৰ কবিতাটোৰ মাজত আঘোণৰ পথাৰৰ মন পৰশা চিত্ৰখনৰ লগতে গ্ৰাম্য জীৱনৰ এক সহজ-সৰল প্ৰ‍েমৰ ছবিও অংকিত হৈছে৷ অসমীয়া চহা গ্ৰাম্যসমাজৰ বাবে আঘোন কেৱল এটা মাহ নহয়, ই প্ৰাপ্তিৰ চৰম আনন্দৰ সময়৷ মাহ মাহজোৰা কঠোৰ শ্ৰমৰ অন্তত আঘোনৰ পথাৰে লৈ আহে প্ৰতিশ্ৰুতিৰ পূর্ণতা৷ কৃষক ৰাইজে আঘোনৰ পথাৰৰ মূৰ ডাঙিব নোৱাৰা ব্যস্ততাৰ মাজতেই সেই চৰম প্ৰাপ্তিৰ আনন্দ লয়৷ তাৰ মাজতে দাৱনী গাভৰুৰ প্ৰতি কোনো নিনাও যুৱকৰ বুকুত প্ৰেমৰ উন্মেষ ঘটে৷ ধান চপোৱাত ব্যস্ত দাৱনীবোৰৰ মাজত তেনে যুৱকে সন্ধান কৰে প্ৰেয়সীৰ অৱস্থিতি৷ বুকুত খোপনি পোতে প্ৰেয়সীক লৈ এখন সপোনৰ সংসাৰ পতাৰ৷ কবিতাটোত উল্লেখ অনুসৰি এজাক দাৱনীৰ খিল্ খিল্ হাঁহিয়ে কবিকো উন্মনা কৰি তুলিছে৷ আঘোনৰ ৰাগিয়ে মতলীয়া কৰা ভৰুণ পথাৰৰ মাজত কবিয়ে প্ৰেয়সীৰ সন্ধান কৰিছে৷ কিন্তু কুঁৱলীৰ আচ্ছাদনৰ ধূসৰতাৰ সিপাৰে কবিয়ে প্ৰেয়সী সেউতীক দেখা পাবলৈ সক্ষম হোৱা নাই৷ আঘোনৰ পূর্ণতাৰ বিপৰীতে কবিমনৰ সেই সৰল প্ৰেমে পূর্ণতা লাভ কৰিব পৰা নাই৷\n৪) ‘আঘোনৰ কুঁৱলী’ত কবিৰ অন্তৰৰ বিষাদবোধ কিদৰে প্ৰকাশ পাইছে বুজাই লিখা৷\nউত্তৰঃ আঘোনৰ পথাৰৰ মূৰ ডাঙিব নোৱাৰা ব্যস্ততাৰ মাজতেই কোনো নিনাও দাৱনী গাভৰুৰ প্ৰতি কবিৰ বুকুত প্ৰেমৰো উন্মেষ ঘটিছে৷ আঘোনৰ পথাৰ আমাৰ গ্ৰাম্য সমাজৰ বাবে সর্বস্ব স্বৰূপ৷ আঘোনৰ পথাৰে কৃষক ৰাইজক চৰম প্ৰাপ্তিৰ আনন্দ দিয়ে৷ এই প্ৰাপ্তিৰ আনন্দৰ মাজতে কবিমনত উন্মেষ ঘটিছে এক সৰল প্ৰেমৰ৷ প্ৰেয়সীক লৈ এখন সংসাৰ পতাৰ সপোন এটাই বুকুত বাহ লৈছে৷ যাৰ বাবেই আঘোনৰ ৰাগিয়ে মতলীয়া কৰা ভৰুণ পথাৰৰ মাজত কবিয়ে প্ৰেয়সীৰ সন্ধান কৰিছে৷ কিন্তু আঘোনৰ সেই প্ৰাপ্তিৰ লগতে আছে কুঁৱলীৰ এক আচ্ছাদন৷ কুঁৱলীৰ আচ্ছাদনৰ ধূসৰতাৰ সিপাৰে কবিয়ে প্ৰেয়সী সেউতীক দেখা পাবলৈ সক্ষম হোৱা নাই৷ আঘোনৰ পূর্ণতাৰ বিপৰীতে কবিমনৰ সেই সৰল প্ৰেমে পূর্ণতা লাভ কৰিব পৰা নাই৷ যাৰ বাবে ৰাগি লগা আঘোনৰ সেই পৰিবেশৰ মাজতো কবিৰ মন বিষাদেৰে ভৰি পৰিছে৷\nক) আঘোণৰ পথাৰৰ দাৱনীৰ কাম আছে\nমুঠি মুঠি কাচি ডাঙৰি ডাঙৰি\nআঘোণৰ পথাৰত কাম আৰু কাম৷\nউক্ত কবিতাফাঁকি আমাৰ পাঠ্যপুথিৰ অন্তর্গত কবি কেশৱ মহন্তদেৱৰ ‘আঘোনৰ কুঁৱলী’ নামৰ কবিতাটোৰ পৰা তুলি দিয়া হৈছে৷\nআঘোনৰ পথাৰৰ ব্যস্ততাৰ কথা ব্যক্ত কৰিবলৈ গৈ কবিয়ে উক্ত কবিতাফাঁকি‍ৰ অৱতাৰণা কৰিছে৷\nঅসমীয়া গ্ৰাম্য সমাজৰ বাবে আঘোন অতি ব্যস্ততম মাহ৷ মাহ মাহ জোৰা কঠোৰ শ্ৰমৰ অন্তত আঘোনৰ পথাৰে লৈ আহে প্ৰতিশ্ৰুতিৰ পূর্ণতা৷ কৃষক ৰাইজে আঘোনৰ পথাৰৰ মূৰ ডাঙিব নোৱাৰা ব্যস্ততাৰ মাজতেই সেই চৰম প্ৰাপ্তিৰ আনন্দ লয়৷ দাৱনীয়ে সোণালী সপোনবোৰ কাঁচিৰে চপায়, পুৰুষসকলে ডাঙৰি বান্ধি সেই সপোন ঘৰলৈ কঢ়িয়ায়৷ আঘোনৰ ধান চপোৱা, ডাঙৰি বন্ধা, ডাঙৰি কঢ়িওৱা, মৰণা মৰা, ভঁৰালত ধান পেলোৱা আৰু কতযে কাম৷ এই ব্যস্ততাৰ মাজেৰেই বছৰটোৰ বাবে খাদ্যৰ নিৰাপত্তাৰ আশ্বাস দি পথাৰৰ লখিমী ভঁৰাল সোমাইগৈ৷ আঘোনৰ এই চৰম ব্যস্ততাৰ কথাকে কবিয়ে উক্ত কবিতাফাঁকিৰ মাজেৰে প্ৰকাশ কৰিব বিচাৰিছে৷\nখ) আঘোণৰ আকাশতে উৰুলিৰ লাগি আছে,\nআঘোণৰ আকাশত ৰাগি আৰু ৰাগি৷\nআঘোনৰ পথাৰৰ অনিবর্চনীয় সৌন্দর্যৰ কথা বুজাবলৈ গৈ কবিয়ে উক্ত কবিতাফাঁকিৰ অৱতাৰণা কৰিছে৷\nঅসমীয়া চহা গ্ৰাম্যসমাজৰ বাবে আঘোন কেৱল এটা মাহ নহয়, ই কৃষকসমাজৰ প্ৰাপ্তিৰ চৰম আনন্দৰ সময়৷ মাহ মাহজোৰা কঠোৰ শ্ৰমৰ অন্তত আঘোনৰ পথাৰে লৈ আহে প্ৰতিশ্ৰুতিৰ বন্যা৷ আঘোনৰ পথাৰত কেউফালে মাথো ব্যস্ততা আৰু ব্যস্ততা৷ মূৰ ডাঙিবলৈ সময় নোপোৱা এই ব্যস্ততাৰ মাজতেই আঘোনৰ সৌন্দর্যৰ আনন্দ লয় কৃষক ৰাইজে‍৷ তাৰ মাজতে কোনো দাৱনী গাভৰুৰ প্ৰতি কোনো নিনাও যুৱকৰ বুকুত উন্ম‍েষ ঘটা প্ৰেম, ধান চপোৱাত ব্যস্ত দাৱনীবোৰৰ মাজত প্ৰেয়সীৰ অৱস্থিতি, দাৱনীৰ খিল্ খিল্ হাঁহি আদিবোৰে কবিকো উন্মনা কৰি তুলিছে৷ এয়াই আঘোনৰ ৰাগি৷ প্ৰেম আৰু সৌন্দর্যৰ এই ৰাগিয়ে কবিপ্ৰাণত সৃষ্টি কৰা মধুৰ অনুভৱ কবিতাফাঁকিৰ মাজেৰে অনুৰণিত হৈছে৷\nগ) আঘোণৰ কুঁৱলীত ধাননি লুকালে\nআঘোণৰ কুঁৱলীয়ে দাৱনী ঢাকিলে\nআঘোণৰ কুঁৱলীতে সেউতী হেৰালে\nডাঙৰি বান্ধিম বুলি তৰা-জৰী তোলাতে থাকিল…..৷\nআঘোনৰ প্ৰাপ্তিৰ আনন্দৰ মাজতো কুঁৱলীৰ আচ্ছাদনত হেৰাই যাবলৈ ধৰা কবিৰ সপোন কবিতাফাঁকি‍ৰ মাজেৰে ব্যক্ত কৰিছে৷\nআঘোনৰ পথাৰৰ মূৰ ডাঙিব নোৱাৰা ব্যস্ততাৰ মাজতেই কোনো নিনাও দাৱনী গাভৰুৰ প্ৰতি কবিৰ বুকুত প্ৰেমৰ উন্মেষ ঘটিছে৷ আঘোনৰ পথাৰে কৃষক ৰাইজক চৰম প্ৰাপ্তিৰ আনন্দ দিয়ে৷ এই প্ৰাপ্তিৰ আনন্দৰ মাজতে কবিমনত উন্মেষ ঘটিছে এক সৰল প্ৰেমৰ৷ প্ৰেয়সীক লৈ এখন সংসাৰ পতাৰ সপোন এটাই বুকুত বাহ লৈছে৷ যাৰ বাবেই আঘোনৰ ৰাগিয়ে মতলীয়া কৰা ভৰুণ পথাৰৰ মাজত কবিয়ে প্ৰেয়সীৰ সন্ধান কৰিছে৷ কিন্তু আঘোনৰ সেই প্ৰাপ্তিৰ আনন্দৰ লগতে আছে কুঁৱলীৰ এক আচ্ছাদন৷ কুঁৱলীৰ আচ্ছাদনৰ ধূসৰতাৰ সিপাৰে আছে আঘোনৰ পথাৰ৷ সেই কুঁৱলীৰ মাজত কবিয়ে প্ৰেয়সী সেউতীক দেখা পাবলৈ সক্ষম হোৱা নাই৷ আঘোনৰ পূর্ণতাৰ বিপৰীতে কবিমনৰ সেই সৰল প্ৰেমে পূর্ণতা লাভ কৰিব পৰা নাই৷ যাৰ বাবে ৰাগি লগা আঘোনৰ সেই পৰিবেশৰ মাজতো কবিৰ মন গভীৰ বিষাদেৰে ভৰি পৰিছে৷\n১) কে‍শৱ মহন্তৰ প্ৰথম কাব্যপুথিখনৰ নাম লিখা৷\nউত্তৰঃ কে‍শৱ মহন্তৰ প্ৰথম কাব্যপুথিখন হ’ল – ‘আমাৰ পৃথিৱী’৷\n২) কেশৱ মহন্তই শিশুৰ বাবে ৰচা পুথি দুখনৰ নাম লিখা৷\nউত্তৰঃ কেশৱ মহন্তই শিশুৰ বাবে ৰচা পুথি দুখন হ’ল – ‘ওলমা ঘৰ’ আৰু ‘মা আমি শদিয়ালৈ যামেই’৷\n৩) ‘আঘোনৰ কুঁৱলী’ নামৰ কবিতাটোৰ ক’ৰ পৰা সংগ্ৰহ কৰা হৈছে?\nউত্তৰঃ ‘আঘোনৰ কুঁৱলী’ শীর্ষক কবিতাটোৰ ড০ মহেশ্বৰ নেওগৰ দ্বাৰা সম্পাদিত ‘সঞ্চয়ন’ কাব্যপুথি‍ৰ পৰা লোৱা হৈছে৷\nPrev কাঠমিস্ত্ৰীৰ ঘৰ\nNext ছ’চিয়েল মেডিয়া আৰু ছাত্ৰ-সমাজ\nOne thought on “আঘোণৰ কুঁৱলী”\nTushar gogoi কৈছেঃ\nঅক্টোবৰ 7, 2019ৰ 9:38 পূর্বাহ্ণত\nঅক্টোবৰ 26, 2019ৰ 7:18 অপৰাহ্নত


HISTORY MODEL QUESTIONS ৷৷ CLASS12 ৷৷ AHSEC - বুৰজ্ঞী / ইতিহাস [FOR2MARK ] -2019 - Gorajan Goodluck Tutor Centre\nHome AHSEC class 12 history বুৰজ্ঞী HISTORY MODEL QUESTIONS ৷৷ CLASS12 ৷৷ AHSEC - বুৰজ্ঞী / ইতিহাস [FOR2MARK ] -2019\nHISTORY MODEL QUESTIONS ৷৷ CLASS12 ৷৷ AHSEC - বুৰজ্ঞী / ইতিহাস [FOR2MARK ] -2019\nAdmin November 28, 2019 AHSEC, class 12, history, বুৰজ্ঞী,\nHISTORY MODEL QUESTIONS ৷৷ FOR CLASS 12 ৷৷ 2019\n1. সিন্ধু উপত্যকাৰ সভ্যতাৰ নগৰসমূহত দুৰ্গ নগৰ নামনিৰ নগৰতকৈ কেনেদৰে পৃথক আছিল ?\nউত্তৰ : সিন্ধূ উপত্যকাৰ সভ্যতাৰ নগৰসমূহত দূৰ্গ নগৰ নামনিৰ সম্পৰ্ণৰূপে পৃথক কাৰণ এভাগ আছিল ক্ষুদ্ৰাদিক্ষুদ্ৰ কিন্তু উচ্চতৰ স্থানত অৱস্থিত আৰু আনভাগ যথেষ্ট বৃহদাকাৰ হ'লেও ই উচ্চতাত নিম্ন\n2. ' অগ্ৰহাৰ ' কি আছিল ?\nউত্তৰ : অগ্ৰহাৰ হ'ল এটা বৃহৎ ভূমি আৰু তাৰ পৰা ৰাজসিক আয় সংগ্ৰহ কৰা পৰম্পৰাগতভাৱে চলি অহা এজন ৰজা আৰু এখন সম্ভ্ৰান্ত পৰিয়াল ৷ ধৰ্মীয় কাৰণত নিৰ্দিষ্টভাৱে ব্ৰাহ্মণসকলে সেই ভূমিৰ মন্দিৰবিলাক পৰিচালনা কৰিছিল আৰু সিহঁতৰ পৰিয়াল সুচাৰুৰূপে বজাই ৰাখিছিল ৷\n3. মৌৰ্যসকলৰ পিছতে ক্ষমতাধিষ্টিত হোৱা ৰাজবংশ দুটাৰ নাম কি ?\nউত্তৰ : (ক) কুশান ৰাজবংশ (খ) পণ্ডিত ৰাজবংশ ৷\n4. ঊনবিংশ শতিকাত অসমত সংঘটিত দুটা কৃষক বিদ্ৰোহৰ নাম উল্লেখ কৰা ৷\nউত্তৰ : ফুলগুৰি কৃষক বিদ্ৰোহ আৰু পথৰুঘাট বিদ্ৰোহ ৷\n5. মধ্যযুগত ভাৰতৰ যিকোনো দুজন চুফী সন্তপুৃৃৰুষৰ নাম লিখা ৷\nউত্তৰ : ৰামানুজ আৰু বল্লভাচাৰ্য ৷\n6. ' জমা ' আৰু ' হাছিল ' মানে কি বুজা ?\nউত্তৰ : ' জমা ' আৰু ' হাছিল ' মানে প্ৰথমে মূল্যায়ন আৰু তাৰ পিছত প্ৰকৃত সংগ্ৰহ কৰাকে বুজো ৷ জমা ৰাশিৰ মাত্ৰা নিৰূপণ কৰা হৈছিল যেতিয়া হাসিলৰ পৰিমাণ সংগৃহীত বা গৃহীত কৰা হৈছিল ৷\n7. ষষ্ঠ - সপ্তদশ শতিকাত ভাৰতত মহিলাৰ শ্ৰমৰ ওপৰত নিৰ্ভৰশীল দুটা হস্তশিল্পৰ নাম উল্লেখ কৰা ৷\nউত্তৰ : সূতাকটা আৰু মাটিৰ পাত্ৰ ৷\n8. মোগল সম্ৰাটসকলে গঢ়ি তোলা দুখন ৰাজধানী নগৰৰ নাম লিখা ৷\nউত্তৰ : ফাতেহপুৰ আৰু চিক্ৰী ৷\n9. ' পঞ্চম প্ৰতিবেদন ' কি আছিল ?\nউত্তৰ : ' পঞ্চম প্ৰতিবেদন ' খন বৃটিছ পাৰ্লিয়ামেণ্টত 1813 খ্ৰীষ্টাব্দত দাখিল কৰা হৈছিল ৷ এই প্ৰতিবেদনখনক পঞ্চম প্ৰতিবেদন হিচাপে স্বীকৃতি দিয়া হয় কাৰণ এই প্ৰতিবেদনখনে ইষ্ট ইণ্ডিয়া কোম্পানীৰ কাৰ্যকৰণৰ বিষয়ে পঞ্চকৃতভাৱে বিচাৰ কৰিছিল ৷\n10. অসহযোগ আন্দোলনৰ যিকোনো দুটা কাৰ্যসূচী লিখা ৷\nউত্তৰ : (ক) চৰকাৰী অনুমোদিত স্কুল আৰু কলেজৰ বহিস্কাৰ\n(খ) আইন আদালত আৰু বিদেশী কাপোৰ বহিস্কাৰ ৷\n11. কোনে ' প্ৰত্যক্ষ সংগ্ৰাম ' আহ্বান জনাইছিল আৰু ইয়াৰ বাবে কোনটো দিন বাছি লোৱা হৈছিল?\nউত্তৰ : মহম্মদ আলী জিন্নাহে আৰু ইয়াৰ বাবে 16 আগষ্ট , 1946 তাৰিখৰ দিনটো বাছি লোৱা হৈছিল ৷\n12. ভাৰতৰ সংবিধান সভাত গুৰুত্বপূৰ্ণ ভূমিকা পালন কৰা ভাৰতীয় জাতীয় কংগ্ৰেছৰ যিকোনো দুজন সদস্যৰ নাম লিখা ৷\nউত্তৰ : ড° ৰাজেন্দ্ৰ প্ৰসাদ আৰু ড° হৰেন্দ্ৰ কুমাৰ মুখাৰ্জী\nTags # AHSEC # class 12 # history # বুৰজ্ঞী\nTags: AHSEC, class 12, history, বুৰজ্ঞী


১০ বিলিয়ন ডলাৰেৰে ভাৰতীয়ৰ জীৱন সলাবলৈ সাজু 'Google'! কিন্তু কেনেকৈ? | News Next One\n১০ বিলিয়ন ডলাৰেৰে ভাৰতীয়ৰ জীৱন সলাবলৈ সাজু 'Google'! কিন্তু কেনেকৈ?\nBy NNO Business Editor0Comments\nবাণিজ্য প্ৰতিবেদনঃ গুগলৰ সহায়ত অনাগত সময়ত এক নতুন ৰূপ লাভ কৰিব ভাৰতে। ভাৰতত মাৰ্কিন প্ৰতিষ্ঠানটোৱে ৭৫ হাজাৰ কোটি টকা বিনিয়োগ কৰিবলৈ সিদ্ধান্ত গ্ৰহণ কৰাৰ পিছতে এই আশা দেখা গৈছে। প্ৰকাশিত বাতৰি অনুযায়ী অহা ৫-৭ বছৰলৈকে উক্ত ধনৰাশিৰ জৰিয়তে ভাৰতত বিভিন্ন আঁচনি ৰূপায়ণ কৰিব মাৰ্কিন প্ৰতিষ্ঠানটোৱে।\nএই বৃহৎ ধনৰাশি ব্যয় কৰা হ’ব ডিজিটেল উদ্ভাৱন অৰ্থাৎ ইণ্টাৰনেটৰ পৃথিৱীত নতুন কাম কৰা অথবা কাৰিকৰী কেন্দ্ৰ স্থাপনৰ ক্ষেত্ৰত। গুগলৰ মুখ্য কাৰ্যবাহী বিষয়া সুন্দৰ পিচাইয়ে ১৩ জুলাইত "গুগল ফৰ ইণ্ডিয়া" কাৰ্যসূচীত এই ঘোষণা কৰে। উক্ত কাৰ্য্যসূচীত গুগলক সহযোগিতা আগবঢ়াইছে ভাৰতৰ ইলেকট্ৰনিক এণ্ড ইফৰ্মেচন টেকনলজী বিভাগে। বিষয়টোক লৈ সুন্দৰ পিচাইয়ে ভাৰতৰ প্ৰধানমন্ত্ৰী নৰেন্দ্ৰ মোদীৰ সৈতেও আলোচনাত মিলিত হয়।\nআশাবাদী প্ৰধানমন্ত্ৰী নৰেন্দ্ৰ মোদী\nএই আলোচনা সন্দৰ্ভত টুইটযোগে দেশবাসীক জনাইছে প্ৰধানমন্ত্ৰী নৰেন্দ্ৰ মোদীয়ে। "আজি পুৱা সুন্দৰ পিচাইৰ লগত বহু লাভৱান হ’ব পৰা কথা আলোচনা কৰো। আমি বহু বিষয়ৰ লগতে বিশেষকৈ ভাৰতীয় কৃষক, যুৱক আৰু উদ্যমীসকলৰ জীৱন পৰিৱৰ্তনৰ বিষয়ে আলোচনা কৰো। আমি ক্ৰীড়াজগতৰ আৰম্ভ কৰি প্ৰতিটো ক্ষেত্ৰতে দেখা দিয়া মহামাৰীৰ প্ৰভাৱৰ বিষয়ৰ কথা পাতো। ইয়াৰ লগতে ডাটা চিকিউৰিটি, চাইবাৰ স্পেচ আদিৰ দৰে বিষয়ো আলোচনা কৰো।’-গুগলে শিক্ষা, ডিজিটেল ইণ্ডিয়া, ডিজিটেল প্ৰমোশ্যন আদি ক্ষেত্ৰত সহযোগিতা আগবঢ়াব বুলি উল্লেখ কৰি এইদৰে কয় প্ৰধানমন্ত্ৰীগৰাকীয়ে।\nকি ক'লে পিচাইয়ে?\nবিষয়টো সন্দৰ্ভত গুগলৰ চিইঅ’ সুন্দৰ পিচাইয়েও মন্তব্য কৰে। তেওঁ কয়, "গুগলে ভাৰতত ডিজিটেলাইজেশ্যনৰ বাবে বৃহৎ ধনৰ এক আঁচনি তৈয়াৰ কৰিছে। এই ধন দহ বিলিয়ন ডলাৰ যি নেকি ভাৰতীয় টকাৰ হিচাপত ৭৫ হাজাৰ কোটি টকা। বুজি লওক যে এই টকাৰে ভাৰতে ৭৭ বাৰ চন্দ্ৰযান-২ ৰ দৰে মিছন সম্পূৰ্ণ কৰিব পাৰে। কাৰণ চন্দ্ৰযান-২ৰ মিছনত ৯৭০ কোটি টকা ব্যয় কৰা হৈছিল।\nপিচাইয়ে আৰু কয়, '৭৫ হাজাৰ কোটি টকাত অহা ৫-৭ বছৰত গুগলে নিজাববীয়াকৈ অংশ লৈ ডিজিটেল আন্তঃগাথনি নিৰ্মাণৰ ক্ষেত্ৰত খৰছ কৰিব। গুগলে ভাৰতীয় কোম্পানীৰ সৈতে মিলি কাম কৰিব। কিছুমান কাম নিজাববীয়াকৈও কৰিব আৰু কিছুমান কামৰ বাবে আৰ্থিক সহায় আগবঢ়াব।’\nগুগলৰ মুখ্য কাৰ্যবাহী বিষয়াগৰাকীয়ে উক্ত ধনেৰে ইণ্টাৰনেটক ভাৰতীয়কৰণ কৰি তোলা হ’ব বুলিও উল্লেখ কৰে। তেওঁ কয়, 'গুগলৰ বহুত সেৱা-সুবিধা এতিয়া ভাৰতীয় ভাষাসমূহত উপলব্ধ হ’ব। ইয়াৰ জৰিয়তে সাধাৰণ মানুহে নিজৰ প্ৰয়োজনমতে ইণ্টাৰনেট ব্যৱহাৰ কৰিব পাৰিব। মুঠৰ ওপৰত প্ৰতিজন ভাৰতীয়ৰ নিজা ভাষা ইণ্টাৰনেটত উপলব্ধ হ’ব।’\nকি কি ক্ষেত্ৰত ধন বিনিয়োগ কৰা হ’ব?\nপ্ৰথমতে ইণ্টাৰনেটত ভাৰতীয় ভাষাসমূহ সম্পূৰ্ণৰূপে অন্তৰ্ভুক্ত কৰাত ধন বিনিয়োগ কৰা হ’ব। হিন্দী, তামিল, তেলেগু, মাৰাঠী, পঞ্জাৱী, বাংলা যিয়েই নহওঁক কিয় সকলো ভাষাতে ইণ্টাৰনেটৰ সেৱাসমূহ উপলব্ধ কৰি তোলা হ’ব।\nদ্বিতীয়তে ভাৰতীয়সকলৰ প্ৰয়োজনৰ ওপৰত নিৰ্ভৰ কৰি নতুন প্ৰডাক্ট আৰু সেৱা তৈয়াৰ কৰা হ’ব।\nতৃতীয়তে সৰু সৰু ক্ষেত্ৰত জড়িতসকলে যাতে ইণ্টাৰনেট ব্যৱহাৰ কৰি নিজৰ কামত আগবাঢ়ি যাব পাৰে তাৰ ব্যৱস্থা কৰা হ’ব। সকলোকে ডিজিটেলি সক্ষম কৰি তোলা হ’ব যাতে ইণ্টাৰনেটৰ জৰিয়তে নিজৰ কামসমূহ সহজতে সম্পন্ন কৰিব পাৰে।\nচতুৰ্থতে ভাৰতীয়সকলৰ প্ৰতিটো কামতে ডিজিটেল কৌশল আৰু আৰ্টিফিচিয়েল ইণ্টেলিজেঞ্চৰ ব্যৱহাৰক গুৰুত্ব দি আগবঢ়াই লৈ যোৱা হ’ব। ইয়াৰ জৰিয়তে স্বাস্থ্য, শিক্ষা আৰু খেতিৰ দৰে দিশ সমৰি লোৱা হ’ব।\nউদাহৰণৰে বুজাই দিলে পিচাইয়ে\nসৰ্বসাধাৰণ ভাৰতীয়সকলে যাতে গুগলৰ বিনিয়োগৰ ফলত হোৱা লাভৰ সমগ্ৰ প্ৰক্ৰিয়া বুজিব পাৰে তাৰ বাবে দুটা উদাহৰণ উল্লেখ কৰিছে চিইঅ’গৰাকীয়ে। প্ৰথম উদাহৰণত তেওঁ বানপানীৰ পূৰ্বানুমানৰ প্ৰসংগ অৱতাৰণা কৰিছে। তেওঁ কয় যে গুগলে ভাৰতৰ ইণ্টাৰনেটৰ ক্ষেত্ৰত ধন বিনিয়োগ কৰাৰ ফলত বানপানীৰ পূৰ্বানুমান লাভ কৰাতো সহজ হৈ পৰিব। এই পূৰ্বানুমানৰ ফলত বানপানী হোৱাৰ সম্ভাৱনা থকা ঠাইসমূহক তাৎক্ষণিক ভাৱে খালী কৰিব পৰা যাব। ফলত ক্ষয়-ক্ষতিৰ পৰিমাণ হ্ৰাস পাব।\nদ্বিতীয় উদাহৰণত তেওঁ অনলাইন পাঠদান কৰা বোল’ এপৰ বিষয়ে কয়। বৰ্তমান এই এপৰ নাম ৰখা হৈছে "ৰিড অনলাইন"। ইয়াৰ জৰিয়তে ছাত্ৰ-ছাত্ৰীসকলে নিজে অনলাইনযোগে পঢ়া-শুনা কৰিব পাৰিব। এই এপটো ভাৰতৰ বাবে বিশেষভাৱে তৈয়াৰ কৰা হৈছিল। বৰ্তমান এই এপ ১৮০ খন দেশত উপলব্ধ আৰু ছাত্ৰ-ছাত্ৰীসকল ইয়াৰ দ্বাৰা যথেষ্ট উপকৃত হৈছে।\nপিচাইৰ বিশেষ পইণ্ট\n"গুগল ফৰ ইণ্ডিয়া" কাৰ্যসূচীত পিচাইয়ে আন কেবাটাও গুৰুত্বপূৰ্ণ মন্তব্য কৰে। এনে মন্তব্যসমূহৰ জৰিয়তে গুগলে ভাৰতত নীৰৱে ইণ্টাৰনেটৰ ক্ষেত্ৰখনত আগুৱাই লৈ যাবলৈ কি কি কৰি গৈছে তাৰ আভাস পাব পাৰি। তলত তেনে কেইটিমান গুৰুত্বপূৰ্ণ মন্তব্য উল্লেখ কৰা হ’ল।\nপিচাইয়ে 'ইণ্টাৰনেট সাথী’ নামৰ কাৰ্যসূচীৰ সফলতাৰ কথা উল্লেখ কৰে। তেওঁ দাবী কৰে যে ইয়াৰ জৰিয়তে ভাৰতৰ কেবা কোটি মহিলাই ডিজিটেল প্ৰশিক্ষণ লাভ কৰিবলৈ সমৰ্থ হৈছ। এই কাৰ্যসূচী ভাৰতত টাটা ট্ৰাষ্ট আৰু গুগলে যৌথভাৱে ৰূপায়ণ কৰিছে। ইয়াৰ জৰিয়তে মহিলাসকলক মোবাইল আৰু ইণ্টাৰনেট ব্যৱহাৰৰ প্ৰশিক্ষণ দি অহা হৈছে।\nপিচাইয়ে জনোৱা মতে ভাৰতত ১০ লাখৰো অধিক ছাবছক্ৰাইবাৰ থকা ২৫০০ৰ অধিক ইউটিউব ক্ৰিয়েটৰ আছে। ৰসিকতাৰে চিইঅ’গৰাকীয়ে কয় যে যোৱা কেইসপ্তাহমানত এনে ইউটিউব চেনেলৰ ভিডিঅ’ চাই তেওঁ পনীৰ মাখন আৰু পিজ্জা বনাবলৈ শিকিছে।\nভাৰতত আজিৰ তাৰিখত ২.৬০ কোটি ক্ষুদ্ৰ ব্যৱসায়ীয়ে ইণ্টাৰনেট ব্যৱহাৰ কৰি লাভান্বিত হোৱাৰ কথাও উল্লেখ কৰে গুগলৰ চিইঅ’গৰাকীয়ে। এইসকল ব্যৱসায়ীৰ ব্যৱসায়িক প্ৰতিষ্ঠানৰ লোকেশ্যন গুগল মেপত উপলব্ধ বুলিও মন্তব্য কৰে পিচাইয়ে। অনাগত সময়ত হোৱা একাধিক উদ্ভাৱনত ভাৰতে নেতৃত্ব প্ৰদান কৰিবলৈ সমৰ্থ হ’ব বুলিও আশা প্ৰকাশ কৰে বিশ্বৰ আগশাৰীৰ তথ্য প্ৰযুক্তি প্ৰতিষ্ঠানটোৰ প্ৰধানগৰাকীয়ে।\nNNO Business Editor


উত্তৰ গাৰো পাৰ্বত্য জিলা - মেঘালয়ৰ জিলা Info. About\n★ উত্তৰ গাৰো পাৰ্বত্য জিলা - মেঘালয়ৰ জিলা ..\n★ উত্তৰ গাৰো পাৰ্বত্য জিলা\nউত্তৰ গাৰো পাৰ্বত্য জিলাখন পূব গাৰো পাৰ্বত্য জিলাৰ পৰা নিৰ্মাণ কৰা হৈছিল। জনসাধাৰণৰ সুবিধাৰ্থে আৰু উন্নত প্ৰশাসনৰ বাবে মেঘালয়ৰ ৰাজ্যপালে পূব গাৰো পাৰ্বত্য জিলাৰ উক্ত ৰেচুবেলপাৰা চিভিল চাব-ডিভিজনক এটি পূৰ্ণাঙ্গ জিলা হিচাবে উন্নীত কৰাৰ বাবে জৰুৰী বুলি মন কৰে।\nদক ষ ণ ম ঘ লয ৰ উত তৰ গ ৰ প ৰ বত য জ ল আৰ পশ চ ম গ ৰ প ৰ বত য জ ল পশ চ ম ধ ব ৰ জ ল আৰ দক ষ ণ - পশ চ ম দক ষ ণ শ লম ৰ - ম নক চৰ জ ল জ ল খনৰ ম ট ক ল\nচ ৰ জ ল গঠন কৰ হ ছ ল এই জ ল ভ ৰত য স ব ধ নৰ ষষ ঠ অন চ ছ দৰ অন তৰ গত ব ৰহ মপ ত ৰ নদ ৰ ন মন উপত যক ৰ সমভ ম ভ - ভ গ ৰ এই জ ল গঠ ত গ ৰ ভ ষ ৰ\nইয ৰ উত তৰ দ শত অৱস থ ত ইয ৰ ৰ জধ ন হ ছ আগৰতল আধ ন ক ক লৰ ত ৰ প ৰ স ব ধ ন ত ৰ প ৰ স ম ৰ জ যৰ এক অ শহ ব ৰ ট ছ ৰ জত বৰ সময ত ইয ক প ৰ বত য ত ৰ প ৰ\nথ ক লগ প তল জনবসত ৰ ম ক ৰ প হ ৰ বৰ তম নৰ ক ৰ ব আ ল আৰ উত তৰ ক ছ ৰ অঞ চল, ক ছ ৰ জ ল আৰ ব ৰহ মপ ত ৰ আৰ বৰ ক উপত যক ক ব জ য অসমৰ ক ন এট খ লঞ জ য\nমণ প ৰৰ উখ ৰ লৰ খ খ ট অঞ চল, ম ক ৰ প হ ৰ, উত তৰ ক ছ ৰ প হ ৰ, য গ ঘ প গ ৱ লপ ৰ জ ল ৰ স ৰ য প হ ৰ আদ গ ৰ প হ ৰৰ ৰ গ ৰ ম উপত যক ত মধ যপ ৰস তৰ য গৰ শ লৰ\nৰ জ যৰ ভ তৰত স ব য ত বশ সনৰ অধ ক ৰ ল ভ কৰ ব ছ ভ গ স ব য ত বশ স ত জ ল পৰ ষদ উত তৰ - প ৰ ব ঞ চলত অৱস থ ত আন দ খন আছ ক ন দ ৰ য শ স ত অঞ চল ল ড খত বৰ তম ন\nভ ৰত য - আৰ য ভ ষ ইয ক ঘ ইক উত তৰ - প ব ভ ৰতৰ অসমত ব যৱহ ৰ কৰ হয ই অসমৰ ৰ জ য ক ভ ষ অৰ ণ চল প ৰদ শৰ ক ন ক ন ঠ ইত আৰ উত তৰ - প ৰ ব ঞ চলৰ আন আন ৰ জ যত\nভ গ কৰ ছ উত তৰ গ ষ ঠ - বড ৰ ভ ম চ, ধ ম ল, ক চ, ছলন ম য মহল য ফ লগৰ য শৰণ য দক ষ ণ গ ষ ঠ - ড ম ছ হ জ ই, ল ল গ ৰ হ জ পৰ বত য\nWikipedia: উত্তৰ গাৰো পাৰ্বত্য জিলা\nঅসমৰ জিলা কেইখন আৰু কি কি 2021, অসমৰ পাহাৰীয়া জিলা কেইখন কি কি, অসমৰ, ইখন, পৰবতয, পহৰয, উপযকত, জনগষঠ, নমন, ৰধন, অসমৰৰধনপহৰযজলইখনক, উততৰ, অসমৰসৰজল, গৰজনগষঠ, অসমৰপহৰযজলইখনক, নমনঅসমৰজল, বজজল, অসমৰজলইখনআৰক, জলউপযকত, উততৰগপৰবতযজল, উত্তৰ গাৰো পাৰ্বত্য জিলা, মেঘালয়ৰ জিলা. উত্তৰ গাৰো পাৰ্বত্য জিলা,\nগৰজনগষঠ জনগষঠ উপযকত উততৰগপৰবতযজল বজজল অসমৰজলইখনআৰক উততৰ ৰধন মেঘালয়ৰ জিলা. উত্তৰ গাৰো পাৰ্বত্য জিলা উত্তৰ গাৰো পাৰ্বত্য জিলা ইখন পহৰয নমন অসমৰ অসমৰৰধনপহৰযজলইখনক জলউপযকত অসমৰপহৰযজলইখনক নমনঅসমৰজল পৰবতয অসমৰসৰজল অসমৰ পাহাৰীয়া জিলা কেইখন কি কি অসমৰ জিলা কেইখন আৰু কি কি 2021\nঅসমৰ পাহাৰীয়া জিলা কেইখন কি কি.\nClass 8 Social পাঠ7অসমৰ নদ নদী – সমাধান. কিন্তু গাৰো পাহাৰৰ তিনিটা কেন্দ্ৰত কৰা শমীবৃক্ষৰ পৰীক্ষণমূলক খেতিৰ পৰা জানিব পৰা মিকিৰ উত্তৰ কাচাৰ পাৰ্বত্য জিলা, খাঁচী আৰু জয়ন্তীয়া পাহাৰ আৰু লগতে মিজো জিলাত. নামনি অসমৰ জিলা. উত্তৰ পূব Archives Page 45 of 95 Asomiya Pratidin. সোঁত কম হোৱা কাৰণত পাৰ্বত্য অঞ্চলৰ পৰা পৰিবাহিত মাটি, বালি, শিল আদি নৈৰ বুকুত অৱক্ষেপন কৰে । বৰাক নৈখনে অসমৰ কাছাৰ জিলাৰ মাজেদি আৰু হাইলাকান্দি আৰু কৰিমগঞ্জ জিলাৰ উত্তৰ অংশৰে বৈ গৈছে । ভাৰত ৮ গাৰো পাহাৰ ।.\nঅসমৰ সৰু জিলা.\nআহোম ৰাজ্যৰ পতন Vikaspedia. অসম - ১ উত্তৰ কাছাৰ পাৰ্বত্য জিলা পৰিষদ ৮ গাৰো পাহাৰ স্বায়ত্বশাসিত জিলা পৰিষদ. গাৰো জনগোষ্ঠী. কাৰবি আংলং জিলাৰ পৰিচিতি কাৰবি. বিগত কেবা দশক ধৰি এই সীমান্তৰে বিনা বাধাই উত্তৰ পূৱৰ বিদ্ৰোহী, আন্তৰ্জাতিক চোৰাং ১৯৫১ চনৰ লোকপিয়লে দেখুৱাইছিল যে, কাচাৰলৈ চিলেট জিলাৰ পৰা অনুপ্ৰবেশ ঘটা বাবে বিকল্প জীৱিকাৰ সন্ধান বিচাৰি উত্তৰ পূৱৰ দাঁতিকাষৰীয়া ৰাজ্য, পাৰ্বত্য অঞ্চল আৰু গোচৰ ৰুজু কৰা সকলৰ ভিতৰত পূৰ্ববংগীয় মূলৰ মুছলমান আৰু বঙালী হিন্দু, গাৰো, ৰাভা, হাজং,.\nঅসমৰ জিলা কেইখন আৰু কি কি 2021.\nনাগৰিকত্ব সংশোধনী বিধেয়ক বা. ১৮৩৪ চনত ব্ৰিটিছে উত্তৰ কাছাৰ পাৰ্বত্য অঞ্চলৰো বিভাজন ঘটাই সেইবোৰ তুলাৰাম আৰু সেই সূত্ৰে গোৱালপাৰা বংগদেশৰ ৰংপুৰ জিলাৰ বৰ্তমান বাংলাদেশত অন্তৰ্ভুক্ত আছিল আৰু ১৮২৬ ১৮৬৯ চনত ব্ৰিটিছে গাৰো পাহাৰক অসমৰ এক পূৰ্ণ পৰ্যায়ৰ জিলালৈ উন্নীত কৰি এজন ডেপুটী. জিলা উপায়ুক্ত. গাৰোসকল Vikaspedia. লখিমপুৰ গাৰো পাহাৰ, খাচি আৰু জয়ন্তীয়া পাহাৰ, নগা পাহাৰ আৰু কাছাৰ জিলাত ই ১৯২৯ আৰু ১৯৩০ চনত৷ পাছলৈ অৱশ্যে পাৰ্বত্য অঞ্চলকেইটাতহে ব্যৱস্থাটো বৰ্তি থাকিল৷. Site Map TIME8. উত্তৰ গুৱাহাটীৰ ৰুদ্ৰেশ্বৰ গাঁৱত চুৰিকাণ্ডত ব্যৱহৃত বলেৰ উদ্ধাৰ… IITৰ অধ্যাপক অৰূপজ্যোতি শইকীয়া পাৰ্বত্য জিলাত এতিয়াও সক্ৰিয় নিষিদ্ধ ঘোষিত UPLA উগ্ৰপন্থী Breaking: সংঘৰ্ষত গুৰুতৰভাৱে আহত ৯ Breaking: গণৰাজ্য দিৱস বৰ্জন ইউনাইটেড গাৰো অটোনমাচ কাউন্সিল.\nঅসমত বিদেশী অনুপ্ৰবেশ, জন গাঁথনিগত.\nকাৰবি আংলং জিলা অসমৰ মধ্যভাগত অৱস্থিত৷ ইয়াৰ পূব সীমাত নাগালেণ্ড আৰু গোলাঘাট জিলা, ১৯৫১ চনৰ ১৭ নৱেম্বৰ তাৰিখে অসমৰ জনসাধাৰণে সংযুক্ত মিকিৰ আৰু উত্তৰ কাছাৰ পাৰ্বত্য মাৰ, গাৰো, ৰেংমা নগা, তিৱা, মান টাইভাষী ৷ এইসমূহৰ বাহিৰে ভালেসংখ্যক অজনজাতীয় লোকেও. SEBA Class 10 Social Science অসমৰ ভূগোল RollingNotes. ফলত চুবুৰীয়া পাৰ্বত্য ৰাজ্য অৰুণাচলত মেঘালয়ৰ পশ্চিম গাৰো পাহাৰত ব্যৱসায়িক ৰাজ্য মেঘালয়ৰ পশ্চিম গাৰো পাহাৰ জিলাৰ. মেঘালয়ৰ গাৰোপাহাৰ জিলা, ত্ৰিপুৰা আৰু বাংলাদেশৰ মৈমনসিং জিলাৰ উপৰি কামৰূপৰ পশ্চিম অঞ্চলত বসবাস কৰাসকলক মাৎচি, দক্ষিণসকলক আমৱেং আৰু পাৰ্বত্য অঞ্চলত বসবাস উত্তৰ পূবৰ অন্যান্য কেতবোৰ জনজাতিৰ লেখীয়াকৈ গাৰো জনগোষ্ঠীৰ মাজতো ডেকাচাঙৰ ব্যৱস্থা আছে।.